މުޅި ރާއްޖެ ފެހިކުރުމުގެ ޕްރޮގްރާމް ‘ރަށް ފެހި’ ރައީސުލްޖުމްހޫރިއްޔާ އިފްތިތާޙްކޮށްދެއްވައިފި – މިނިސްޓްރީ އޮފް އެންވަޔަރަންމަންޓް މުޅި ރާއްޖެ ފެހިކުރުމުގެ ޕްރޮގްރާމް ‘ރަށް ފެހި’ ރައީސުލްޖުމްހޫރިއްޔާ އިފްތިތާޙްކޮށްދެއްވައިފި – މިނިސްޓްރީ އޮފް އެންވަޔަރަންމަންޓް\nމުޅި ރާއްޖެ ފެހިކުރުމުގެ ޕްރޮގްރާމް ‘ރަށް ފެހި’ ރައީސުލްޖުމްހޫރިއްޔާ އިފްތިތާޙްކޮށްދެއްވައިފި\n15 ޑިސެމްބަރ 2018 އެންވަޔަރަންމަންޓް ޙިއްސާކުރެއްވުމަށް\nމުޅި ރާއްޖެ ފެހިކުރުމުގެ ޕްރޮގްރާމް ‘ރަށް ފެހި’ ރަސްމީގޮތުން ފަށައިފިއެވެ. މި ޕްރޮގްރާމް ރަސްމީގޮތުން ފައްޓަވައިދެއްވީ އެކަމަށްޓަކައި ހުޅުމާލެ ދެވަނަ ފިޔަވަހީގައި ބޭއްވި ޚާއްޞަ ރަސްމިއްޔާތެއްގައި ރައީސުލްޖުމްހޫރިއްޔާ އިބްރާހީމް މުޙައްމަދު ސޯލިހެވެ. މި ޕްރޮގްރާމަކީ ރިޔާސީ އާ ދައުރުގެ ފުރަތަމަ 100 ދުވަހުގެ ތެރޭގައި މުޅި ރާއްޖޭގައި ގަސް އިންދުމުގެ ޕްރޮގްރާމެއް އެކުލަވާލައި ފެށުމަށް ރައީސުލްޖުމްހޫރިއްޔާ އިބްރާހީމް މުޙައްމަދު ސޯލިހު ވެވަޑައިގެންފައިވާ ވަޢުދާއި ގުޅިގެން ކުރިއަށްގެންދާ ޕްރޮގްރާމެކެވެ. މި ޕްރޮގްރާމުގެ މައިގަނޑު މަޤްޞަދަކީ ދިވެހިރާއްޖޭގެ ނާޒުކު ތިމާވެށި ރައްކާތެރިކުރުމާއި، މޫސުމަށް އަންނަ ނޭދެވޭ ބަދަލުތައް ކުޑަކުރުމުގައި ގަސްތަކުގެ ދައުރު އަންގައިދިނުމާއި، ގަސް އިންދައި ބެލެހެއްޓުމަށް ރައްޔިތުން އަހުލުވެރިކޮށް ޒިންމާދާރުކުރުވުމެވެ. އަދި ހަމަ މިއާއިއެކު، ރާއްޖެއިން ނެތެމުންދާ ގަސްތައް ފާހަގަކޮށް، އެފަދަ ގަސްތައް ނެތެމުންދާ ނެތިދިއުން ހުއްޓުވުމާއި، ދިވެހިރާއްޖޭގައި އަލަށް ފެންނަމުންދާ ގަސްތައް ފާހަގަކުރުންވެސް މި ޕްރޮގްރާމުގެ މަޤްޞަދުތަކުގެ ތެރޭގައި ހިމެނެއެވެ.\nއެގޮތުން ހުޅުމާލެ ދެވަނަ ފިޔަވަހީގައި މިއަދު ބޭއްވި ގަސް އިންދުމުގެ މި ޕްރޮގްރާމަކީ މިނިސްޓްރީ އޮފް އެންވަޔަރަންމަންޓާއި ހައުސިންގ ޑިވެލޮޕްމަންޓް ކޯޕަރޭޝަން (އެޗް.ޑީ.ސީ) ގުޅިގެން ކުރިއަށްގެންދިޔަ ޕްރޮގްރާމެކެވެ. އަދި މުޅި ރާއްޖޭގައި ގަސް އިންދުމުގެ މަސައްކަތް މިނިސްޓްރީ އޮފް އެންވަޔަރަންމަންޓް އިން އިންތިޒާމުކޮށްގެން ކުރިއަށްގެންދިއުމަށް ވަނީ ހަމަޖެހިފައެވެ. މިގޮތުން ރަށްރަށުގެ މަގުތަކާއި ހުސްބިންތަކުގައި 4000 އަށްވުރެ ގިނަ ގަސް އިންދުމަށް ވަނީ ހަމަޖެހިފައެވެ.


Fun valhakah vattaali kuhjjehge furaana salaamayikohfi\nފުން ވަޅަކަށް ވައްޓާލި ކުއްޖެއްގެ ފުރާނަ ސަލާމަތްކޮށްފި\n"މިރަކަލް ބޭބީ" ގެ ގޮތުގައި މިހާރު މުހާތަބު ކުރާ ކުޑަ ކުއްޖާ އާއި ހޮސްޕިޓަލްގެ ނަރުހެއް\nއިންޑިޔާގެ ޔޫޕީގެ ބުލަންދުޝަހަރްގައި ހިނގި ހާދިސާއެއްގައި 15 ފޫޓު ފުން ވަޅުގަނޑަކަށް ވެއްޓުނު ތުއްތު ކުއްޖަކު އާދަޔާޚިލާފު ގޮތަކަށް މަރުނުވެ ސަލާމަތްވެއްޖެ އެވެ.\nމީގެ އެތައް ހަފުތާއެއް ކުރިން ހިނގި މި ހާދިސާގައި ޗިއްކީ ނަމަކަށް ކިޔާ ކުއްޖާއަށް ބޮޑެތި އަނިޔާތަކެއް ލިބި މިހާތަނާ ޖެހެންދެން ވެސް ފަރުވާ ދެމުން ދިޔައީ އެއިމްސް ޓްރައުމާ ސެންޓަރުގަ އެވެ.\nތިން އަހަރުގެ މި ކުޑަ ކުއްޖާ ވަޅުގަނޑަށް ވެއްޓިފައި އޮއްވާ ފެނިގެން ނަގައި ހޮސްޕިޓަލަށް ގެންގޮސްފައިވަނީ މިދިޔަ ސެޕްޓެމްބަރު މަހުގެ 25 ވަނަ ދުވަހު އެވެ. ވަޅުގަނޑުން ނެގިއިރު ކުއްޖާ އޮތީ ވަރަށް ބޮޑަށް ޒަޚަމްވެފަ އެވެ. ޗިއްކީގެ ބޮލުގެ ނާށިގަނޑުގެ ދެ ތަނަކުން ފަޅައިގެން ގޮސްފައިވާއިރު ސިކުނޑިއަށް ވެސް ބޮޑެތި ގެއްލުންތަކެއް ވެފައި ވެއެވެ. އަދި ސިކުނޑިއަށް ލިބިފައިވާ އަނިޔާތަކުގެ ބޮޑުކަމުން ކުއްޖާގެ ކަނާތްފަޅި އޮތީ ވަރަށް ބަލިކަށިވެފަ އެވެ.\nއެ ހޮސްޕިޓަލުގެ ނާސިން އޮފިސަރު ސަންގީތާ އަފާރިއާ އިންޑިއާގެ ނޫހަކާ ވާހަކަ ދައްކަމުން ބުނީ ޗިއްކީއަށް ޝިފާ ލިބިފައިވަނީ "މުއުޖިޒާތެއް" ފަދަ ގޮތަކަށް ކަމަށެވެ. ހޮސްޕިޓަލުގައި އެއްވެސް ހަރަކާތެއް ނެތި އެތައް ދުވަހަކު މި ތުއްތު ކުއްޖާ އޮތް ނަމަވެސް މިހާރު އާދައިގެ ކުއްޖެއް ހެން ހީނ، ކުޅެ ހަދާ ކަމަށެވެ.\nމި ކުއްޖާއަށް ހޮސްޕިޓަލުގައި ފަރުވާ ދެމުންދާއިރު އިންޑިއާގެ ފުލުހުންނަށް އަދިވެސް ކުއްޖާގެ މައިންބަފައިންނަކީ ކޮބައި ކަމެއް ހޯދިފައެއް ނެތެވެ.\nފާއިތުވީ ތިން ހަފުތާގައި ޗިއްކީގެ މައިންބަފައިން ހޯދަން ފުލުހުން ކުރި މަސައްކަތް ކާމިޔާބު ވެފައި ނުވާއިރު މިހާރު ބޮޑަށް ބެލެވެނީ މި ތުއްތު ކުއްޖާއަކީ އޭނާގެ މައިންބަފައިން ނުބަލަން މަގުމައްޗަށް އެއްލާލާފައިވާ ކުއްޖެއް ކަމަށެވެ.\nއެހެންވެ މިހާޜު ދަނީ ކުއްޖާ އެންޖީއޯއަކާ ހަވާލު ކޮށްގެން އޭނާ އެޑޮޕްޓް ކުރާނެ ބަޔަކު ހޯދަން ދަނީ މަސައްކަތް ކުރަމުންނެވެ.


މާރުކޭޓުން ގަންނަ މަހުގެ ކޮލެޓީ އާ މެދު ވިސްނާލެވޭތޯ؟ – ޙެޔޮބަސް\nPosted byހުސައިން ނިޔާޒް\t Feb 17, 2014 Jul 4, 2017 Leaveacomment on މާރުކޭޓުން ގަންނަ މަހުގެ ކޮލެޓީ އާ މެދު ވިސްނާލެވޭތޯ؟\nމާލޭ މަސް މާރުކޭޓްގައި ވިއްކާ މަހުގެ ބޮޑު ބައި ހުންނަނީ ކެއުމަށް ބޭނުން ކުރާން ކަމުދާ ވަރަށްވުރެ މާ ބޮޑަށްވެސް ގޯސްވެފައިކަން މާރުކޭޓްގައި ތާޒާ މަސް އަދި ކާން ކަމު ނުދާ މަސް މީހުންނަށް އަންގައި ދިނުމަށް ބަހައްޓާފައިވާ ބޯޑަށް ބަލާލީމަ ޔަގީންވެއެވެ. އެހެންނަމަވެސް މިކަމާ މެދު ވިސްނާލަނީ ކިތައް މީހުންބާއެވެ. ތަންފީޒީ އިދާރާތަކުން މިކަމާ އަޅާ ނުލާތާ ފަރުދީގޮތުން އަދާކުރާން ޖެހޭ ޒިންމާ އަދާ ކުރަނީ ކިތައް މީހުންތޯއެވެ. މަހުގެ ކޮލެޓީ ދަށްވެފައިވާ ކަން އެނގިހުރެ މަސް ވިއްކާ މީހާ ވިއްކަނީއެވެ. ބޯޑްގައިވާ ލިޔުންތަކަށް ބެލުމެއްނެތި ގަންނަ މީހާ ގަންނަނީއެވެ.\nކުނިވެފައި ހުންނަ މަސް\nހަންގަނޑު- ކުރެހުންތައް މުޅިން ފަނޑުވެފައިހުރުން، ލޮނދި ހުދުކުލައިގައި ހުރުން. ލޯ- އަޑިއަށް ވަދެފައިހުރުން، ހުދު ކަޅި ކިރުކުލަޔަކަށް ބަދަލުވެފައިހުރުން، ކަޅުކަޅި އަޅި ކުލަޔަކަށް ބަދަލުވެފައިހުރުން. ކަރުގަނޑު ރީނދޫ ކުލައެއްގައިހުރުން، ކަރުގަނޑު- ލޮނދި ކިރުކުލައެއްގައި ހުރުން، މަސްގަނޑު- ހުޅުނުބު ދޫވެފައިހުރުން، ހަންގަނޑު ރޫޖެހިފައިހުރުން. ބޮޑަށް ހުތްވަސް ދުވުން،\nތާޒާކަން ކުޑަވެފައި- ހަން- ކުރެހުންތައް ފަނޑުވެ ލޮނދި ކިރުކުލަޔަކަށް އެރުން، ލޯއުފުލުމެއްނެތި ހަމައަށް ހުރުން، ކަޅު ކަޅި ފުސްކޮށްހުރުން، ކަރުގަނޑު- ރަތްކުލަ މަޑު ރަށްކުލައަކަށް ބަދަލުވެފައިހުރުން، ލޮނދި ފުސްކޮށްހުރުން، މަސްގަނޑު ކުޑަކޮށް މަޑުވެފައި ރުންކުރުގޮތް ކުޑަކޮށް ހުރުން، ހަންގަނޑުގައ ފުށްގޮތެއްހުރުމާއި އެކު އޮފު ނެތުން، ހުތް ވަސް ދުވުން،\nތާޒާ މަސް: ހަން- ހަމުގެ އޮފުކަން ނެތްނަމަވެސް މަހުގައި ކުރެހުންތައް ފާޅުކޮށްހުރުން، ލޮނދިކުޑަކޮށްހުރުން. ލޯ- ލޮލުގެ އުފުލުން ކުޑަކޮށް ތިރިވެފައިހުރުން، ހުދު ކަޅި ކުޑަކޮށް ފުސްވުން، ކަޅުކަޅި ފުސްކުލައެއްގައި ހުރުން. ކަރުގަނޑު- ރަތް ކުލަ ކުޑަކޮށް ފަނޑުވެ ކުޑަކޮށް ލޮނދި ހުރުން- ލޮނދި ސާފްކޮށް ހުރުން. މަސްގަނޑުގެ ރުންކުރު ގޮތް ކުޑަކޮށް ހުރުން، ނުބައި ވަސް ނެތުން\nއެންމެ ތާޒާ މަސް:\nހަން- މަހުގައިވާ ކުރެހުންތައް ފާޅުކޮށް އެނގެން ހުރުން، ކުލަކުލަ އަރާ ގޮތްވުން، ހަންގަނޑުގެ ބޭރުގައިވާ ލޮނދި ސާފްކޮށް އަލިކޮށް ހުރުން، ލޯ- އުފުލިފައިހުރުން، ހުދުކަޅި ސާފް ބިއްލޫރިހެންވެފައި ކަޅު ކަޅި ކަޅުކުލަ ގަދަކޮށް ހުރުން، ކަރުގަނޑު ސާފް އަލި ރަތްކުލައިގައި ހުރުން، މަސްގަނޑު ވާންކޮށް، ރުންކުރުކޮށް އަދި އޮމާންކޮށް ހުރުން،\nމާރުކޭޓް ތާޒާކަން ގެއްލިފައިވާ މަސް ވިއްކުމުގެ އިތުރަށް ވަރަށް ނުރައްކާ އަމަލެއް ފާހަނގަކުރެވުނެވެ. މިފަދަ ލިޔުމެއް އަޅުގަނޑު މި ލިޔުނީ އެއްވެސް ހާލެއްގައި މާރުކޭޓްގައި މަސް ވިއްކާ ފަރާތްތަކުގެ އަގުވައްޓާލުމުގެ ވިސްނުމަކު ނޫނެވެ. އަދި އެ ތަނަށް އެތައް ފަހަރަކު ގޮސް ކަން ހިނގާ ގޮތާ މެދު ވިސްނާ ބެލުމަށް ފަހު މިކަމަކީ ކޮންމެ މީހަކުވެސް ސަމާލުވާން ޖެހޭކަމެއް ކަމަށް ގަބޫލުކުރެވޭތީ ލިޔަން ގަސްތުކުރީއެވެ. އަޅުގަނޑު ފަށަމުން މި ބުނި އަމަލަކީ އޭގެ ސަބަބުން ޞިއްހީ އެތައް މައްސަލަތަކެއް ކުރިމަތިވެދާނެ ފަދަ އަމަލެކެވެ. ކާނާ ވިހަވުމާއި އެލާޖިކްތައް މެދުވެރިވެދާނެ ކަމެކެވެ. ކޮލެޓީ ދަށްވެފައި ހުންނަ މަސްތައް ގެނެސް މާރުކޭޓް ތެރޭގައި ޓައިލްސް މަތީ ދުވާލު އެއްކޮށް ބަހައްޓާފައި ނުވިކުމުން ހަމަ އެ މަސްތައް ގެންގޮސް ފްރީޒްކޮށް ނުވަތަ އައިސް ފޮއްޓަށް އަޅާފައި ބަހައްޓާފައި އަނެއްކާ އަނެއް ދުވަހު ނެރެއެވެ. މިގޮތަށް ބައެއް މީހުން އެއް މަސްތަކެއް5ދުވަސް ވަންދެން ނެރުން މަންޒަރު އަޅުގަނޑަށް ވަނީ ފެނިފައެވެ. މިކަމަކީ ވަރަށް ނުރައްކާތެރި ކަމެކެވެ. އަދި ފިނިކޮށްފައި ހުންނަ މަސް ފިނި ކެނޑުމަށް ފަހު ދެވަނަ ފަހަރަށް ފިނިކޮށްގެން ބޭނުންކުރުން އެއީ ޞިއްހީގޮތުން ތަފާތު ނުރައްކަލާ ކުރިމަތިލާ ލާން ޖެހޭ ކަމަކަށްވާއިރު މި ދެންނެވި ފަރާތްތަކުން5ދުވަސް ވަންދެން ފިނި ކަނޑުވާފައި ރޭގަނޑު ފިނިކޮށްގެން ގެންގުޅޭ މަހުގެ ހާލަތު ހުންނާނީ ކިހިނެތްތޯއެވެ. ހެނދުނު ބާނާ މަސް ހަވީރު ވަންދެން ވިއްކުމުގައި ރަނގަޅަށް ތަނުގެ ސާފްތާހިރުކަން ހުރި ނަމަ މާ ބޮޑު މައްސަލައެއް ނާންނާނެއެވެ. އަދި އެތާ އައިސް އަޅައިގެން ގެންގުޅޭ މަސް ވެސް ރޭގަނޑުވުމުން އައިސް ފޮއްޓައް އަޅާފައި ބަހައްޓާފައި އަނެއްދުވަހު ނެރުމުން މައްސައެއް ދިމާ ނުވެދާނެއެވެ.\nގަނޑު ފިލުވާފައި އެއްދުވަސްކުރިން ބޭނުންކުރި މަސް އަނެއް ދުވަހު އެތަނަށް ނެރެފައި ހެނދުނުން ފަށައިގެން ހަވީރާ ހަމަޔަށް އެ މަސްތައް އެތާ ހުންނައިރު އެ މަހައް ވާނެ ގޮތް އަދި އެ މަސްތަކުގެ ކޮލެޓީ ހުންނާނެ ގޮތް ހަމަ ކޮންމެ ބޭފުޅަކުވެސް ވަޒަންކުރަށްވާށެވެ. އަދި މިއީ ކަން ހިނގާ ގޮތްކަން ގަބޫލު ނުކުރެވޭ ބޭފުޅަކު ވާނަމަ މިކަން އަމިއްލަ އަށް މާރުކޭޓަށް ގޮސް ބަލާލުމުން އެނގޭނެއެވެ. އަދި އެތާ ގިނަ މީހުން މަސް ވިއްކަމުން އަންނަނީ ޞިއްހީގޮތުން ގަންނަ މީހާއަށް ވެދާނެ ގެއްލުމަކަށް ނުބަލާކަން އެނގޭނެއެވެ. ބައެއް ފަރާތްތަކުން މިފަދަ ގޮތަކަށް މަސް ވިއްކަމުން އައިނަމަވެސް ވަރަށް ރަނގަޅަށް މަސް ވިއްކާ ވަކި މީހުންނާއި ދޯނިތަކުގެ މީހުން މާރުކޭޓްގައި ހަރަކާތްތެރިވާކަން ފާހަނގަކުރެވެއެވެ.\nތާޒާ ކަމާ އެކު މަސް ރަށްކާކުރެވިފައި\nPosted byހުސައިން ނިޔާޒް Feb 17, 2014 Jul 4, 2017 Posted inއިޖްތިމާއީ, ދިރޭތަކެއްޗާއި ތިމާވެށި, ސައިންސް އާއި ޓެކްTags: ދިރޭތަކެއްޗާއި ތިމާވެށި, ސިއްޙަތު\nރައިސް އިބްރާހިމް ނާސިރު


65 ރަށެއް ބީލަމުގެ އުސޫލުން ވަރުވާއަށް ދޫކުރަން އިއުލާން ކޮށްފި | Fuvahmulahcity\n2 އަހަރު ކުރިން September 25, 2017 Shirufa Abdul Raheem0ޚިޔާލު\nފިޝަރީޒް މިނިސްޓްރީން ހޯމަ ދުވަހު ވަރުވާއަށް ދޫކުރުމަށް އިއުލާނުކޮށްފައި ވަނީ ށ. އަތޮޅުގެ 16 ރަށަކާއި، ނ. އަތޮޅުގެ 21 ރަށަކާއި، ސ. އަތޮޅުގެ 10 ރަށަކާއި، ރ. އަތޮޅުގެ ހަތް ރަށަކާއި، ބ. އަތޮޅުގެ ތިން ރަށަކާއި، ކ. އަތޮޅުގެ އެއް ރަށަކާއި، އދ. އަތޮޅުގެ ތިން ރަށެއްގެ އިތުރުން ވ. އަތޮޅުގެ ހަތަރު ރަށެކެވެ.\nމިނިސްޓްރީން ކުރި އިއުލާނެއްގައި ބުނެފައި ވަނީ ބިޑް ފޯމް ވިއްކަން ހަމަ ޖެހިފައި ވަނީ ބުރާސްފަތި ދުވަހުން ފެށިގެން އޮކޮޓޯބަރ 12 ވަނަ ދުވަހުގެ ނިޔަލަށް ކަމަށެވެ. އަދި ރަސްމީ ބަންދު ނޫން ކޮންމެ ދުވަހެއްގެ ހެނދުނު 8:30 އިން މެންދުރު 13:00 އަށް އެ މިނިސްޓްރީން ބިޑް ފޯމެއް 20ރ. އަށް ލިބޭނެ ކަމަށް އެ އިއުލާނުގައި ވެއެވެ.\nމީގެ އިތުރުން މިނިސްޓްރީން ބުނީ މައުލޫމާތު ދިނުމާއި ޕްރޮސެސިންގ ފީ ބަލައިގަތުން އަދި، ބިޑް ހުށަހެޅުން އޮންނާނެ ދުވަސްތައް ފަހުން އިއުލާނު ކުރެވޭނެ ކަމަށެވެ.\nފަޅުރަށްރަށް ވަރުވާއަށް ދޫކުރުމުގެ ގަވާއިދަށް މިދިޔަ އަހަރުގެ ޑިސެމްބަރުގައި އިސްލާހު ގެނެސްފައި ވާއިރު، އެ އިސްލާހުގައި ވަނީ ފިޝަރީޒް މިނިސްޓްރީން ޢިއުލާންކުރުމުން އެންމެ ފަރާތަކުން ކުރިމަތިލި ނަމަވެސް އެފަރާތަކުން ހުށަހަޅާފައިވަނީ އެކަށީގެންވާ ހުށައެޅުމެއް ކަމަށް މިނިސްޓްރީއަށް ޤަބޫލުކުރެވޭ ނަމަ އެ ރަށެއް އެ ބިޑު ހުށަހެޅި ފަރާތަށް ދޫކުރެވޭނެ ކަމަށެވެ. މީގެ އިތުރުން ފަޅުރަށް ވަރުވާއަށް ދޫކުރުމަށް މިނިސްޓްރީއިން ޢާންމުކޮށް ޢިއުލާން ކުރުމުން، އެއް ފަރާތަކަށް ވުރެ ގިނަ ފަރާތަކުން ހުށަހަޅާފައިވާ އެންމެ މަތީ ކުލި އެއްވަރުވާ ނަމަ ކުލި އެއްވަރުވާ ފަރާތްތަކުގެ ތެރެއިން ބިޑް ކާމިޔާބުކުރާ ފަރާތް ކަނޑައަޅާނީ ކުލި އެއްވަރުވާ ފަރާތްތަކުގެ މެދުގައި ވަރުވާ ކުލި އަލުން ހުށަހެޅުމުގެ ފުރުޞަތު ދިނުމަށްފަހު އެންމެ މަތީ ކުލި ހުށަހަޅާ ފަރާތަކަށް ކަމަށް ވެސް ވެއެވެ.\nފަޅުރަށްރަށް ވަރުވާއަށް ދޫކުރުމަށް އަލުން ޢިއުލާން ކުރުމުން އެއްވެސް ފަރާތަކުން ބިޑު ހުށައަޅާފައި ނުވާ ނަމަ ފިޝަރީޒް މިނިސްޓްރީން ކަނޑައަޅާ ފަރާތަކަށް އެކަށީގެންވާ އަގެއްގައި އެރަށެއް ވަރުވާއަށް ދޫކުރެވުމުގެ އިހްތިޔާރު ލިބިގެން ވެއެވެ.\nމިދިޔަ އަހަރުގެ ސެޕްޓެމްބަރުގައި ވެސް ވަނީ ގދ. އަތޮޅުން 50 ރަށެއް ވަރުވާއަށް ދޫކޮށްފައި ވެއެވެ.\n← ކުދން ގޯސް މަގުން ހިނގަނީ ބެލެނިވެރިންގެ އިހުމާލުން\nޗައިނާގެ “ލަކީއެއާ”ގެ ދަތުރުތައް ރާއްޖެއަށް ފެށުމަށް ނިންމައިފި →


SunOnline: Gaumuthakuge border thah hulhuvaa, Noonee mikamun arai nuganeveyne: Nasheedh\ndate_range ބުރާސްފަތި 04 ޖޫން 2020\nގައުމުތަކުގެ ބޯޑަރުތައް ހުޅުވާ، ނޫނީ މިކަމުން އަރައި ނުގަނެވޭނެ: ނަޝީދު\nއަހުމަދު މިޒްޔާލް 19 May 2020, 22:05\nކޮމަންވެލްތު އެންޓަޕްރައިސް އެންޑް އިންވެސްޓްމަންޓް ކައުންސިލުން މިއަދު ބޭއްވި ޓޫރިޒަމް ވެބިނާގައި ރައީސް މުހައްމަދު ނަޝީދު ބައިވެރިވެވަޑައިގަންނަވަނީ-- ފޮޓޯ/ މަޖިލިސް\nޓޫރިޒަމަށް ބަރޯސާވެފައިވާ ޖަޒީރާ ގައުމުތަކަށް ބޮޑެތި މުއްސަނދި ގައުމުތަކުން އެހީވާންވީ ވަގުތަކީ މިއީ ކަމަށާއި އެ ގައުމުތަކުގެ ބޯޑަރުތައް ޖަޒީރާ ގައުމުތަކަށް ހުޅުވާލުމަށް މަޖިލީހުގެ ރައީސް، ރައީސް މުހައްމަދު ނަޝީދު ގޮވާލައްވައިފި އެވެ.\nކޮމަންވެލްތު އެންޓަޕްރައިސް އެންޑް އިންވެސްޓްމަންޓް ކައުންސިލުން މިއަދު ބޭއްވި ޓޫރިޒަމް ވެބިނާގައި ވާހަކަ ދައްކަވަމުން ރައީސް ނަޝީދު ވިދާޅުވީ، ޖަޒީރާ ގައުމުތަކުގެ ރައްޔިތުންގެ ދިރިއުޅުމުގެ 80 ޕަސެންޓް ގުޅިފައި ވަނީ ޓްއަރިޒަމާއި ދަތުރުފަތުރުގެ މައްޗަށް ކަމަށެވެ. އެހެން ކަމުން، މުއްސަނދި ގައުމުތަކުން، ކުދި ގައުމުތަކަށް އެ މީހުންގެ ބޯޑަރުތައް ބަންދުކޮށް ހަރުކަށި ފިޔަވަޅުތައް އެޅުމަކީ މިދަނޑިވަޅުގައި ހައްލު ލިބޭނެ ކަމެއް ނޫން ކަމަށް އެމަނިކުފާނު ވިދާޅުވި އެވެ. ރައީސް ނަޝީދު މިއަދު ގޮވާލެއްވީ، ދުނިޔޭގެ ގައުމުތަކުގެ ބޯޑަރުތައް ބަންދުކޮށް، ދަތުރު ނުކުރެވޭ ގޮތަށް އަޅާފައިވާ ދަތިކުރުމުގެ ފިޔަވަޅުތައް އުވާލުމަށެވެ.\n"މިފަދަ ދަތި ވަގުތުތަކަކީ މުއްސަނދި ގައުމުތަކުން ކުދި ގައުމުތަކަށް އަޅާލަންވީ ވަގުތު. މިއީ އެއް ގައުމު އަނެއް ގައުމަށް އެއްބާރުލުން ދީ ހާރިޖީ ގުޅުންތައް ބަދަހި ކުރަންވީ ވަގުތު،" ނަޝީދު ވިދާޅުވި އެވެ. "ކޮވިޑް-19 އިން ރައްކާތެރިވުމަށް ގައުމުތައް ލޮކްޑައުންކޮށް، ބޯޑަރުތައް ބަންދު ކުރުމަކީ އެންމެ މުހިއްމު ފިޔަވަޅުކަމަށް ހީވެފައި އޮތް ނަމަވެސް، އެކަން އެގޮތަށް ކޮންގެން އެއްވެސް ގައުމަކަށް ސަލާމަތެއް ނެތް،"\nރާއްޖޭގެ ރިޒާވުންނާއި ބޭރުން ލިބުނު މާލީ އެހީތެރިކަމުން ވެސް ކޮވިޑް19އިން ލިބުނު ގެއްލުން މުޅިން ފޫނުބެއްދޭނެކަން ވެސް އެމަނިކުފާނު ވިދާޅުވި އެވެ.\nނަޝީދު ވިދާޅުވީ ރާއްޖޭގެ ޖީޑީޕީގެ 70 ޕަސެންޓަށް ވުރެ ބޮޑު ބައެއް ހިއްސާކުރަނީ ފަތުރުވެރިކަމުގެ ސިނާއަތުން ކަމަށެވެ. އެހެން ނަމަވެސް މި ދުވަސްވަރު ހުރިހާ ރިސޯޓުތައް ބަންދުކޮށް، ފަތުރުވެރިންނަށް ރާއްޖެއަށް ނާދެވޭ ކަމަށާއި އެހެންކަމުން މިކަމުން ލިބޭނެ ގެއްލުން ތަސައްވަރު ވެސް ނުކުރެވޭނެ ކަމަށް ނަޝީދު ވިދާޅުވި އެވެ.\n"މިކަމާ ކުރިމަތިވުމުގެ ކުރިން ރާއްޖޭގައި އޮތީ ވަރަށް އާދައިގެ ރިޒާވެއް. އެ އާދައިގެ ރިޒާވު ބޭނުންކޮށްގެން ސަރުކާރުން އެއް މަސް ނުވަތަ ދެ މަހަށް މި ހިފަހައްޓާލީ. އަވައްޓެރި އިންޑިއާއާ އެހެން އެކުވެރި ގައުމުތަކާއި މާލީ އިދާރާތަކުގެ އެހީ ވެސް ލިބުނު. އެހެން ނަމަވެސް މިކަމުން ލިބުނު ގެއްލުން ފޫނުބެއްދޭނެ." ނަޝީދު ވިދާޅުވި އެވެ.\nފަތުރުވެރިކަމުގެ ސިނާއަތް ހުއްޓުމަކަށް އައުމާއެކު ކޮވިޑް19 ބަލިމަޑުކަމުގެ އެންމެ ބޮޑު ގެއްލުމެއް ލިބުނު އެއް ބަޔަކީ އެ ސިނާއަތުގައި މަސައްކަތްކުރާ ފަރާތްތަކަށް ކަމަށް ނަޝީދު ވިދާޅުވި އެވެ.\n"ޓޫރިޒަމް ސިނާއަތުގައި މަސައްކަތްކުރާ ގިނަ މީހުންނަކީ އެކި ދިމަދިމާލުން ހިޖުރަކޮށްގެން އުޅޭ މީހުން. އެމީހުން ރިސޯޓުތައް ދޫކޮށް ރަށްރަށަށް ދާން މަޖުބޫރުވި. ވަޒީފާތައް ގެއްލިއްޖެ. މިކަމުން ކިތަންމެ ރީތި މަންޒަރެއް ދައްކަން އުޅުނަސް އެ މަންޒަރެއް ނުފެނޭ." ނަޝީދު ވިދާޅުވި އެވެ.\nލޮކްޑައުން އުވާލުމާއެކު ދެން އުޅެން ޖެހޭނީ "ނިއު ނޯމަލް"އެއްގައި ކަމަށް ސަރުކާރުން ބުނެފައިވާއިރު، ނަޝީދު ވިދާޅުވީ އެމަނިކުފާނަށް އެނގިވަޑައިގަންނަވަނީ އެންމެ ނޯމަލްއެއް ކަމަށެވެ.\n"އަހަރެމެން މިއީ އިންސާނުން. އެކަކު އަނެކަކާ ސަލާމް ކޮށްގެން އުޅެނީ. "ނޯމަލް" ފިޔަވައި އިތުރު ނޯމަލްއެއް އޮންނަ ކަމެއް ނޭނގޭ. ނިއު ނޯމަލްއަކާ މެދު ވިސްނާ ވަރަކަށް ސިނާއަތްތައް އަލުން ފަށަން ދަތިކަމަކަށް މި ވަނީ." ނަޝީދު ވިދާޅުވި އެވެ.\nމިއަދު ބޭއްވި ވެބިނާގައި ރައީސް ނަޝީދުގެ އިތުރުން ޓޫރިޒަމް މިނިސްޓަރު އަލީ ވަހީދު ވެސް ބައިވެރިވެވަޑައިގެންނެވި އެވެ.\nތިން ރަށެއްގައި އުރީދޫ ޑިޖިޓަލް ސެންޓަރު ހުޅުވައިފި\nއެމްޓީސީސީ ކަށަވަރު ޝޯރޫމްގެ ހިދުމަތްތައް އަލުން ފަށައިފި\n"ސަރުކާރުގެ މާލީ އެހީއަށް ޓެކްސީ ޑްރައިވަރުން ނޭދޭ"


ރިލްވާން ހޯދުމުގެ މަސައްކަތް މުޅި ރާއްޖޭގެ ހުރިހާ ރަށެއްގައި ކުރިއަށް ގެންދިއުމަށް ގޮވާލުން – Maldivian Democratic Party\nރިލްވާން ހޯދުމުގެ މަސައްކަތް މުޅި ރާއްޖޭގެ ހުރިހާ ރަށެއްގައި ކުރިއަށް ގެންދިއުމަށް ގޮވާލުން\nދިވެހިރާއްޖޭގެ އިނގިރޭސިބަހުން ހިންގަމުން އަންނަ މިނިވަން ނިއުސްގެ ނޫސްވެރިއެއްކަމުގައިވާ އަހުމަދު ރިލްވާން އަބްދުﷲ ވީނުވީއެއް ނޭނގި ގެއްލި އަދި މިވީހާތަނަށް ރިލްވާންގެ އެއްވެސް މައުލޫމާތެއް ލިބިފައިނެތްކަމީ އެމްޑީޕީގެ ޒުވާނުންގެ ހިތްވަރުން ހިތާމަކޮށް ނުހަނު ކަންބޮޑުވާކަމެކެވެ.\nރިލްވާން ގެއްލުމާ ގުޅިގެން އާއިލާއާއި ހެޔޮއެދޭ ފަރާތްތަކުން އަންނަނީ ރިލްވާން ހޯދުމަށް އެތައް މަސައްކަތްތަކެއް ކުރަމުންނެވެ. މިގޮތުން 15 އޯގަސްޓް 2014 ވަނަ ދުވަހު ރިލްވާން ދިރިއުޅެމުން އަންނަ ހުޅުމާލޭގެ ގިނަ ސަރަހައްދެއް ފާސްކޮށް ރިލްވާންގެ ފޮޓޯ ޖަހާފައިވާ ޕޯސްޓަރު ހަރުކުރުމުގެ މަސައްކަތް ވަނީ ކުރިއަށް ގެންދެވިފައެވެ.\nއެމްޑީޕީއަކީ ދިވެހިރާއްޖޭގައި އެންމެ ގިނަ މެމްބަރުން ހިމެނޭ ސިޔާސީ ޕާޓީކަމުގައިވެ އަދި ހަރަކާތްތެރި ގޮފިތައް ކޮންމެ ރަށެއްގައިވެސް ހިމެނޭތީއާއި މިޕާޓީއަކީ ޒުވާނުން އެންމެ ގިނަ ޕާޓީ ކަމުގައިވާތީ އެމްޑީޕީގެ ޒުވާނުންގެ ހިތްވަރުގެ ފަރާތުން ޕާޓީގެ އާންމު މެމްބަރުންނާއި ގައުމީ މަޖިލިހުގެ މެމްބަރުން އަދި ގޮފޮތަކުގެ ހިންގާ ކޮމިޓީތަކުން ކޮންމެ ރަށެއް ހޯދާ ބަލައި އެރަށުން ރިލްވާން ފެނިފައިވާވޭތޯ ބަލައި އަދި ރަށުގައި ރިލްވާނާ ބެހޭ އެއްވެސް މައުލޫމާތެއް އެނގޭ ފަރާތެއްވާނަމަ އެކަންވެސް އާއިލާއަށް ނުވަތަ މޯލްޑިވްސް ޕޮލިސް ސަރވިސަސްއަށް އަންގަވައިދެއްވުން އެދެމެވެ. އަދި ފަޅުރަށްތަކުގައާއި ދަތުރުވެރިން އަދި މަސްވެރިންނަށްވެސް މިފަދަ އެއްވެސް މައުލޫމާތެއް ލިބިފައިވޭތޯ ބަލައިދިނުމަށް އެދެމެވެ.\nގަދަބާރުން ދިވެހިރާއްޖޭގެ ފުރަތަމަ ޑިމޮކްރަޓިކް ވެރިކަން ވައްޓާލުމަށް ފަހު ދިވެހިރާއްޖެ ބިރުވެރިކަމުގެ ތެރެއަށް ވެއްޓި މުޖުތަމަޢުގައި ނުރައްކާތެރި ކުށްތައް އިންތިހާއަށް އިތުރުވެފައިވާކަން ކަންބޮޑުވުމާއެކު ފާހަގަކުރަމެވެ. ދާދި ފަހުން ސިޔާސީ ދާއިރާގައާއި ނޫސްވެރިކަމާއި އަދި މިނޫންވެސް މިފަދަ އިޖުތިމާޢީ ކަންކަމުގައި މަސައްކަތްކުރާ އެތައް ބަޔަކަށް ފާޅުގައި މަރުގެ އިންޒާރު ދީ އެތައް ނޫސްވެރިންތަކަށް ފުރާނައަށް ނުރައްކާވާ ފަދަ ހަމަލާތައް ދެމުން އަންނައިރުގައިވެސް ސަރުކާރުން މިކަންކަން ތަހުގީގުކޮށް ހައްލުކުރުމަށް އެއްވެސް ކަމެއްކޮށްފައިނުވާކަމީ މިފަދަ ކުށްތައް އިތުރުވެ ރައްޔިތުންގެ ރައްކާތެރިކަން ނަގާލުމަށް މަސައްކަތްކުރާ މީހުންނަށް ލިބޭ ހިތްވަރެއްކަމުގައިވެސް ދެކެމެވެ.\nފާއިތުވީ3އަހަރުގެ ތެރޭގައި މިނިވަން ނޫސްވެރިކަމަށް ބިރުވެރިކަމާއި އެތައް ގޮތަކުން ގޮންޖެހުންތައް ކުރިމަތިވާކަމީ ދައުލަތުގެ ހުރިހާ މުވައްސަސާއެއް ފެއިލްވެފައިވާކަމުގެ ހެއްކެއް ކަމުގައި ދެކެމެވެ. ނޫސްވެރިންގެ ފުރާނައަށް ނުރައްކާވާ އެތައް ކަމެއް ހިނގަމުން އަންނަ އިރު އެއިން އެއްވެސް ހާދިސާއެއް ތަހުގީގު ނުކުރެވި ވާކަމީ ދިވެހިރާއްޖޭގެ ޖިނާޢީ އަދުލު އިންސާފުގެ ދާއިރާ ނުކުޅެދިފައިވާ މިންވަރު ހާމަވާ ކަމެއްކަމުގައިވެސް ދެކެމެވެ.\nމިހާރު ދިވެހިރާއްޖެއަށް ކުރިމަތިވެފައިވާ ބިރުވެރިކަން ޙައްލުކުރުމަށް ދިވެހި އެންމެހައި ޒުވާނުން ހިތްވަރު ގަދަކޮށް މަސައްކަތް ކުރުމަށް އެމްޑީޕީގެ ޒުވާނުންގެ ހިތްވަރުގެ ފަރާތުން ގޮވާލަމެވެ. ރިލްވާން ފަދަ މިނިވަންކަމަށާއި ހަމަހަމަކަމަށް ލޯބިކުރާ އެތައް ޒުވާނުންނެއް ބިރުވެރިކަމުގައި ތިބުމަކީ މި ޕާޓީން ދޫކޮށްލާނެ ކަމެއް ނޫނެވެ. އަދި ރިލްވާން ގެއްލުމާ ގުޅޭގޮތުން ފުލުހުންނާއި ދައުލަތުގެ މުވައްސަސާތަކުން މިހާތަނަށް ކުރެވިފައިވާ މަސައްކަތްތައް ރައްޔިތުންނާ މިހާރުން މިހާރަށް ހިއްސާކުރުމަށްވެސް ގޮވާލަމެވެ.\nރިލްވާނައަކީ މިނިވަން ނޫސްވެރިކަމަށާއި ޑިމޮކްރަސީ އަދި އިންސާނީ ޙައްޤުތަކަށް ކެރިހުރެ ވަކާލާތުކުރާ އަގުހުރި ދިވެހިދަރިއެކެވެ. އަދި ހެޔޮވެރިކަމަށް ވަކާލާތުކުރާ ކުޅަދާނަ ޒުވާން ލިޔުންތެރިއެކެވެ. އަޅުގަނޑުމެން އަބަދުވެސް އެދެނޭ ރިލްވާންގެ ރައްކާތެރިކަމަށެވެ.


Ras Online - ޕާކިސްތާނުގެ ފުލުހުން ފުރޮޅުލީ ބޫޓައް\nޕާކިސްތާނުގެ ފުލުހުން ފުރޮޅުލީ ބޫޓައް\nޕާކިސްތާނުގެ ކަރާޗީގެ ފުލުހުންގެ ޓީމަކުން ފުރޮޅުލީ ބޫޓުގައި ނުވަތަ ރޯލަރބްލޭޑްސްގައި ހިދުމަތްދޭން ފަށައިފިއެވެ.\nމިއީ މަގުމަތިން ވަގުން އަތުލައިގަތުމަށާއި މަގުމަތީގައި ފުރައްސާރަ ކުރާމީހުން ހަލުވި ކަމާއެކު އަތުލައިގަތުމުގެ އިތުރު ފަސޭހަތަކެއް ލިބިގެންދާނެކަމެއްކަމުގައި އެގައުމުގެ ފުލުހުން ހާމަކޮށްފައިވެއެވެ. ހަތިޔާރާއެކު ފުރޮޅުލީ ބޫޓުގައި ހިދުމަތަށް ނުކުމެ އުޅޭ ޓީމުގައި 20 ފުލުހުން ހިމެނެއެވެ.\nމިކަމާ ބެހޭގޮތުން ވާހަކަ ދައްކަވަމުން ފުލުހުން ފުރޮޅުލީ ބޫޓު ބޭނުން ކުރުމަށް ނިންމީ މަގުމަތީގައި ހިނގާ އެކި ކުއްތަކަށް އިޖާބަދީ ކޮންޓްރޯލް ކުރުމަށް ތަފާތު ގޮތްތަކެއް އިހުތިޔާރުކުރުމަށްކަމަށް މިހާއްސަ ޔުނިޓުގެ ޗީފް ފާރޫގް އަލީ ފާހަގަ ކުރައްވާފައިވެއެވެ. ނަމަވެސް ޕާކިސްތާނުގެ ކަރާޗީގެ ބޮޑު ސަރަހައްދެއްގައި މަގުތަކުގެ ހާލަތު ހުރި ގޮތުން ފުރޮޅުލީ ބޫޓުގައި އުޅޭ ފުލުހުންގެ ހިދުމަތް މުޅި ކަރާޗީއަށް ފޯރުކޮށްދިނުމަށް ގޮންޖެހުންތަކެއް ހުރިކަމަށް މިހާއްސަ ޔުނިޓުގެ ޗީފް ފާހަގަކޮށްފައިވެއެވެ.\nމިގޮތުން މިފުލުހުންގެ ޓީމުން ހަރަކާތްތެރިވާނީ ކަރާޗީގެ އެކި ސަރަހައްދުތަކުންވެސް އެންމެ ކުށްގިނަ ކަމަށް ޝަކުވާ ހުށައަޅާފައިވާ މަގުތަކުގައިކަމަށް ޕާކިސްތާނުގެ ފުލުހުން ވަނީ ފާހަގަ ކޮށްފައެވެ. އަދި މިޓީމަކީ ހާއްސަ ތަމްރީނުތަކެއް ލިބިފައިވާ ޓީމެއް ކަމަށްވެއެވެ.


ދިޕިކާއާއި ރަންވީރު އެންގޭޖްވަނީ - Voice of Meedhoo\nބޮލީވުޑް ތަރިންގެ އާ އަހަރުގެ ޕްލޭންތައް ބައެއް ތަރިން ވަނީ ހާމަކޮށްފަ އެވެ. އަދި ބައެއް ތަރިން އާ އަހަރު ފާހަގަ ކުރާނެ ގޮތްތަކާ ގުޅޭ ގޮތުން މީޑިއާތަކުގައިވެސް ވާހަކަތައް ދެކެވެ އެވެ.\nމިހާރު މީޑިއާގެ އެންމެ ބޮޑު ސަމާލުކަމެއް ހޯދާފައިވާ އާ އަހަރުގެ ޕްލޭނަކީ ދިޕިކާ ޕަދްކޯން އާއި ރަންވީރު ސިންހް ގެ އާ އަހަރުގެ ޕްލޭނެވެ. މިދެތަރިން އާ އަހަރު ހޭދަކުރުމަށް ހަމަޖެހިފައިވަނީ ރާއްޖޭގެ ހިތްގައިމު ރިސޯޓެއްގައި ކަމަށް އިންޑިއާގެ ބައެއް ނޫސްތަކުގައި ބުނެފައިވެ އެވެ. އެހެންނަމަވެސް އިންޑިއާ ޓުޑޭގައި ބުނެފައިވަނީ މި ދެތަރިން އާ އަހަރު ފާހަގަ ކުރާނީ ސްރީލަންކާގައި ކަމަށެވެ.\nސްރީލަންކާ ނުވަތަ ރާއްޖޭގައި މި ދެތަރިން ފާހަގަ ކުރާނީ ހަމައެކަނި އާ އަހަރެއް ނޫނެވެ. ހަބަރުތައް ބުނާ ގޮތުން އާ އަހަރަކީ އެ ދެތަރިން އެންގޭޖްވުމުގެ ޕްލޭން ކޮށްފައިވާ އަހަރެވެ. ރާއްޖޭގައި ނުވަތަ ލަންކާގައި ހޭދަ ކުރާ 2017 ވަނަ އަހަރުގެ އެންމެ ފަހު ރޭ މި ދެތަރިން އެކަކު އަނެކެއްގެ އަތުގައި އަނގޮޑި އެޅުވުމަށްފަހު ކައިވެނީގެ ވައުދު ވާނެ ކަމަށް ބެލެވެ އެވެ.\nބޮލީވުޑްގެ ތަރިން ސިއްރުން މިފަދަ ކަންތައް ކުރަން އުޅުނަސް މިވާހަކަތައް މީޑިއާއާ ހަމައަށް ތިލަވެ އެވެ. އެގޮތުން ދިޕިކާ އާއި ރަންވީރު މި އާ އަހަރު އެންގޭޖް ވާކަން މީޑިއާގައި ރިޕޯޓްކޮށްފައިވާ އިރު މި ދެތަރިން ކައިވެނީގެ ވާހަކަތަކެއް އަދި ނުދައްކަ އެވެ. އެހެންނަމަވެސް ދެމީހުންވެސް ތިބީ އެކަކު އަނެކަކަށްޓަކައި ވަރަށް ވަރުގަދަ ގުޅުމެއް އުފައްދައިގެން ކަން ދެ ތަރިންވެސް ވަނީ ހާމަކޮށްފަ އެވެ.\nއެކި ނޫސްތަކުގައި އެކިގޮތަށް ރިޕޯޓު ކޮށްފައިވާއިރު ރަންވީރު މިހާރު ހުރީ ސްރީލަންކަގަ އެވެ. ބުދަދުވަހުގެ ރޭ މުމްބާއީ އެއާޕޯޓުގައި ހުރެ ރަންވީރު ވަނީ ލަންކާއަށް ދާ ކަމަށް ބުނެ ސޯޝަލް މީޑިއާގައި ފޮޓޯއެއްވެސް އާންމުކޮށްފަ އެވެ. ބޮޑަށް ބުރަވެވޭ ގޮތުގައި މި ދެތަރިން އެންގޭޖް ވާނީ ލަންކާގަ އެވެ. ރަންވީރު ލަންކާއަށް ދިޔައީ އިޝްތިހާރެއްގެ ޝޫޓިން އަށެވެ. ދީފިލާ ހުރީ ވިއެނާގަ އެވެ. ބެލެވޭ ގޮތުގައި މިއަދުގެ ވަގުތެއްގައި ދީޕިކާވެސް ލަންކާއަށް އަންނާނެ އެވެ.\nދާދިފަހުން ރަންވީރު ބުނެފައިވަނީ އޭނާގެ ލޯބިވެރިޔާ އާއި އެކު އަގުހުރި ވަގުތުތަކެއް ހޭދަކުރުމަށް ޗުއްޓީ އެއް ނަގާނެ ކަމަށެވެ. އަދި ދިޕިކާ އާއި އެކުގައި ސްނޯކްލިންއަށް ދާނެ ކަމަށާއި، މި ވަގުތުގަތަކީ މީޑިއާގެ އުނދަގުލެއް ނެތި ހޭދަކުރެވޭ ވަގުތަކަށް ހަދާނެ ކަމަށްވެސް އޭނާ ބުނެފައިވެ އެވެ.\nމިދިޔަ މަހު ރަންވީރު ވަނީ ޓީވީ ޝޯއެއްގައި ދެއްކި ވީޑިއޯ ކްލިޕެއްގައި ދިޕިކާއަށް ވަރަށް ބޮޑަށް ތައުރީފުކޮށްފަ އެވެ. އޭނާއާއި އެއްފަދަ ދެވަނަ މީހެއް ނެތްކަމަށާއި، ދިޕިކާ ދެކެ ވަރަށް ލޯބިވާ ކަމަށް އެ ވީޑިއޯގައި ރަންވީރު ބުނެފައިވެ އެވެ.\nމި ދެތަރިން އެންމެ ފަހުން އެކުގައި މަސައްކަތް ކޮށްފައިވަނީ އިންޑިއާގައި އަރާރުންތައް ބޮޑުވެ ސިޔާސީ ކޯޅުންގަނޑަކަށް ވި ފިލްމު ‘ޕަދްމަވާތީ’ ގައެވެ. ޑިސެމްބަރު އެއްވަނަ ދުވަހު ރިލީޒް ކުރަން ހަމަޖެހުނު މި ފިލްމު އެޅުވުން ލަސްކުރީ އިންޑިއާގައި އުފެދުނު ހަލަބޮލިކަމާއި ގުޅިގެން ދިޕިކާ އާއި ފިލުމު އުފެއްދި މީހުންގެ ރައްކާތެރިކަމަށްޓަކަ އެވެ.\nބޮލީވުޑްގެ ތަރި އަނުޝްކާ ޝަރްމާ އާއި ކްރިކެޓް ކެޕްޓަން ވިރާތު ކޯލީގެ ކައިވެންޏަށް ފަހު މިހާރު އެންމެ ގަދައަށް ...


Thihuree banduhaivefai tha? Noonee foohivefai tha?\n21 އޮކްޓޯބަރ 2020 - 08:34:51\nހަގީގަތުގައި ވެސް ބަނޑުހައިވެގެން ކެއުމާއި ފޫހިވެގެން ބަނޑުހައިވާ ގޮތްތަކެއް ވުމަކީ މުޅިން ތަފާތު ދެކަމެކެވެ.\nމީހަކު ބަނޑުހައިވެފައި ހުންނަނަމަ އެމީހަކުގެ ގައިގައި ވަރެއް ނުހުންނާނެ އެވެ. އަދި ކާން ބޭނުންވާނީ ގަޔަށް ވަރުޖެހޭ ޒާތެއްގެ ކޮންމެވެސް އެއްޗެކެވެ. އެކަމަކު ފޫހިވެފައި ހުރެއްޖެނަމަ ނުވަތަ ދެރަވެފައި ހުންނަައިރު ވެސް މީހުން ކައި ހަދަ އެވެ. އެގޮތަށް ދިމާވަނީ މީހާ ބަނޑުހައިވެފައި ހުންނަ ކަހަލަ ގޮތްތަކެއް ވާތީ އެވެ. އެކަމަކު ހަގީގަތުގައި އެއީ ބަނޑުހައިވުމެއް ނޫނެވެ.\nސައިކޮލެޖިކަލް ހަންގާއެއްގައި މީހަކު ކައި ހިތްވި ނަމަވެސް އެމީހާގެ ހަށިގަނޑުގައި އޭނާއަށް ކައި އެއްޗެއް ބޭނުންވާ ކަހަލަ އެއްވެސް ކަމެއް ދިމައެއް ނުވާނެ އެވެ. އެގޮތަށް ދިމާވާއިރު ވަކި ކަހަލަ އެއްޗެއް ކާން ބޭނުންވެ އެ ފަދަ އެއްޗެއް ކެއުމުން ނޫން ގޮތަކަށް ބަނޑުފުރުން އިހުސާސެއް ނުކުރެވެ އެވެ.\nއެކަމަކު ފިޒިކަލް ހަންގާއެއްނަމަ ކޮންމެ ކަހަލަ ކާނާއެއް ކެޔަސް އެމީހަކަށް ހިތްހަމަޖެހުން ލިބޭނެ އެވެ.\nސިއްހީ މާހިރުންގެ އިރުޝާދާއެކު ލިޔުންތައް ލިޔާ ހެލްތުލައިންގައިވާ ގޮތުންނަމަ ފޫހިވެފައި ހުންނަ ވަގުތާއި ސްޓްރެސްވެފައި ހުންނަ ވަގުތުގައި މީހުން ކައި ހަދަނީ ކޮންމެހެން ބަނޑުހައިވެގެނެއް ނޫނެވެ. އެފަދަ ދަނޑިވަޅުތަކުގައި މީހާގެ ވިސްނުން އެހެން ކަމަކަށް ގެންދިއުމަށް ވެސް މީހުން ހައިދަ އެވެ. އެފަދަ މީހުންނަށް އެއީ ހިތްހަމަޖެހުން ލިބޭ ކަމެކެވެ.\nއޭގެ އިތުރުން ބައެއް ފަހަރު ކައިރީގައި އުޅޭ މީހުން، ކާތީ ވެސް ކެވޭ ގޮތް ވެ އެވެ. އެއީ ކޮންމެހެނުން ތިމާ ބަނޑުހައިވެފައި ހުންނާތީވާ ގޮތެއް ނޫނެވެ. އެކަމަކު ކައިރީގައި ތިބޭ މީހުން ކާތީ ކެތްނުވެގެން ކާހިތްވަނީ އެވެ.\nއަދި ރަނގަޅަށް ނިދި ލިބުމަކީ ވެސް ކެއުމުގެ ވައްޓަފާޅިއަށް ވަރަށް ބޮޑު އަސަރެއް ކުރާ ކަމެކެވެ. ބައެއް ދިރާސާތަކުން ދައްކާ ގޮތުގައި އެންމެ ރަނގަޅަށް ނިދި ނުލިބޭނަމަ ބޮޑެތި މީހުން ކެލޮރިސް ގިނައިން ހުންނަ ބާވަތްތަކާއި ތައްޔާރީކާނާގެ ބާވަތްތައް ކާހިތްވެ އެވެ. އަދި އެކަމުގެ ސަބަބުން މީހާގެ ބަރުދަން އިތުރުވެ އެވެ.\nބަނޑުހައިވެފައި ހުރިކަން ދެނެގަންނާނީ ކިހިނެއް؟\nބަނޑުހައިވެފައި ހުންނަނަމަ އެމީހަކު މުޅި ދުވަހު މަސައްކަތް ކުރާ ވަރަށް ހަކަތަ ބަހައްޓަން ޖެހޭނެ އެވެ. އެހެންކަމުން ހަކަތަ ބޭނުންވާކަން ހަށިގަނޑަށް އެނގުމާއެކު ރަނގަޅު ފައިދާ ހުރި ކެއުމެއް ކެއުން ވަރަށް މުހިއްމެވެ.\nބައެއް ފަހަރު ބަރުދަން ލުއިކުރުމަށް މީހުން ނުކައި ނުތިބެ އެވެ. އޭގެ ބަދަލުގައި ދުވާލެއްގެ މައްޗަށް އެއް ފަހަރު ކާއިރު އެ ކާވަގުތު މާގިނައިން ކެވެ އެވެ. އަދި ހެލްތުލައިންގައި ބުނާ ގޮތުންނަމަ ކެއުމަށް ފަހު މާގިނަ އިރުތަކެއް ނުވެ ބަނޑުހައިވާނަމަ އެއީ ކޮންމެހެނުން ބަނޑުހައިވެގެން ކާހިތްވުމެއް ނޫނެވެ. އެވަގުތު ކެއުމުގެ ބަދަލުގައި ރަނގަޅުވާނީ ފެންތައްޓަކުން ފަރުޖައްސާލުމެވެ.\nވަރަށް ބޮޑަށް ބަނޑުހައިވެއްޖެނަމަ ބަނޑުގައި އެއްވެސް އެއްޗެއް ނެތް އިހުސާސްއާއި ބަނޑު ކުކުރުން ފަދަ ކަންކަން ވެސް ދިމާވާނެ އެވެ. އަދި ބަނޑުހައިވެފައި ހުންނަ ވަގުތު މީހާގެ އަނގަ ހިކުން ފަދަ ކަންކަން ދިމާވެ ފެން ބޯން ބޭނުންވާނެ އެވެ.\nތިހުރީ ހަގީގަތުގައި ވެސް ބަނޑުހައިވެފައިތޯ ޔަގީންކުރަން ބޭނުންނަމަ ފެންތައްޓެއް ބޯލެވިދާނެ އެވެ. އަދި ފެން ބުއިމުން ވެސް ބަނޑުހައިވާނަމަ ގޮސް ކާންވީ އެވެ. އޭގެ މާނައަކީ ހަގީގަތުގައި ވެސް ތިހުރީ ބަނޑުހައިވެފައި ކަމެވެ.


SunOnline: Adhives atholhu thereyge haalathu enmme ekasheegen vaa minvarah hama akah neylhey: HPA\nއަދިވެސް އަތޮޅު ތެރޭގެ ހާލަތު އެންމެ އެކަށީގެންވާ މިންވަރަށް ހަމައަކަށް ނޭޅޭ: އެޗްޕީއޭ\nއާމިނަތު ބަލްސަމް 19 Oct 2021, 22:25\nހެލްތު މިނިސްޓްރީން ބޭއްވި ނޫސްވެރިންގެ ބައްދަލުވުމުގައި އެޗްޕީއޭގެ އެޕިޑެމިއޮލޮޖިސްޓް ޑރ. އިބްރާހިމް އަފްޒަލް ވާހަކަ ދައްކަވަނީ -- ސަން ފޮޓޯ/ އަހުމަދު އައިމަން އަލީ\nމާލެ ސަރަހައްދުގައި ކޮވިޑު-19އަށް ފައްސިވަމުން އަންނަ ކޭސް ތަކުގެ އަދަދު މަދު ކަމުގައި ވީ ނަމަވެސް އަތޮޅު ތެރޭގެ ރަށްރަށުގެ ހާލަތު އެންމެ އެކަށީގެންވާ މިންވަރަށް ހަމައަކަށް އެޅިފައި ނުވާ ކަމަށް އެޗްޕީއޭއިން ބުނެފިއެވެ.\nހެލްތު މިނިސްޓްރީން މިއަދު ބޭއްވި ނޫސްވެރިންގެ ބައްދަލުވުމެއްގައި ވާހަކަ ދައްކަވަމުން އެޗްޕީއޭގެ އެޕިޑެމިއޮލޮޖިސްޓް ޑރ. އިބްރާހިމް އަފްޒަލް ވިދާޅުވީ, ތަފާސް ހިސާބުތަކަށް ބަލާއިރު މި މަހު ކޮވިޑު ކޭސްތައް ފެންނަމުންދަނީ ނިސްބަތުން މަދުންކަމަށެވެ.\n"މިވަގުތު ކޭސް ލޯޑަށް ބަލައިފި ކަމުގައި ވަނީނަމަ ފުދޭވަރަކަށް ދަށުގަ މިހުރީ. އެހެން ނަމަވެސް އަތޮޅު ތެރޭގެ ހަލާތަށް ބަލައިފިކަމުގައި ވަނީނަމަ އެންމެ އެކަށީގެންވާ ހާމައަކަށް އައީއެކޭ ނުބުނެވޭނެ،" ޑރ. އިބްރާހިމް އަފްޒަލް ވިދާޅުވިއެވެ.\nމިކަމާ ގުޅިގެން އިތުރަށް ދޭންވާ ލުއިތައް އަދި ދެެވެން ނެތް ކަމަށްވެސް އަފްޒަލް ވިދާޅުވިއެވެ. އިތުރު ލުއިތަކެއް ދެވޭ ވާހަކަ ނުދައްކާ ތިބެނީ ލުއިތަކެއް ދެވެން އަދި ނެތީމަ ކަމުގައިވެސް އަފްޒަލް ވިދާޅުވިއެވެ.\n"ކޮންމެ 10،000 މީހެއްގެ ތެރެއިން ބަލިވެފައިވާ މިންވަރަށް ބަލާއިރު މިދިޔަ މަހުގެ ތެރޭގައި 66 މީހުން ބަލިވެފައިވާ ކަމަށް ދައްކާ. އަދި އޮކްޓޫބަރު މަހަށް ބަލާއިރު އެ އަދަދު ދަށްވަމުން ދާނެ ކަމަށް ލަފާކުރެވޭ،" ޑރ. އަފްޒަލް ވިދާޅިުވިއެވެ.\nމިހާރަށްވުރެ ކޮވިޑްގެ ކޭސްތައް މަދުކުރުމަށް ވެކްސިންގެ ދެ ޑޯޒް ފުރިހަމަކުރުމަށް އެޗްޕީއޭއިން ވަނީ އިލްތިމާސްކޮށްފައެވެ.\nމީގެ އިތުރުން، މިހާރު އެންމެ ހަލުވިކޮށް ފެތުރެމުންދާ އިންފުލުއެންޒާގެ އައުޓްބްރޭކެއް އައުމުގެ ކުރިން އެކަމަށް ރައްކާތެރި ވުމަށްވެސް އެޗްޕީއޭ އިން އިލްތިމާސްކުރެއެވެ.\nކޮވިޑް ބޫސްޓާ ޑޯޒް ޖެހި މީހުންގެ އަދަދު 12،000އަށް


މަލައިކާ ރާއްޖޭގައި! ބެޗްލޮރެޓްއަށްތަ؟ – Haftha\nSun,7June, 2020, 3:04 pm\nމަލައިކާ ރާއްޖޭގައި! ބެޗްލޮރެޓްއަށްތަ؟\nބޮލީވުޑްގައި މިހާރު އެންމެ ބާރަށް ދެކެވޭ އެއް ވާހަކައަކީ، ބޮލީވުޑްގެ ބަތަލާ މަލައިކާ އާއި އޭނާގެ ލޯބިވެރިޔާ އަދި ބޮލީވުޑްގެ އެކްޓަރު އަރްޖުން ކަޕޫރުގެ ކައިވެނި އަންނަ މަހު ބާއްވާ ކަމަށް ދެކެވޭ ވާހަކައެވެ.\nދެ ތަރިން ލޯބީގެ ގޮތުން ގުޅިގެން އުޅޭކަން މިދިޔަ އޮކްޓޯބަރު މަހުން ފެށިގެން ދެކެވެން ފެށިއިރު، ދެ މީހުން ވެސް އެކުގައި ގިނަ ތަންތަނަށް ގޮސްއުޅޭތަން ވަނީ ފެނިފައެވެ. އަދި މަލައިކާ ވެސް ވަނީ ވަރަށް އަވަހަށް ކައިވެނިކުރަން އުޅޭކަމުގެ އިޝާރާތެއް ވެސް ވެފައެވެ.\nނަމަވެސް ދެ ތަރިން ވެސް އުޅެނީ އެ ގުޅުން މީޑިއާއަށް ސިއްރުކޮށްގެންނެވެ.\nއެވާހަކަތަ ދެކެވެމުންދާއިރު މަލައިކާ ޗުއްޓީ ހޭދަކުރަން މިވަނީ ރާއްޖެ އައިސްފައެވެ. ނިޔަމަ ޕްރައިވެޓް އައިލެންޑް ރިސޯޓުގައި އޭނާ ޗުއްޓީ ހޭދަކުރަން އައިސްފައިވަނީ ގާތް އެކުވެރިން ތަކަކާއެކުއެވެ.\nޗުއްޓީ ހޭދަކުރަމުންދާ ރިސޯޓުގައި ނަގާފައިވާ ހިތްގައިމު ފޮޓޯތައް މަލައިކާ އޭނާގެ ފޭނުންނަށް ސޯޝަލް މީޑިއާގައި ހިއްސާ ކުރަމުންދައިރު އަރުޖުން މިދަތުރުގައި އައިސްފައެއް ނުވެއެވެ.\nނަމަވެސް ރިޕޯޓްތައް ބުނާގޮތުން ރައްޓެހިންނާއެކު މަލައިކާ ރާއްޖެ އައިސްފައިމިވަނީ އޭނާގެ ބެޗްލޮރެޓްއަށެވެ. އަދި މަސްދަރުތަކާ ހަވާލާދީ ރިޕޯޓްތައް ބުނާގޮތުން މަލައިކާގެ މި ދަތުރަކީ ކައިވެނީގެ ކުރިން ކޮންމެވެސް ވަރެއްގެ އަރާމު ކުރުމަކަށް އޭނާ ކުރާ ދަތުރެކެވެ.\nމަލައިކާ ރާއްޖޭގައި ޗުއްޓީ ހޭދަކުރަމުންދާއިރު، މީގެ ކުރިން ވެސް އެތައް ފަހަރެއްގެ މަތިން އޭނާ ވަނީ ރާއްޖޭގައި ޗުއްޓީ ހޭދަކުރަން އައިސްފައެވެ.\nހަސަން ސައީދުގެ ޖަލު ހުކުމް ހައިކޯޓުން ބާތިލްކޮށްފި\nމާލެ އާއި ވިލިމާލެއާ ދެމެދު ދަތުރުކުރާ ފެރީގެ އަދަދު އެމްޓީސީސީން އިތުރުކޮށްފި


News - މުއާމަލާތް ކުރުމާއި އިހުތިރާމު ކުރުމާ ގުޅޭ ގޮތުން މައުލޫމާތު ދިނުމުގެ ބައްދަލުވުމެއް ބާއްވައިފި\nމުއާމަލާތް ކުރުމާއި އިހުތިރާމު ކުރުމާ ގުޅޭގޮތުން އައިކޮމްގެ މައުލޫމާތު ދިނުމުގެ ބައްދަލުވުމެއް ބާއްވައިފިއެވެ.\nއައިކޮމްގެ ހުދުހުދު މާލަމުގައި މިއަދު ކުރިއަށް ގެންދިޔަ މި ބައްދަލުވުމުގައި މައުލޫމާތު ދެއްވީ ޑިރެކްޓަރ ޖެނެރަލް އަލްފާޟިލް އަޙްމަދު ޝިޔާމެވެ.\nމި ބައްދަލުވުމުގައި މުއާމަލާތް ކުރުމާއި އިހްތިރާމުކުރުމުގެ އަދަބުތަކުގެ ތެރެއިން ވަޒީފާގެ މާހައުލާއި އާންމު ދިރިއުޅުމުގައި މީހުންނާ މުއާމަލާތްކުރުމުގައި ގެންގުޅޭނެ ރީތި އަދަބުތަކާއި، ވަޒީފާގެ މާހައުލުގައި އެހެން މުވައްޒަފުން ކަން ކުރާގޮތް ދެނެގަނެ އެކަން ކަމާމެދު އަބަދު ވެސް ފަހި ވިސްނުމެއް ގެންގުޅޭނެ ގޮތްތަކާއި، އޮފީހަކަށް ޚިދުމަތް ހޯދަން އަންނަ ފަރާތެއް ހިތްހަމަ ނުޖެހިއްޖެ ނަމަ އެ މީހަކާ މެދު އަމަލުކުރަންވީ ގޮތްތަކާ ގުޅޭ ގޮތުން ވެސް އަލިއަޅުއްވައިލެއްވިއެވެ.\nމީގެ އިތުރުން މުއާމަލާތް ކުރުމުގެ ރީތި އަދަބުތަކާއި އެހެން މީހުންނަށް އިހުތިރާމު ކުރުމާ ގުޅޭ ގޮތުން ދުނިޔޭގެ މަޝްހޫރު ބައެއް ބޭފުޅުން ވިދާޅުވެފައިވާ ބަސްފުޅުތައް ޝިޔާމް ހިއްސާކުރެއްވިއެވެ. އަދި އިހުތިރާމު ކުރުމުގައި އެންމެ އިސްކަން ދެވޭ ކަންތައް ކަމަށް މުވައްޒަފުން ގަބޫލުކުރާ ކަންތައް ނަންބަރު ޖަހައިގެން ދަރަޖުކުރުމުގެ ހަރަކާތެއް ވެސް މި ބައްދަލުވުމުގައި ކުރިއަށް ގެންދިޔައެވެ.\nމައުލޫމަތު ދިނުމުގެ މިފަދަ ބައްދަލުވުންތަކަކީ އައިކޮމްގެ މުވައްޒަފުންގެ ވިސްނުން ތާޒާކޮށް، މަސައްކަތް ކުރިއެރުވުމުގެ ޕްރޮގްރާމުގެ ތެރެއިން ކުރިއަށް ގެންދާ ބައްދަލުވުންތަކެކެވެ. މިއަދުގެ ބައްދަލުވުމުގައި އައިކޮމްގެ 12 މުވައްޒަފުން ބައިވެރިވެވަޑައިގެންނެވިއެވެ.


Adheebah Dhookohfaivaa Travel Document Ge Muhdhathakee 1 Aharu - Immigration - Vaguthu\nއަދީބަށް ދޫކޮށްފައިވާ ޓްރެވެލް ޑޮކިއުމަންޓުގެ މުއްދަކީ އެއް އަހަރު - އިމިގްރޭޝަން\nރާއްޖޭން ބޭރަށް ބޭސްފަރުވާ އަށް ދިއުމަށްޓަކައި، އަޙުމަދު އަބީދަށް އެއް އަހަރު ދުވަހުގެ ޓެރެވެލް ޑޮކިއުމަންޓެއް ދޫކޮށްފައިވާކަމަށް، އިމިގްރޭޝަނުން ވިދާޅުވެއްޖެ އެވެ.\nޢަދީބު މިގައުމުން ބޭރުވެއްޖެއިޔާ ދެންދުވަހަކުވެސް އަދީބު އަތުނުޖެހޭނެ އޭނަފިލާނެކަންކަށަވަރު.\nކަލޭމެން ދޭ ޑޮކިއުމެންޓް މުއްދަތު ހަމަވީމަ ދެން އެމީހާގެ ކަންތައް އެނިމުނީ ވިއްޔަ. ހެހެހެ\nޖޫން 13, 2019 04:44\nބަލަ އަދީބު ނޫނަސް އެންމެ މަތީ ފަންތިންވެސް ބޭސް ފަރުވާ ކުރައް ގޮސް ވީގޮތް ނޭގޭތަ ނިކަމެތި މީހާވީމަ ހާދަ ވާހަކައެއް ސަހީދުޢަކީ ވިސްނާ އިންސާފުޥެރި ބޭފުޅެއް ފިލި ހުރިހާ މީހުން މިއަދު އިއްޒައްތެރިން ހުދު ފޮތިކޮޅެއް ވާވާ ނޫނޭ މި ވާ ގައުމެއް\nޖޫން 13, 2019 04:50\nޥަގުން ލާރި ބޮޑިން 15ބުރި ގެއަޅަން ދޫކޮއްފަ އަދީބު ފަހާ ދުވުނީމަ ތިޔޮތީ ގާނޫން ވަރައްސާފު ކޮއް ކޮބާ ޔާމީން ކުޅެލާކައް ނުކެރުނުތާ ދެން ރަށުތެރެއިން ނުކާނުބޯ ވައްކަން ކުރާ ކުދިން ފަހާ ދުވޭ\nޖޫން 13, 2019 14:12\n1 އަހަރުގެ ވެލިޑީޓީ ޓޑ އެއް ދިނީ ވެސް ފިލުވަން. ރިޔާސީ ކެމްޕޭންއަށް އޭރުގެ އިދިކޮޅޭމެނަށް އެންމެ ބޮޑޫ ޚަރަދެއްކުރީ އަދީބު. އޭގެ އަގު ފިލުވުމަކީ. ދެން އަނެއްކާ އޭނައަކީ މިހާރު މިނިވަނެއް. މނިވަނަކާއެކު ރާއްޖޭގެ ފުލުހުންނާ ރާއްޖޭގެ ކަރެކްޝަނަލް ހަރަކާތްތެރިވާނެ ގޮތަކީ ކޮބައިބާ؟ އެ ގަމުތަކުގެ ގާނޫނު ހުއްދަކުރަނީބާ؟ މީހުންގެ ބޮަލަށް ޗިޕުޖަހަން ސަރުކާރު އަޑިގައޮވެގެން ކުރާ ކަންތައްތައްމީ.


Pakistan In Nuclear Missile Eh Test Kohfi - Vaguthu\nޕާކިސްތާނުން ނިއުކްލިއާ މިސައިލެއް ޓެސްޓް ކޮށްފި\nއަވައްޓެރި ޕާކިސްތާނުން އިއްޔެ ކާމިޔާބު ކަމާއި އެކު ނިއުކްލިއާ މިސައިލެއް ޓެސްޓް ކޮށްފިއެވެ.\nމީޑިއާ ރިޕޯޓްތައް ބުނާ ގޮތުގައި ޕާކިސްތާނުން ނިއުކްލިއާ މިސައިލެއް ކުއްލި ގޮތަކަށް ޓެސްޓް ކޮށްފައި މިވަނީ އިމްރާން ހާން ބޮޑުވަޒީރު ކަމަށް ވަޑައިގެން އިންޑިއާ އާއި އެކު ސުލްހައިގެ ވާހަކަތައް ކުރިއަށް ގެންދަން ދިން ދައުވަތު އިންޑިއާ އިން ގަބޫލު ކުރަން ދެކޮޅު ހެދުމުންނާއި އަދި މިހަފްތާގައި އިންޑިއާ އިން ވަނީ ރަޝިއާ އާއި އެކު ބިލިއަން ޑޮލަރުގެ އަސްކަރީ އެއްބަސްވުމެއްގައި ވެސް ސޮއި ކޮށްފައި ވާތީ އިންޑިއާ އަށް މެސެޖެއް ދިނުމުގެ ގޮތުންނެވެ.\nޕާކިސްތާނުން ޓެސްޓް ކުރި މިސައިލަކީ ނިއުކްލިއާ ހަތިޔާރުގެ އިތުރުން އެހެނިހެން ހަތިޔާރު ވެސް އުފުލުމުގެ ގާބިލް ކަން ލިބިފައިވާ މިސައިލެކެވެ. މިމިސައިލް 1300 ކިލޯ މީޓަރަށް ދަތުރު ކުރާނެއެވެ.\nމިސައިލް ތައްޔާރު ކޮށްފައި ވަނީ އާމީ ސްޓްރެޓެޖިކް ފޯސް ކޮމާންޑުންނެވެ. މިސައިލަށް ދީފައިވާ ނަމަކީ "ގަހޫރީ ބެލިސްޓިކް މިސައިލް" އެވެ. މިސައިލް ޓެސްޓް ކުރުމުގެ ރަސްމިއްޔާތުގައި ޕާކިސްތާންގެ ރައީސް އާރިފް އަލްވީ އާއި ބޮޑުވަޒީރު އިމްރާން ހާން ބައިވެރިވެ ވަޑައިގެންނެވިއެވެ.\nއިމްރާން ހާން ޕާކިސްތާންގެ ބޮޑުވަޒީރު ކަމަށް ވަޑައިގެންނެވި ފަހުން އިންޑިއާގެ ބޮޑުވަޒީރު ނަރެންދްރަ މޯދީ އާއި ފޯނުން ވާހަކަފުޅު ދައްކަވަމުން ވަނީ ސުލްހައިގެ ވާހަކަތަކުގެ ދައުވަތު އިންޑިއާ އަށް ދީފައެވެ. އިމްރާންގެ ދައުވަތު މޯދީ ގަބޫލު ވެސް ކުރިއެވެ.\nނަމަވެސް މިދިޔަ ހަފްތާގައި އިންޑިއާގެ ތިން ފުލުހަކު މަރާލީ ޕާކިސްތާންގެ ހަނގުރާމަވެރިން ކަމަށް ބުނެ އިންޑިއާ އިން ވަނީ ޕާކިސްތާނާއި އެކު ސުލްހައިގެ އެއްވެސް ވާހަކައެއް ކުރިއަށް ނުގެންދާނެ ކަމަށް ބުނެފައެވެ.\nއިންޑިއާ އިން ބުނާ ގޮތުގައި ޕާކިސްތާނުން ގެންދަނީ ޓެރަރިޒަމަށް ހިތްވަރު ދެމުންނެވެ.\nއިންޑިއާ އިން ވަނީ މިހަފްތާގައި ރަޝިއާގެ މިސައިލުން ދިފާއުވާ އެސް-400 ގަންނަން އެއްބަސް ވެފައެވެ. އެއީ 5.4 ބިލިއަން އެމެރިކާ ޑޮލަރުގެ ސިސްޓަމެކެވެ.\nއަންހެނުން ކުރު ހެދުން ލާނަމަ އެކަމުގެ އަސަރު ފިރިހެނުންނަށް ކުރާނެ: ބޮޑުވަޒީރު އިމްރާން\nޕާކިސްތާނުން ތާލިބާނުގެ ދިފާއުގައި ވާހަކަ ދައްކައިފި\nއަންހެނުންނަށް ފުރައްސާރަކުރަމުންދިޔަ ޓިކްޓޮކް ތަރިއެއް ފުލުހުންގެ ބަންދަށް ދާން ޖެހިއްޖެ\nއޮކްޓޯބަރ 10, 2018 20:08\nއިންޑިޔާއަކީ ޓެރެރިސްޓުންގެ ބައްޕަ.\nއޮކްޓޯބަރ 11, 2018 08:43\nރޭޕިސްތާން. ނޮޓް އިންޑިޔާ


Plastic Recycle Kuraa Lab Eh Wamco Gai Hulhuvaifi - Vaguthu\nޕްލާސްޓިކް ރިސައިކަލް ކުރާ ލެބެއް ވެމްކޯގައި ހުޅުވައިފި\nލެބް ހުޅުވުމަށް ބޭއްވި ރަސްމިއްޔާތުގެ ތެރެއިން - ވަގުތު އިމޭޖެސް: ޖިމީ މުހައްމަދު\nބައިނަލްއަގްވާމީ ގޮތުން ފާހަގަ ކުރާ ތިމާވެށީގެ ދުވަސް މިއަދު ފާހަގަ ކުރަމުންދާއިރު ވެމްކޯއިން ޕާލޭ މޯލްޑިވްސް އާއި ގުޅިގެން ޕްލާސްޓިކް ރިސައިކަލް ކުރާ ލެބެއް ހުޅުވައިފިއެވެ.\nމާލޭ އިންޑަސްޓްރިއަލް ވިލެޖުގައި ހުންނަ ވެމްކޯ ސައިޓުގައި ހުންނަ މި ލެބު މިއަދު ހުޅުވައިދެއްވީ އެންވަޔަރަމެންޓް މިނިސްޓާ ތޯރިގް އިބްރާހިމްއެވެ. ލެބް ހުޅުވައިދިނުމަށް ފަހު ލެބުގެ މަސައްކަތް ކުރިއަށް ގެންދާ ގޮތް މިނިސްޓަރަށް ވެމްކޯގެ އޮފިޝަލުން ކިޔައިދެއްވިއެވެ.\nޕާލޭ މޯލްޑިވްސްގެ ފަރާތުން ވެމްކޯއަށް ހަދިޔާ ކުރި މި ލެބުގައި ޕްލާސްޓިކް ރިސައިކަލްކޮށްގެން އާންމު ދިރިއުޅުމުގައި ބޭނުން ކުރާ ބައެއް ސާމާނު ތައްޔާރު ކުރެވޭނެ އެވެ. އެގޮތުން ފޯނުގެ ކަވަރާއި، ޕްލާސްޓިކް ތައްޓާއި ފައިލް އަދި އެހެނިހެން ތަކެތި އުފެއްދޭނެއެވެ.\nރިސައިކްލިން ލެބް ހުޅުވައިދެއްވުމަށް ފަހު ވާހަކަ ދައްކަވަމުން މިނިސްޓާ ތޯރިގް އިބްރާހިމް ވިދާޅުވީ މި ލެބުން ސިންގަލް ޔޫސް ޕްލާސްޓިކް ބޭނުން ކޮށްގެން ކުރެވޭނެ ކަންތައްތައް ދިވެހި ދަރިވަރުންނަށާއި މުޅި މުޖްތަމައުއަށް ދެއްކޭނެ ކަމަށެވެ. އަދި ޕްލާސްޓިކް މޫދަށާއި އެކި ތަންތަނަށް އެއްލާލުމުގެ ބަދަލުގައި ރިސައިކަލް ކުރެވޭނެކަން މިލެބުން ދައްކުވައިދޭނެ ކަމަށް މިނިސްޓަރު ވިދާޅުވިއެވެ.\nމީގެ އިތުރުން މިއަދު ހުޅުވި ލެބަކީ 100 ކިލޯ އަދި 500 ކިލޯއާއި ދެމެދުގެ އަދަކަށް ޕްލާސްޓިކް ރިސައިކަލް ކުރެވޭ ލެބަކަށް ވާއިރު އެ މަސައްކަތް އެއަށް ވުރެ ފުޅާ ދާއިރާއެއްގައި ވެސް ކުރެވިދާނެ ކަމަށް ވިދާޅުވިއެވެ،\n"މި ލެބުގައި ސްކޫލު ކުދިންނަަށާއި އަދި މިކަމުގައި އިންޓްރެސްޓު ނަގައިގެން އުޅޭ ބޭފުޅުންނަށް މި ލެބުގައި ކުރެވޭ ކަންތައް ދައްކާލެވޭނެ. އަދި އެޑިއުކޭޝަނަލް ޕާޕޮސެސް އަށް މިކަންތައް ކުރެވޭނެ. މިއީ އަޅުގަނޑު ދަންނަވާނީ ފެށުމެކޭ." މިނިސްޓަރު ވިދާޅުވިއެވެ.\nޕާލޭގެ ފަރާތުން ސިންގަލް ޔޫސް ޕްލާސްޓިކް ރިސައިކަލްކުރުމަށް ކުރަމުންދާ މަސައްކަތައް ތައުރީފުކުރައްވައި މިނިސްޓަރު ވިދާޅުވީ ޕާލޭއިން ލެބު ހަދިޔާ ކުރުމަކީ ތިމާވެށީގެ ދުވަހުގެ ޝިޔާރު ކަމުގައިވާ "ބީޓް ޕްލާސްޓިކް ޕޮލިއުޝަން" ގެ ދަށުން ކުރެވިގެންދާ މަސައްކަތްތަކަށް އިތުރުވެގެން ދިޔަ ބޮޅެއް ކަމަށެވެ.\nޕާލޭ މޯލްޑިވްސްގެ އެގްޒެކެޓިވް މެނޭޖިން ޑިރެކްޓާ ޝާހީނާ އަލީ ވިދާޅުވީ މި ލެބް ބޭނުންކޮށްގެން ސިންގަލް ޔޫސް ޕްލާސްޓިކް އުކާލުމުގެ ބަދަލުގައި ރިސައިކަލް ކުރުމާއި މެދު ސްކޫލު ކުދިން އަހުލުވެރި ކުރެވި ޕްލާސްޓިކް އުކާލުން މަދު ކުރެވިދާނެ ކަމަށެވެ.\n"ޕްލާސްޓިކް ފްރީ އެންވަޔަރަމެންޓަކަށް ދެވޭނީ އަޅުގަނޑުމެންނަށް އަޅުގަނޑުމެން ގެންގުޅޭ ޕްލާސްޓިކް ރަނގަޅު ގޮތުގައި ނައްތާލަން ދަސްވެެގެން. ދެން އެ މަދުކުރަން ދެއްތޯ؟" ޝާހީނާ ވިދާޅުވިއެވެ.\nޕްލާސްޓިކް މަދު ކުރަން ހިލޭ ސާބަހަށް މަސައްކަތް ކުރާ ފަރާތްތަކުން ޕްލާސްޓިކް އެއްކޮށްގެން ވެމްކޯގައި ހުންނަ ލެބަށް ގެނެސްދިނުމަށް ވެސް ވަނީ ހުޅުވާލާފައެވެ.\nޖޫން 5, 2018 19:56\nރާއްޖޭގައި ދަގަނޑު ރިސައިކަލް ކުރާކާރުހާނާއެއް އަޅަންވީ. ކޮންމެ އަހަރަކު އެތަށް ޓަނެއްގެ ދަގަނޑު އިންޑިއާއަށް ބޭރުކުރޭ. އޭގެ ބަދަލުގައި މިބުނާ ކާރުހާނާ އަޅައިފި ކަމަށް ވާނަމަ އުމްރާނީ އެކިމަސައްކަތަށް ތަފާތު ދަގަނޑު ތައްޔާރު ކުރެވި ވަޒީފާތަށް އިތުރުކުރެވި ބޮޑެތި މަންފާތަކެއް ކުރާނެ. ޕްލާސްޓިކް ވެސް ހަމަ އެފަދަ. މީހަމަ ރަނގަޅު ހިޔާލެއް ނޫންތޯ؟\nޖޫން 6, 2018 12:14\nޖިމީ މުހައްމަދަކަށް ފޮޓޯ ނަގާކަށް ނޭނގޭ! ވަރަށް ސަލާމް\nޖޫން 6, 2018 23:11\nމައްސަލަޔަކީ ރާއްޖޭގަ ތިޔަކަން ކުރުމުން އަގު ބޮޑު ވާނެ


Sceinceverin Bunanee Americage Riyaasee Candidatunnaky2Moyain Kamah | ungoofaaru.com\nބަނޑޭރިގަނޑު/ޚަބަރު/ދުނިޔެ/ސައިސްސްވެރިން ބުނަނީ އެމެރިކާގެ ރިޔާސީ ކެނޑިޑޭޓުންނަކީ2މޮޔައިން ކަމަށް\n0 157 1 މިނެޓުން ކިޔާލެވޭ\nއެމެރިކާގެ ރިޔާސީ އިންތިހާބު ކާމިޔާބު ކުރުމަށް ކެންޕޭން ކުރަމުންދާ އެގައުމުގެ ރިޕަބްލިކަން ޕާޓީގެ ކެނޑިޑޭޓް ބިލިއަނަރ ޑޮނަލްޑް ޓްރަންޕް އަދި ޑިމޮކްރެޓިކް ޕާޓީގެ ކެނޑިޑޭޓް އެމެރިކާގެ ކުރީގެ ސެކްރެޓެރީ އޮފް ސްޓޭޓް ހިލަރީ ކްލިންޓަންގެ ކެންޕޭން ވައިގަ ހިފާފައި ވާއިރު އެދެމީހުންގެ ނަފުސާނީ ހާލަތާ މެދުވެސް ގިނަ ބަޔަކު ދަނީ ސުވާލު އުފައްދަމުންނެވެ. ޓްރަންޕް ކެންޕޭނުގެ ތެރޭގައި ދައްކަވާ ވާހަކަފުޅުތަކަށް ރިޔާއަތްކޮށް އިދިކޮޅު ފަރާތްތަކުން އޭނާއަކީ މޮޔައެއް ކަމަށް ދަނީ ބުނަމުންނެވެ. ހަމަ އެފަދައިން ޓްރަންޕްގެ ސަޕޯޓަރުން ހިލަރީއަކީވެސް މޮޔައެއް ކަމަށް ދަނީ ބުނަމުންނެވެ. އެއީ ސިޔާސީ ގޮތުން ދައްކާ ވާހަކައަށް ވެދާނެވެ. ނަމަވެސް މިފަހަރު މިއުޅެނީ ސައިކޮލަޖިސްޓުން ކުރި ދިރާސާއެއްގެ ނަތީޖާއިން އެ ދެމީހުންނަކީ މޮޔައިން ކަމަށް ފެނިގެންނެވެ.\nއެމެރިކާގެ ރިޔާސީ ކެނޑިޑޭޓުންގެ ހުންނަ ނަފުސާނީ ސިފަތަށް ދެނެގަތުމަށް މި ދިރާސާ ކުރީ އޮކްސްފޯޑް ޔުނިވަރސިޓީގެ ޑރ. ކެވިން ޑޫޓަންއެވެ. މި ދިރާސާގައި ކެނޑިޑޭޓުންގެ ނަފުސާނީ އުނި ސިފަތައް ދެނެގަތުމަށް ސައިކޯޕެތިކް ޕާސަނަލިޓީ އިންވެންޓްރީ (ޕީޕީއައި ރިވައިޒްޑް) ކިޔާ ޓެސްޓެއް ހެދިއެވެ.\nމި ޓެސްޓްގައި2ކެނޑިޑޭޓުންގެ ނަފުސާނީ 8 ސިފައެއް ދެނެގަތެވެ. މި ސިފަތައް ކެނޑިޑޭޓުންގެ ކިބާގައި ހުންނަ މިންވަރަށް ބަލާ ކެނޑިޑޭޓުންނަށް ޕޮއިންޓް ދިނެވެ. ޑރ.ކެވިން މީގެ ކުރިން ވަނީ ތާރިހުގައި ފާހަގަކޮށްލެއްވޭ ބައެއް ބޮޑެތި ސިޔާސީ ޝަހުސިއްޔަތުންގެ ސީރަތުން މައުލޫމާތު ހޯދާ އެ ޝަހުސިއްޔަތު ތަކުގެ ކިބައިގައި މި ނަފުސާނީ 8 ސިފަ ހުންނަ ވަރު ބަލާ ޕޮއިންޓް ދީފައެވެ. އެހެން ކަމުން މިދިރާސާގައި ރިޔާސީ ކެނޑިޑޭޓުންނަށް ލިބުނު ޕޮއިންޓްތަކާއި ތާރީހީ ޝަހުސިއްޔަތުތަކަށް ލިބުނު ޕޮއިންޓްތައް އަޅާ ކިޔާލުމަށް ފަހު ޕޮއިންޓް ލިބުނު ތަރުތީބުން ތާވަލެއްގައި އަތުރާލިއެވެ.\nމިގޮތަށް އަތުރާލި އިރު ޓްރަންޕް އުޅެނީ މި ތާވަލުގައި އެޑަލްފް ހިޓްލަރަށްވުރެ މަތީގައެވެ. އަދި އިރާގުގެ ކުރީގެ ރައީސް ސައްދާމް ހުސެއިންއަށް ވުރެ ދަށުގައެވެ. ހިލަރީ ކްލިންޓަން އުޅެނީ ފްރާންސްގެ ކުރީގެ މިލިޓަރީ ލީޑަރު ނަޕޯލިއަން ބޮނަޕާޓާއި މީލާދީން 54 ވަނަ ގަރުނުގައި ރޯމަނުންގެ އެންޕެރާރ ނެރޯ ކްލައުޑިއަސް އާ ދެމެދުގައެވެ.\nސިކުނޑީގައި ހުންނަ މި ނަފުސާނީ ސިފަތައް މީހާ ކާމިޔާބު މީހަކަށް ވުމަށް އެހީވެދޭ އިރު އަނެއްބައި ސިފަތައް މީހާގެ ދިރިއުޅުން ހަލާކުކޮށްލާ ކަމަށް ސައިކޮލޮޖިސްޓުން ބުނެއެވެ. މި ދިރާސާގައި ޑރ.ކެވިން ޑޫޓަން ރިޔާސީ ކެނޑިޑޭޓުންގެ ނަފުސާނީ ސިފަތަކުގެ ތެރެއިން ކާމިޔާބީއަށް މަގުފަހި ކުރުވާ ސިފަތަކީ ކޮބައި ކަމާއި ނާކާމިޔާބީއާއި ހަލާކަށް މަގުފަހި ކުރުވާ ސިފަތަކީ ކޮބައިކަން ވެސް ދެނެގަތެވެ. މި ދިރާސާގައި ބެލި ނަފުސާނީ 8 ސިފަތަކުގެ ތެރެއިން4ސިފައަކީ ކާމިޔާބަށް މަގުފަހި ކުރުވާ4ސިފައެވެ. އަނެއް4ސިފަ އަކީ ނާކާމިޔާބަށް މަގުފަހި ކުރުވާ4ސިފައެވެ.\nސައިކޯޕެތިކް ޕާސަނަލިޓީ އިންވެންޓްރީ ޓެސްޓުން އެމެރިކާގެ ރިޔާސީ ކެންޑިޑޭޓުން ކަމުގައިވާ ޓްރަންޕް އަދި ހިލަރީ އަށް ލިބުނު ޕޮއިންޓް / ފޮޓޯ: ދަ ގާޑިއަން\nއެހެން ކަމުން ކާމިޔާބަށް މަގުފަހި ކުރުވާ4ސިފައިން ގިނަ ޕޮއިންޓް ލިބިގެން ވެސް ތާވަލުން ޖުމްލަ ޕޮއިންޓް މަތިން ލިބި ދާނެއެވެ. ހަމަ އެފަދައިން ނާކާމިޔާބަށް މަގުފަހި ކުރުވާ4ސިފައިން ގިނަ ޕޮއިންޓް ލިބިގެންވެސް ޖުމްލަ ޕޮއިންޓް މަތިވެދާނެއެވެ.\nޓްރަންޕް އަދި ހިލަރީ ވެސް އުޅެނީ މި ޕޮއިންޓް ތާވަލުގެ ވަރަށް މަތީގައެވެ. އެއީ2މީހުންގެ ވެސް ބައެއް ނަފުސާނީ ރަނގަޅު ސިފަތަކަށް ލިބުނު ޕޮއިންޓް މަތިވުމުގެ ސަބަބުންނެވެ. އެހެން ނަމަވެސް2ކެނޑިޑޭރުންގެ ނަފުސާނީ ގެއްލުން ދެނިވި އުނި ސިފަތަކަށް ލިބުނު ޕޮއިންޓް ވެސް ވަރަށް މައްޗެވެ. މިދިރާސާއަގެ ނަތީޖާއަށް ބެލުމަށް ފަހު2ކެނޑިޑޭޓުންގެ ނަފުސާނީ އުނިކަން ވަރަށް ބޮޑަށް ހުރި ކަމަށް ބުނެވޭނެ ޖާގަ އެބައޮތެވެ.\nހިލަރީ ކްލިންޓަން އެމެރިކާގެ ރިޔާސީ އިންތިޚާބު ޑޮނަލްޑް ޓްރަންޕް\nއުނގޫފާރުގައި ފެށުމަށް ހަމަޖެހިފައިވާ ނާސިންގް ކޯސްތަކާ ބެހޭގޮތުން މައުލޫމާތު ދިނުމުގެ ޕްރޮގުރާމެއް އުފާއިން ކުރިއަށްގެންދަނީ


އިޖްތިހާދުކުރުން3– DhiSalafiyyah\n06/11/2012 ފިޤުހާއި އޭގެ ޢިލްމުތައް, ދީންއައްޝައިޚް ޢިމްރާން މުޙައްމަދު ޢަލީ\nއެހެންކަމުން ޝައިޚަލް އިސްލާމް އިބްނު ތައިމިއްޔާ رحمه الله ވިދާޅުވެފައިވެއެވެ. “ހަމަކަށަވަރުން ތަޤްލީދުކުރުންވަނީ މުޅަތަކެތި ކެއުމާ އެއްދަރަޖައެއްގައެވެ. ފަހެ އެމީހަކު އަމިއްލައަށް ދަލީލު ނެރުމަށް ކުޅަދާނަކަން ލިބިއްޖެނަމަ ތަޤްލީދުކުރުން ހުއްދަނުވާނެއެވެ.” އަދި އިބްނުލް ޤައްޔިމް ‘އައްނޫނިއްޔާގައި’ ވިދާޅުވެފައިވެއެވެ.\nالعلم معرفة الهدي بدليل ماذاك والتقليد يستويان\nމާނައީ: ޢިލްމަކީ ތެދުމަގު އޭގެ ދަލީލާއެކު ދެނެގަތުމެވެ. އެއާ ތަޤްލީދުކުރުމާ ހަމަހަމަނުވާނެއެވެ.\nތަޤްލީދުކުރުންވަނީ ދެ ޙާލަތެއްގައެވެ:\nފުރަތަމަ: ތަޤްލީދުކުރާމީހާއަކީ ޢާންމުންގެ ތެރެއިން މީހަކަށްވެ އޭނާ އަމިއްލައަށް ޙުކުމް ދެނެގަތުމުގެ ކުޅަދާނަކން ލިބިފައިނުވުމެވެ. ފަހެ އޭނާގެ މައްޗަށް ލާޒިމުވެގެންވަނީ ތަޤްލީދުކުރުމެވެ. އެއީ އަންނަނިވި ވަޙީ ބަސްފުޅުގެ ސަބަބުންނެވެ.\nއޭނާ ތަޤްލީދުކުރާނީ އޭނާއަށް އެނގޭ ޢިލްމާއި ވަރަޢުވެރިކަމުގައި1 އެންމެ ރަނގަޅުމީހާއެވެ. ފަހެ ދެމީހަކު އޭނާގެ ގާތު ހަމަހަމަވެއްޖެނަމަ އެތަނުން އެކަކު އިޙްތިޔާރުކުރާނީއެވެ.\nދެވަނަ: މުޖްތަހިދަށް ދިމާވާ ޙާދިޘާއެއްގައި ކުއްލިގޮތެއް މެދުވެރިވެ އަދި (ދަލީލުތަކަށް) ބަލާ ދިރާސާކުރުމުގެ ފުރުޞަތުނުލިބުން ފަހެ އެ ހިނދު އޭނާއަށް ތަޤްލީދުކުރުން ހުއްދަވާނެއެވެ.\nތަޤްލީދުގެ ދެ ވައްތަރެއްވެއެވެ:\nޢާންމު ތަޤްލީދާއި ޚާއްޞަ ތަޤްލީދެވެ.\nފަހެ ޢާންމު ތަޤްލީދަކީ: ވަކި މަޛްހަބަކަށް ލާޒިމުވެ، ދީނުގެ އެންމެހާ ކަންކަމުގައި އެމަޛްހަބުގެ ރުޚްޞާތަކާއި ޢަޒީމާތަކުގައި ހިފުމެވެ. މިކަމާމެދު ޢިލްމުވެރިން އިޙްތިލާފުވެވަޑައިގެންފައިވެއެވެ.\nފަހެ މިކަމަކީ ވާޖިބުކަމެއްކަމުގައި ބައެއް ބޭކަލުން ވިދާޅުވެފައިވެއެވެ. އެއީ ފަހުގެ މީހުން އިޖްތިހާދުކުރުމަށް ޢުޛުރުވެރިވެފައިވާތީއެވެ.\nމިކަމަކީ ޙަރާމްކަމެއްކަމުގައިވެސް ބައެއް ބޭކަލުން ވިދާޅުވެފައިވެއެވެ. އެއީ ނަބިއްޔާ صلى الله عليه وسلم ފިޔަވާ އެހެން މީހަކަށް ހުރިހާކަމެއްގައި ތަބާވުމަށް ލާޒިމުކުރާތީއެވެ.\nޝައިޚަލް އިސްލާމް އިބްނު ތައިމިއްޔާ رحمه الله ވިދާޅުވެފައިވެއެވެ. “ހަމަކަށަވަރުން ނަބިއްޔާ صلى الله عليه وسلم ފިޔަވާ އެހެންމީހަކަށް އޭނާ ކުރާ ކޮންމެ އަމުރަކާއި ނަހީއެއްގައި ކިޔަމަންގަތުމަކީ ވާޖިބުކަމެކޭ ބުނުމަކީ އިޖުމާޢުއާ ޚިލާފުކަމެކެވެ. އަދި އެކަން ހުއްދަކުރުމުގައި އެކުލެވިގެންވާ [ފަސާދަކުރަނިވި] ކަންތައްތައްތެކެއްވެއެވެ.”\nފަހެ ޚާއްޞަ ތަޤްލީދަކީ: ޚާއްޞަ މައްސަލައެއްގައި ވަކިމީހެއްގެ ބަހަށްބުރަވުމެވެ. ޙައްޤުގޮތް އެނގުމަށް ނުކުޅެދިއްޖެ ޙާލަތެއްގައި މިއީ ހުއްދަކަމެކެވެ. އޭނާ ނުކުޅުދުނީ ޙަޤީޤީ ގޮތެއްގައި ނަމަވެސް ނުވަތަ އޭނާއަށް އެކަންކުރެވެނީ ނުހަނު ދަތިކަމާއެކުނަމަވެސް ހަމަހަމައެވެ.\n1 الورع އަކީ: ޙަރާމްކަންތައްތަކުގެ ސަބަބުން އުނދަގޫވުމާއި އަދި އޭގެން ރައްކާތެރިވުމެވެ. އަދި ބައެއް ޙަލާލްކަންތައްތަކުންނާއި މުބާޙުކަންތައްތަކުން ދުރުހެލިވުމަށްވެސް މިބަސް ބޭނުންކުރެއެވެ. [ބައްލަވާ: المعجم الوسيط]


Hoholain Nerunu Kudhinge Photo Thah Furathama Faharah Aanmu Kohfi - Vaguthu\nހޮހޮޅައިން ނެރުނު ކުދިންގެ ފޮޓޯތައް ފުރަތަމަ ފަހަރަށް އާއްމު ކޮށްފި\nހޮހޮޅައިގަތި ތާށިވި ކުދިން ހޮސްޕިޓަލްގައި\nތައިލޭންގެ ހޮހޮޅައެއްގައި ދެ ހަފްތާއަށްވުރެ ގިނަ ދުވަހު ތާށިވެފައި ތިބި ކުދިންތައް ސަލާމަތް ކުރުމަށްފަހު އެކުދިން ހޮސްޕިޓަލަށް ގެންދިޔަ ފަހުން ފުރަތަމަ ފަހަރަށް އެކުދިންގެ ފޮޓޯތައް އާއްމުކޮށްފައެވެ. އެކުދިންގެ ފޮޓޯތައް އާއްމުކޮށްފައިވަނީ ތައި ނޭވީ ސީލް އިންނެވެ.\nމިފޮޓޯތަކުން ފެންނަ ގޮތުގައި މިކުދިން ތިބީ ބިއްލޫރި ޖަހާފައިވާ ތަނެއްގެ ތެރޭގައެވެ. އަދި މިކުދިންނަށް އެހީތެރިވުމަށް ނަރުހުން ދަނީ ހަރަކާތް ތެރިވަމުންނެވެ. މިކުދިން ތިބީ ޚާއްސަ ހެދުމެއް ލައްވާ މޫނުގައި މާސްކްވެސް އަޅުވާފައެވެ. އަދި މިކުދިންނަށް އެހިތެރިވާ ނަރުހުންވެސް ތިބީ މާސްކް އަޅުވާފައެވެ.\nމިކުދިންގެ މައިންބަފައިންނަށް މިކުދިންނާއި ބައްދަލު ކުރުމުގެ ފުރުސަތު މިހާތަނަށް ދީފައިނުވާއިރު، ހަތް ދުވަސް ވަންދެން މިކުދިންނަށް ފަރުވާން ދޭން ޖެހިދާނެ ކަމަށް ހޮސްޕިޓަލްގެ އޮފިޝަލުން ވިދާޅުވެއެވެ.\nހޮހޮޅައިގައި ތާށީވެފައިވަނީ އުމުރުން 11 އަހަރާއި 16 އަހަރުގެ ކުދިން ތަކަކާއި އެކުދިންގެ ކޯޗާއިއެކު ޖުމްލަ 12 މީހުންނެވެ. ބޮޑު ކާމިޔާބު އޮޕަރޭޝަނަކަށްފަހު މިކުދިން މިހޮހޮޅައިން ސަލާމަތް ކުރެވުނީ ތިން ދުވަސް މަތިންނެވެ.\nހޮހޮޅައިގައި ތާށިވުމުގެ ސަބަބުން ލުއި ވުމުގެ އިތުރަށް އިތުރު ސިއްޙީ މައްސަލަތައް މިކުދިންނަށް ދިމާވެފައިވެއެވެ. މިގޮތުން3ކުއްޖަކަށް ނިއުމޯނިޔާ ޖެހިފައިވާ ކަމަށް އޮޕިޝަލުންނާއި ހަވާލާދީ ބޭރުގެ މީޑިޔާތަކުން ބުނެއެވެ. ނަމަވެސް ސިއްޙީ މާބޮޑު މައްސަލަތަކެއް ނެތް ކަމަށް އޮފިޝަލް ވިދާޅުވެއެވެ.\nމިއީ މިހާތަނަށް ކުރެވުނު އެންމެ ބޮޑު ރެސްކިއު އޮޕަރޭޝަންކަން ފާހަގަ ކޮށްލެވެއެވެ.


Saudi ehee gai alhaa3 miskitheh ge masakyi havaalukohfi\nސައުދީ އެހީގައި އަޅާ ތިން މިސްކިތެއްގެ މަސައްކަތް ހަވާލުކޮށްފި\n15 މިސްކިތް ނިމި ހުޅުވަން ތައްޔާރުވެފައި\n30 މިސްކިތެއްގެ މަސައްކަތް ކުރިޔަށްދަނީ\nތިން ރަށެއްގައި މިސްކިތް އެޅުމަށް ހަވާލުކުރުމަށް ބޭއްވި ރަސްމިއްޔާތުގެ ތެރެއިން - ފޮޓޯ: އިސްލާމިކް މިނިސްޓްރީ\nސައުދީ ހިލޭ އެހީގައި ތިން ރަށެއްގައި އަޅާ މިސްކިތްތަކުގެ މަސައްކަތް ކޮންޓްރެކްޓަރުންނާ ހަވާލުކޮށްފި އެވެ.\nސައުދީގެ ހިލޭ އެހީގައި މިސްކިތް ބިނާކުރަނީ ށ. ފީވަކާއި ނ.ޅޮއްސާއި ނ. މާޅެންދޫގަ އެވެ. އިސްލާމިކް މިނިސްޓްރީގައި މިއަދު އޮތް ރަސްމިއްޔާތެއްގައި ފީވަކާއި ޅޮހީގެ މިސްކިތް އިމާރަތްކުރަން ހަވާލު ކޮށްފައިވަނީ ވިމްލާ ކޮންސްޓްރަކްޝަން ޕްރައިވެޓް ލިމިޓެޑާ އެވެ.\nފީވަކުގެ މިސްކިތް އެޅުމަށް ހަވާލުކޮށްފައިވަނީ 1398800.33ރ. އަށެވެ. އެއީ ދެ މަސް ދުވަހުގެ ތެރޭގައި ނިންމާ ގޮތަށެވެ. އެއީ 504 ޖާގައިގެ މިސްކިތެކެވެ. ޅޮހީގެ މިސްކިތް 130 ދުވަސް ތެރޭގައި ނިންމަންޖެހޭއިރު މަސައްކަތުގެ އަގަކީ 4091016.04ރ. އެވެ. މިއީ 304 މީހުންގެ ޖާގައިގެ މިސްކިތެކެވެ.\nމާޅެންދޫގައި އަޅަނީ 504 މީހުންގެ ޖާގައިގެ މިސްކިތެކެވެ. އެ މިސްކިތް 210 ދުވަސް ތެރޭގައި ނިންމަންޖެހޭއިރު މަސައްކަތުގެ އަގަކީ 4293381.62ރ. އެވެ. މަސައްކަތް ހަވާލު ކޮށްފައިވަނީ އިނޯކާ ޕްރައިވެޓް ލިމިޓެޑާއެވެ.\nއިސްލާމިކް މިނިސްޓަރު ޑރ. އަހުމަދު ޒިޔާދު ބާގިރު މިއަދު ވިދާޅުވީ ސަރުކާރުން 15 ރަށެއްގައި އިމާރާތްކުރި މިސްކިތްތައް ވސް ނިމިފައިވާ ކަމަށާއި އަދި އެ މިސްކިތްތައް ހުޅުވުން ލަސްވެފައިވަނީ މޫސުން ތަން ނުދޭތީ ކަމަށެވެ.\nފަނަރަ މިސްކިތެއްގެ މަސައްކަތް އެއްކޮށް ނިމިފައިވާއިރު 30 މިސްކިތެއް ބިނާ ކުރުމުގެ މަސައްކަތްތައް މިހާރު ވެސް ކުރެވެމުންދާ ކަމަށް މިނިސްޓަރު ވިދާޅުވި އެވެ. އެ މިސްކިތްތައް 2018 ވަނަ އަހަރު ކުރިން ނިމޭނެ އެވެ.\nދަރުމަވަންތަ ހޮސްޕިޓަލުގައި ނަމާދު ކޮޓަރިތަކެއް ހަދައިފި


ބިންމާ އިބްރާހިމް ވަހީދު, މިހާރު\n04 އޯގަސްޓް 2019 - 07:48\nމުޅި ހަށިގަނޑަށް ލޮޅުންއަރައިގެންދިޔައެވެ. ހާލަތުގެ އޮއިބާރު ލޮނުގަނޑު އެނބުރި މޫދަށް ދަމައިގަތީ، ވަޅުޖެހިފައިވާ ލޯބީގެ ޖަޒުބާތަށް އާ ދިރުމެއްދެމުންނެވެ. އަހަރެންގެ ވެސް ހިތެއް އޮތްކަމާއި، އެ ހިތުގައި ވިންދު އެބަ ޖަހާކަން އަހަންނަށް އިހުސާސްކޮށްދެމުންނެވެ. ބުނި ކަހަލައެވެ. ނުދަންނަ މީހެއް ދެކެ އަހަންނަށް ލޯބިވެވިއްޖެއެވެ. އޭނަޔާ ނުލައި އަހަރެންގެ ދިރިއުޅުން ދެނެއް ފުރިހަމައެއް ނުވާނެއެވެ. އެހިނދު ގައިން ހީބިހިނަގައިގެންދިޔައެވެ. އަހަރެން ބިރުގަންނަން ފެށިއެވެ. އެ ސިއްރު ބޭޒާރުވެދާނެތީއެއް ނޫެނެވެ. އަހަރެން ބިރުގަތީ ލޯބިދެކެއެވެ. ނުލިބޭނެކަމަަށް ނިންމައިގެންހުރި ބީރައްޓެހި ޖަޒުބާތު ދެކެއެވެ. ހިތާހިތުން ބުނެވުނެވެ. މި ކުރެވުނީ ކީއްހެއްޔެވެ؟ މި އާދެވުނީ ކޮންތާކަށް ހެއްޔެވެ؟ މާލެއަށް އެނބުރިދާންވީ އަހަރެންގެ ހިތް ރަށެއްގައި ބާއްވާފައި ހެއްޔެވެ؟\n"އައްސަލާމް އަލައިކުމް!" މީހަކު ސަލާންގޮވައިލި އަޑަށް އަހަރެން ސިއްސައިގެންދިޔައެވެ.\nބޮލުގައި ތުވާލި އައްސައިލަމުން ގޮސް ދޮރު ހުޅުވައިލީމެވެ. ދޮރުމަތީގައި ހުރީ ހަފީޒާއެވެ. ކަތީބު އަންހެނުންނެވެ. އޭނަގެ އެއް އަތުގައި އޮތީ ސައިބޯނިދަޅެކެވެ. އަނެއް އަތުގައި މަދިރިދުންދަނޑިއަކާއި އަލިފާންފޮއްޓެކެވެ. ހުރިހައި އެއްޗެއް އަހަންނަށް ދިއްކޮށްލިއެވެ.\n"މި ދުވަސްވަރު މަދިރީގެ އުނދަގޫ ތަންކޮޅެއް ބޮޑު،" ހަފީޒާ ބުންޏެވެ. "ބޮޑޭ ބުނާކަށް ބޮޑެތި މަދިރި އުޅެނީ ވެސް. ކުރީ ބައިގަ ޖެހޭނެ ރައްކާތެރިވާން."\n"މާ ލަސްވެއްޖެ!" ސަމާސައިގެ ރާގެއްގައި އަހަރެން ބުނީމެވެ. "ރަށަށް ނުލަފަނީސް ހަފައި މަ މުޅީން އަވަދިކޮށްލައިފި."\n"ކޮބާހީވޭ! ރަށަކު ވެސް ނެތޭ ދުންދަނޑިއެއް. އެކަމަކު މިއަދު ލިބޭނެ." ޔަގީންކަމާ އެކުގައި ހަފީޒާ ބުންޏެވެ.\n"ސައިބޯނި އެބަހުރި،" މަދިރިދުންދަނޑިއާއި އަލިފާންފޮށީގައި ހިފަމުން އަހަރެން ބުނީމެވެ. "ފާނޫޒެއް ނޫނީ ފުޅިބައްތިއެއް ލިބިއްޖެއްޔާ ވަރަށް ރަނގަޅުވާނެ."\n"ބިގަރު ހުންނާނެ،" ވަރަށް ޖޯޝާއެކުގައި ހަފީޒާ ބުންޏެވެ. "ރަށުމީހުންނާ އަހަރުމެންނަށް ތިހާ ހެޔޮ ބަޔަކު އުމުރުން އެއްފަހަރު ރަށަށްއައީމަ ފުޅިބައްތި ދޭނެތަ؟ ބައްޕަ އެބައިން ބަށިކުޅޭތަން ބަލަން ބައިންދާފަ. ވަރަށް އެބަ ފޯރިނަގާ! ކޮބާ މަޖުދީ؟ ބޭސްހަދަން ގެނައި ސާމާނު މަ ބުނިން މޫނިސާއާ ހަވާލުކުރާށޭ."\nމަޖުދީއަކީ ކާކު ހެއްޔެވެ؟ ފުރަތަމައިނުން ވެސް އަހަރެން ހިތަށްއެރީ އެެހެންނެވެ. އަހަރެންގެ ލޯބިވެރިޔާއަށް ނަމެއް ލިބުނީ ހެއްޔެވެ؟ އަހަންނަށް އަނެއްކާ ވެސް އޭނަ ފެންނަންއުޅެނީ ހެއްޔެވެ؟\n"އަދި އެއްވެސް މީހަކު ނާދޭ!" އަހަރެން ޖަވާބުދިނީމެވެ.\n"މިހިރަ އަންނަނީ މަޖުދީ!" އަހަރެންގެ ފުރަގަހުން އަންނަ މީހަކާ ދިމާއަށް ބަލައިލަމުން ހަފީޒާ ބުންޏެވެ. "ކީއްކުރަން ވަލުދޮރޯށިން ވަދެގެން ތިއަންނަނީ؟"\nފަހަތްބަލައިލާކަށް އަހަންނަކަށް ނުކެރުނެވެ. އެ ތަނުން ދާކަށް ނުކެރުނެވެ. ކޮޅަށް ހުންނާނެހާ ހިތްވަރެއް ވެސް ނެތެވެ. ދެ ފައިން ހީވަނީ ވާގި ހުސްވާން އުޅޭހެންނެވެ.\n"މޫނިސާއަށް ތި ދީފަ ހިނގާބަލަ ބަނބުކެޔޮކޮޅެއް ކަނޑައިލަދޭން،" ހަފީޒާ ބުންޏެވެ. "މިރެއަށް ކޮންމެހެން ވެސް ޖެހޭނެ ބަނބުކޭލު ބޮނގަރަ ކައްކަން. މޫނިސާ އޭގަ ހިފާބަލަ!"\nއަހަރެން އެނބުރިލީމެވެ. ގަނޑުވަން ވެސް ތައްޔާރުވެ ހުރެގެންނެެވެ. ކުރިމަތީގައިހުރީ އަހަރެން އުންމީދުކުރި މީހެއް ނޫނެވެ. މަޖުދީ ކަރުދާހު ގޮއްޓެއް ދިއްކޮށްލުމުން އަހަރެން އޭގައި ހިފީމެވެ. ހަފީޒާ ދިޔައީ މަޖުދީ ގޮވައިގެންނެވެ. އަހަރެންގެ ކުދިން ތިބީ ގޯތިތެރޭގައި އެލުވައިފައިހުރި އުނދޯލީގައެވެ. މަޑުމަޑުން އެ ކުދިން ގާތަށް ދިޔައީމެވެ. އަހަރެންގެ އުފަލަކީ އެ ކުދިންނެވެ. ލޮލުގެ ފިނިކަމާއި ދިރިހުރުމުގެ އުންމީދަކީ ވެސް އެއީއެވެ. ކުދިންނަށް ދެރަވާނެ ކަހަލަ ކަމެއް ނުވަތަ ކުދިންނާ ވަކިވާންޖެހިދާނެ އެއްވެސް ކަމެއް އަހަރެން ނުކުރާނަމެވެ. އެ ކަހަލަ ވިސްނުމެއްގައި ގެއަށް ވަންނަން އެނބުރިލި ވަގުތު ފާރުމަތީގައި ހުރި މީހަކު ފެނުނެވެ. އޭނަ ހުރީ، ޖެހިގެން ހުރި ގޭގެ ހުވަނދުމާ ގަހުން މާބިންނާށެވެ. ފުރަތަމަ ފެނިފައި ވެސް އެއީ ކާކުކަން އަހަންނަށް އެނގިއްޖެއެވެ. ހުރި ފިޔަވަޅުމަތިން ގުޑައިލަން އަހަރެންގެ ދެފައި އުޒުރުވެރިވެއްޖެއެވެ. އެސްފިޔަޖަހައިލަން ދެ ލޯ އިންކާރުކޮށްފިއެވެ. އަހަންނަށް ގާވެފައި ހުރެވުނީއެވެ. މުންޑު ފޫގަޅައިފައި ހުރިއިރު އޭނަގެ އުނަގަނޑުގައި ދޫކޮށް ފޮތިގަނޑެއް ބަނދެލައިފައި އޮތެވެ. މާ ބިނދެފައި ފޮތިގަނޑު ތެރެއަށް އަޅާލެއް ހަލުވިކަމުން ހީވަނީ ކުޑައިރުއްސުރެ އޭނަ ކޮށްފަރިތަކަމެއްހެންނެވެ. ބުރަކަށީގެ ބައްޓަން ނަލައެވެ. އަތްފައިގެ ކިއްސަރު ރީއްޗެވެ. ކުޅަދާނަ މާވަޑިއެއްގެ ހުނަރުވެރި ލަކުޑީގެ މަސައްކަތެއް ކަހަލައެވެ.\n"ރާޝިދު!" ހަފީޒާ ގޮވައިލި އަޑު އިވުނެވެ.\nއަހަރެން ވަގުތުން އަނެއް ފަރާތަށް އެނބުރުނީމެވެ. އެންމެ ކައިރިއަށް ހުރި ގަހުގެ ފަތަކާ ކުޅޭކަމަށް ހެދުނީމެވެ.\n"ރާޝިދު؟" ހިތާހިތުން އަހަރެން އެ ނަން ކިޔައިލީމެވެ.\n"ކޮބާ އަދިވެސް ނުނިމޭ؟" ހަފީޒާ އެހިއެވެ. "އަވަސްކުރޭ އަވަސްކުރޭ!"\nޖަވާބަކަށް އިންތިޒާރުކުރުމެއް ވެސް ނެތި ހަފީޒާ ނުކުމެގެންދިޔައެވެ. އަހަރެން ފުރަގަހެއް ނުބަލަމެވެ. އަހަރެން އެ ތާކު ނެތީމެވެ. އަހަރެން ވިރިގެން ފައިބައިފިއެވެ. ރާޝިދުގެ ދެ ލޯ ހުންނާނީ އަހަންނަށް ސީދާކުރެވިފައިކަން އަހަންނަށް އެނގުނެވެ. އެހެންނޫން ނަމަ ހަށިގަނޑު ތޮރުފޭހެން އަހަންނަކަށް ހިޔެއްނުވީހެވެ.\n"އައްސަލާމް އަލައިކުމް!" ރާޝިދުގެ އޯގާތެރި އަޑު އަހަރެންގެ ކަންފަތުގައިޖެހުނެވެ.\n"ވައަލައިކުމް ސަލާމް!" އަހަރެން ބުނީމެވެ. "ވައަލައިކުމް ސަލާމް!"\nދެ ފަހަރަށް ބުނުމުން ވެސް އަޑެއް ބޭރެއް ނުވިއެވެ. ރާޝިދު ފާރުމަތިން ފުންމައިލި އަޑުއިވުނެވެ. އޭނަގެ ފައިތިލަ ޖެހުނީ އަހަރެންގެ ހިތުގެ އެންމެ ފުނުގައެވެ. އެކަމަކު އަހަންނެއް ނުސިހެއެވެ. އަހަންނަކަށް ތަދެއްނުވިއެވެ. ރާޝިދަށް މަރުހަބާކިޔަން އަހަރެންގެ ހިތް ތައްޔާރުވެއްޖެއެވެ. ފަޅުވެފައިވާ އަހަރެންގެ ހިތުގެ ޖިފުޓީގައި މެހުމާނަކު ޓަކިދީފިއެވެ. އަހަރެން އެނބުރިލީމެވެ. ލިބުނީ ހައިރާންކަމެކެވެ. މީހަކު ނެތެވެ. ރާޝިދު ފުންމައިލީ ފާރުގެ އަނެއް ފަރާތަށްކަން އެނގުނީ ދެނެވެ. އަހަރެން ހާސްވެގެން މިއުޅުނީ ކޮންކަމަކާ ހެއްޔެވެ؟ ދެއަތަކަށް ބޯހޫރައިލަމުން އެނބުރިލިއިރު ރާޝިދު ހުރީ ކުރިމަތީގައެވެ. އަހަރެންގެ ގަޔަށް ހީވީ ބިޗުލެއް ވެއްޓުނުހެންނެވެ. ހަޅޭއްލަވައިގަނެވުނުކަން އެނގުނުއިރު ހަޅޭއްލެވިނިމިއްޖެއެވެ. ރަކިވިވަރުން އިސްޖަހައިލައިގެން ހަރުކޮށް ހިނގައިގަތީމެވެ.\n"މާކޮޅެއް ދޭންކަމަށް މިއައީ!" ރާޝިދު ބުނި އަޑުއިވުނެވެ.\nއަހަރެން ހުއްޓުނީމެވެ. އިސްއުފުލައިލީމެވެ. ރާޝިދު ހުރީ އަތްދިއްކޮށްގެންނެވެ. އަތުތެރޭގައި އޮތީ ކުޑަކޮށް ބޮނޑިވެފައިވާ ކަރުދާސްގަނޑެކެވެ. އޭގެ ތެރޭގައި ނުފޮޅޭ ހުވަނދުމާތަކެއް ހުއްޓެވެ. އަހަރެން ރާޝިދާ ހަތަރުކަޅި ހަމަކުރީމެވެ. ކަފަކޮޅެއްހާ ހުދު ލޮލުގެ ކަޅުކަޅި ފުންވެފައި އަނދިރިއެވެ. ނުދެނަހުއްޓައި އެ އަނދިރިކަމުގެ ތެރެއަށް އަހަރެން ގެއްލިއްޖެއެވެ. ނުކުންނާކަށް އަހަންނަކަށް ނޭނގުނެވެ. ހާސްވެގެން ތެޅިފޮޅިގަތީމެވެ. ސަލާމަތްވުމާއެކު ދުއްވައިގަތީމެވެ. ގޭތެރެއަށް ވަނީމެވެ. ކޮޓަރިއަށް ވަނީމެވެ. ގިފިއްޔަށް ވަނީމެވެ. ފުންވެފައިވާ އަހަރެންގެ ނޭވަޔާއި، ބާރުވެފައިވާ ހިތުގެ ވިންދު ހަމަޔަކަށްއެޅެންދެން އަހަރެން ހުރީ ގިފިލީގައެވެ. ލޯމަތީގައި ސިފަވަމުންދިޔައީ ރާޝިދުގެ ރީތި މޫނެވެ. މެދަށް ވުރެ ކުޑަކޮށް އަރިމަތިން ފަޅައިފައިވާ އިސްތަށިގަނޑާއި ދަތްދޮޅީގައި ހުރި އަޑިކޮޅެވެ. ރާޝިދުގެ މޫނުގައި ދެކިފަރިތަ ގޮތެއް ހުއްޓެވެ. އޮލިންޕަހުން އަހަރެން ބެލި ފިލްމެއްގައި އުޅުނު މީހަކާ ވައްތަރުވިއެވެ. ނަމެއް ހަނދާނެއް ނުވިއެވެ. އެއީ ވަރަށް ރީތި މީހެކެވެ.\nރޭގަނޑު ތާރަޖެހުން އޮތެވެ. ކުޅިވަރުއޮތީ އަހަރުމެން ތިބި ގޭގެ ގޯތިތެރޭގައެވެ. ބައްޕަޔާ އެކުގައި އަހަރެން އެ ތަނަށް ނުކުތްއިރު ތާރަވެރިން ސަފަކަށް އެތުރިގެންތިއްބެވެ. އަހަރެން އިނީ ބައްޕަ ކައިރީގައެވެ. އަހަރެން ހީކުރީ އެ ތަން ބަލަން ރާޝިދު އަންނާނެކަމަށެވެ. އެ ކަމާ ވަރަށް ބޮޑަށް ވިސްނުނެވެ. ހިތާހިތުން ބުނީމެވެ. އެ ކަމާ ނުވިސްނާށެވެ. އެއީ ކޮޅު ބެދިފައިވާ މަގެކެވެ. ހިތްދަތިކަން ފިޔަވައި އެއިން ލިބޭނެ އެއްޗެއް ނެތެވެ. އަހަރެން ރަށަށް އައީ ބައްޕަގެ ބައްޔަށް ފަރުވާހޯދާށެވެ. އެ ނޫން އެއްވެސް ކަމަކަށް ނުވިސްނާނަމެވެ. ކުޅިބަލަން އެއްވެތިބި މީހުންނަށް ނުބަލަން އަހަރެން ވަރަށް މަސައްކަތްކުރީމެވެ. މަސައްކަތްކުރި ވަރަކަށް ނަތީޖާވީ ގޯހެވެ. ރާޝިދު ދެކިލުމަށް އަހަރެންގެ ދެ ލޯ ކެތްމަދުވާން ފެށިއެވެ. ހަށިގަނޑުގައި އުދާސްކަމެއް އުފެދެން ފެށިއެވެ. ލަވަ ފެށިއިރު ވެސް އަހަރެންގެ ސަމާލުކަންހުރީ ތާރަވެރިންނަކަށް ނޫނެވެ. ކުޅިބަލާމީހުންނަށެވެ. އެކަމަކު ލަވަ ހަމަ ފެށުމާއެކު ލަވަކިޔާ މީހާއާ ދިމާއަށް އަހަންނަށް އެނބުރެވުނެވެ. އެއީ އެ އަޑެވެ. އެ ޖާދުވީ މަސްތެވެ. ތައްގަނޑަކަށް ރަން ވިރުވައިއަޅައިލިހެން ރާޝިދު ލަވަ ވިރުވައިއަޅަން ފެށިއެވެ. އަހަންނަށް ހީވިއެވެ. ލަވައިގެ ކޮންމެ ލަފުޒެއްގެ، ކޮންމެ އަކުރެއްގެ، ކޮންމެ ފިއްޔެއްގައި ލިޔެވިފައިވަނީ އަހަރެންގެ ނަމެވެ. އެންމެންގެ ހާޒިރުގައި، އެންމެނަށް އިއްވައިގެން ރާޝިދު "ވާހަކަދެއްކީ" އަހަންނާއެވެ. އެ ހިތުގައި ކޮންމެވެސް އެއްޗެއް އެބައޮތެވެ.\nގަޑިން ދަންވަރު ދޭއްޖަހަނީއެވެ. ކޮޓަރި އޮތީ ފަޅުވެފައެވެ. ތިން ކުދިން ތިބީ ނިދައިމަރުވެފައެވެ. ފާނޫޒުގެ ކަނި ހުޅުކޮޅަށް ބަލަހައްޓައިގެން އަހަރެން އޮތީމެވެ. ރާޝިދު ކިއި ލަވަ އަހަރެންގެ ކަންފަތުގައި ހަރުލައިފައިހުއްޓެވެ. އަހަންނާއި އަހަރެން ވާހަކަދެއްކީމެވެ. ވަގުތު އަހަންނަށް ދިގުވެއްޖެއެވެ. ނިދި އަހަންނާ ރުޅިވެއްޖެއެވެ. މީހުން އެ ބުނާ ލޯތްބަކީ މީ ހެއްޔެވެ؟ އަހަރެންގެ ހަޔާތަށް ރާޝިދު އަންނަންވީ މިހާރު ހެއްޔެވެ؟ މީހެއްގެ އަންބަކީމެވެ. ތިން ކުދިންގެ މަންމައަކީމެވެ. މިސްރާބު ގެއްލިފައިވާ ދަތުރުވެރިޔަކީމެވެ. ދާންވީ މަންޒިލު ޚުދު އަހަންނަށް ނޭނގޭއިރު އެހެން މީހަކަށް އަހަރެން މަގުދައްކާނީ ކިހިނެއް ހެއްޔެވެ؟\nއިރުއަރައިފިއެެވެ. ހާލާ ބައިވެރިވުމުގެ ގޮތުން ކޮވެއްޔާއި ކާޅު ވެސް އެ ކަން އިއުލާނުކޮށްފިއެވެ. ގޮނޑުދޮށަށް ބީއްސާ ރާޅުން ފައިތެމޭ ހިސާބުގައި އަހަންނާއި ހަފީޒާ ހުއްޓިލައިގެން ތިބީމެވެ. ބައްޕަ ގައިގަ ވެލިމޮޑުމުގައި އުޅުނީ ކަތީބެވެ.\n"މިހާރު ހާދަ ބޮޑު ތަނެއް ރަނގަޅުވެއްޖެޔޭ!" ހަފީޒާ ވަރަށް އުފާވެފައި ބުންޏެވެ. "ދެން މާ ގިނަ ދުވަހެއް ނުވެ މާލެދެވިދާނެ. މޫނިސާއަށް މި ރަށް ދެން ވަރަށް ފޫހި ދޯ ފިރިމީހާ ނެތީމަ."\nހިނިތުންވެލުން ފިޔަވައި އެހެން ޖަވާބެއް އަހަރެން ނުދެމެވެ. އަހްސަން ބަދުނާމުކުރަމުން ހިނގުމަކުން އަހަރެންގެ ހިތަށް ލިބޭނެ ލުޔެއް ނެތެވެ.\n"މާލެ ގޮއްސަ ވެސް ބައްޕަ ނިކަން ރަނގަޅަށް ޖެހޭނެ ބަލަހައްޓަން،" ހަފީޒާ އެދުނެވެ. "ހެނދުނު މޫދަށް ގެންގޮސް، ގަޑިންގަޑިޔަށް ތެޔޮދަމާ، ހިންގުވާހަދަން ވާނެ."\n"ކާކުބާ ތި ކަން ކުރާނީ؟" ވިސްނަމުން އަހަންނަށް ބުނެވުނެވެ. "އަހަންނަށް އެކަންޏަކު ނުކުރެވޭނެ."\n"ރާޝިދު ދާނެ!" ހަފީޒާ ޔަގީންކަމާ އެކުގައި ބުންޏެވެ.\nއަހަރެންގެ ހިތް ވަރަށް ބާރަށް ތެޅިގަތެވެ. އަހަންނަށް އަހްސަން ކަންތައްކުރާ ގޮތް ރާޝިދަށް ފެންނާކަށް އަހަރެން ބޭނުމެއް ނޫނެވެ.\n"އުހުނ އޭނަ ކަމަކުނުދާނެ!" ވިސްނައިނުލައި އަހަންނަށް ބުނެވުނެވެ.\nބިންމާ އިބްރާހީމް ވަހީދު ދިގު ވާހަކަ ދެކޭހިތްވޭ ނިކަން\n19 ކޮމެންޓް, 34 ރިއެކްޝަންސް\nމަށަށްވެސް ރާޝިދުދެކެ ލޯބިވެވިއްޖެ ތޯއެއްޗެއް!\nއަހަރެން ދިވެހި ވަރައްގިނަ ލިއުންޔެރިންގެ ވާހަކަތައް ކިޔާފިން ...އެހެބަސް ބިންމާ ވަރެއް އަދި ހަމަ ނެތޭ ބުނާނީ\nދެންއަންނަ ބައިންފެށިގެން ރާޝިދުގެ ފޮޓޯއެއް ލާފަ ބައިންދަބަރ ބިންމާ\nބިންމާ! ހަމަ ފިދާ ވަނީ މި... ހާދަ ހިތްގައިމޭ މިހާރު މިވާހަކަ. މަގޭ މޭގަނޑުވެސް ނެގި ނެގިފަ ޑަޑަގުން ޑަން.\nވާހަކަ ކިޔާ ހިތުން ހުއްޓަ މިނިމުނީ....ބިންމާ ކޮންމެ ދުވަހަކުވެސް ގެނެސްދޭނަމަ...އިންތިޒާރުކުރުމަކީ ވޭނެއް.\nވާހަކަ ރީއްޗަކަސް ސިފަކުރުން ގިނަކަމުން ސްކްރޯލް ކުރަންޖެހޭލެއް ގިނަ. ފޫހި ގޮތެއް ހުރޭ. ބިންމާގެ ވާހަކަ ތަކުގައި މީގެ ކުރިން ސްކިޕް ކުރާކަށް ނުޖެހޭ.\nވަރަށް މޮޅު ސިފަކުރުން\nކާކާތަ ރާޝިދު ވައްތަރީ؟\nވިކީ ކައުޝަލް ?\nހަމަ ވ ރީތި. ވ ލޯބި.\n"ވެދާނޭތޯ ހިތާއޭ ހިތް އެދެންހޭ ދެން ޤަބޫލު ވެލަން.. ވެލީމާ ލޯބި އާލާ ޔާރެކޭ ވާތީ މަށާ ދުރުގާ.." ދިއްގަރު މީހުންގެ ލަނގިރީގެ ތެރެއިން އިވުނު ހިތްގައިމު ލަވައެއް. ގުޅުވާލެވުނީ ރާޝިދު އާ\nތި ކޮމެންޓް ވަރަށް ނަލަ. ނޭނގޭ ގޮތެއް ވަނީ.


Home Minister ah Drug Mahsala Hallu Nuvytha?\nހޯމް މިނިސްޓަރު އިމްރާން——ފޮޓޯ: ސީއެންްއެމް\nހޯމް މިނިސްޓަރަށް ޑްރަގް މައްސަލަ ހައްލު ނުވީތަ؟\n07 ޖެނުއަރީ 2022 - 22:38:09\nމަސްތުވާތަކެތީގެ އަޑިނޭނގޭ ހަރަކާތްތަކަކީ ރާއްޖޭގައި އެންމެ ވަރުގަދައަށް ހިންގާ "ސިއްރު ޕްރޮޖެކްޓެވެ". އެ ޕްރޮޖެކްޓްުގެ އަގު ބިލިއަނުން ގުނަމުންދާއިރު މަސްތުގެ ބަލިމަޑުކަން ވަނީ ރާއްޖޭގެ ހުރިހާ ކަންކޮޅެއްގައި ގަދައަށް ފެތުރިފައެވެ.\nމީގެ ގާތްގަނޑަކަށް 40 އަހަރު ކުރިން 80 ގެ އަހަރުތަކުން ފެށިގެން ރާއްޖެއަށް އަރައިގެން އައި މަސްތުގެ ރާޅުގެ އުސްމިން މިހާރު އެނގޭކަށް ނެތެވެ. އެރާޅުގައި ނުޖެހޭ މީހުން ވެސް ދުވަހެއް ދުވަހަކަށް އަންނަނީ މަދުވަމުންނެވެ. ކޮންމެ ހަފްތާއަކުވެސް މަސްތުވާތަކެތީގެ އެތައް މައްސަލައެއް ދަނީ ފެންމަތި ވަމުންނެވެ. ފުލުހުން އެކަން ހުއްޓުވުމަށް ކުރާ މަސައްކަތްތަކުގެ ނަތީޖާއެއް ނުފެނެއެވެ. ގިނަ ފަހަރަށް އިޖުރާއަތްތައް ފުރިހަމަ ނުވެގެން މައްސަލަތައް ކޯޓުން ބޭރުވެ އެވެ. މަސްތުވާތަކެތީގެ މައްސަލަތަކުގައި ހައްޔަރަށް ގެންދެވޭ އެތައް ބަޔަކު ސަލާމަތް ވެއެވެ.\nކަންބޮޑުވާ ވާހަކަ އެކެވެ. ރައީސް ވިދާޅުވި ވާހަކަ އެކެވެ. ރާއްޖެއަށް އެތެރެކުރަން އުޅޭ މަސްތުވާތަކެތި އަތުލައިގަންނާތީ އެއް ބަޔަކު ކަންބޮޑުވާ ވާހަކަ އެވެ. އެދި އެބަޔަކު ކަންބޮޑުވި ނަމަވެސް އެކަން ކުރެއްވުން ހުއްޓާ ނުލައްވާނެ ވާހަކައެވެ.\nނ. އަތޮޅުގެ ރަށްތަކަށް ރައީސް ސޯލިހު ކުރެއްވި ދަތުރުފުޅުގެ ތެރެއިން ލަންދޫ ބަނދަރު އިފްތިތާހު ކުރުމަށް އެ ރަށުގައި ބޭއްވި ރަސްމިއްޔާތުގައި ވާހަކަފުޅު ދައްކަވަމުން އެމަނިކުފާނު ވިދާޅުވީ، މުޖްތަމައުގެ ހުރިހާ ފަރުދުންނަށް އަމާން ކަމާ އެކު ހިތްހަމަޖެހިގެން އުފާވެރި ދިރިއުޅުމެއް އުޅެވޭނީ، އިޖްތިމާއީ ގޮތުން ހަމަޖެހޭ މާހައުލެއް ގާއިމް ކުރެވިގެން ކަމަށެވެ.\nއަދި މިއަދު ރާއްޖޭގެ އިޖްތިމާއީ ހަމަނުޖެހުން ގެއްލިފައި ވުމުގެ އެންމެ ބޮޑު އެއް ސަބަބަކީ މަސްތުވާތަކެތީގެ މައްސަލަ ކަމަށާއި، މިވަބާ ރާއްޖޭގެ ގިނަ ރައްތަކުގައި ފެތުރިފައި ވާކަމަށް އެމަނިކުފާނު ފާހަގަ ކުރެއްވިއެވެ. އަދި މަސްތުވާތަކެތީގެ މައްސަލަ ހައްލު ކުރުމަށް ޓާސްކް ފޯހެއް އުފައްދަވާފައި ވާކަމަށާއި އެކަމުގެ ނަތީޖާ މިއަހަރުގެ މެދު ތެރޭ ފެނިގެން ދާނެ ކަމުގެ އުއްމީދު އެބައޮތް ކަމަށް ރައީސް ވިދާޅުވިއެވެ.\nއެމަނިކުފާނުގެ ވާހަކައިގައި އިތުރަށް ވިދާޅުވީ، ރާއްޖެއަށް އެތެރެ ކުރަން މަސައްކަތް ކުރާ މަސްތުވާތަކެތި ހިފެހެއްޓުމުގައި ދިވެހި ސިފައިންނާއި ފުލުހުންގެ ފަރާތުން ފެނިގެންދަނީ ޝުކުރު ހައްގުވާ މަސައްކަތެއް ކަމަށާއި، މަސްތުވާތަކެތި ހިފެހެއްޓުމަށް ބޭރު ގައުމުތަކުގެ އެހީތެރިކަން ވެސް ލިބެމުން އަންނަ ކަމަށެވެ.\nފަހަކަށް އައިސް ގިނަ އަދަދެއްގެ މަސްތުވާތަކެތި އަތުލައިގަންނަމުން އަންނަ ކަމަށްވެސް ރައީސް ސޯލިހު ވިދާޅުވިއެވެ. އަދި ނިމިދިޔަ އަހަރު ރެކޯޑް މިންވަރަކަށް މަސްތުވާތަކެތި އަތުލައިގެންފައި ވާކަން ވެސް އެމަނިކުފާނުގެ ވާހަކަފުޅުގައި ފާހަގަ ކުރެއްވިއެވެ. އެމަނިކުފާނުގެ ވާހަކަފުޅު ނިންމަވާލައްވަމުން ވިދާޅުވީ، ރާއްޖެއަށް އެތެރު ކުރާ މަސްތުވާތަކެތި ހިފެހެއްޓުމުން އެކަމާ މެދު ކަންބޮޑުވާ ބަޔަކު ތިބޭ ކަމަށެވެ. އެހެން ނަމަވެސް އެކަން ކުރުމުގައި ސާބިތުވެ ހުންނަވާނެ ކަމަށާއި، އެ މަސައްކަތް ހުއްޓަވާ ނުލައްވާނެ ކަމަށް ވިދާޅުވިއެވެ.\nރިކޯޑް އަދަދަކަށް މަސްތުވާތަކެތި އަތުލައި ގަނެވުނު ކަމުގައިވިޔަސް ރާއްޖޭގެ ހާލަތަށް ކުޑަ ވެސް ބަދަލެއް އައިސްފައިވާކަމުގެ އިހުސާސްއެއް ނުވެ އެވެ. އޭގެ ވިހަ އަސަރު ދިވެހީންގެ ނާރުތަކުގައި ކޮންމެ ދުވަހަކު ހުރެއެވެ. އަދި އެ ވިހަ ފެތުރޭލެއް ވެސް މަދުކަމަކަށް ނުދައްކައެވެ.\nހޯމް މިނިސްޓަރު ދާދި ފަހުން ދެއްވީ ނުރައްކާތެރި މެސެޖެކެވެ. މަސްތުވާތަކެތީގެ މަންފާ ލިބޭ ސިޔާސީ މީހުންގެ ނުރައްކާ ނަފްސަށް އެބަ އޮތްކަމަށް ހޯމްމިނިސްޓަރު އިމްރާން އަބްދުﷲ ވިދާޅުވިވެ.\nމަސްތުވާތަކެތި ނައްތާލުމަށްޓަކައި ފުލުހުން ދޫނިދޫގައި ބޭއްވި ރަސްމިއްޔާތެއްގައި މިނިސްޓަރު އިމްރާން ވިދާޅުވީ މަސްތުވާތަކެތީގެ މައްސަލަ ހައްލުކުރުމަށް އޮތް އެންމެ ބޮޑު ދައްޗަކީ އޭގެ ވިޔަފާރީން ނަފާ ހޯދަމުންދާ މީހުން އުޅުމާއި، އަދި އޭގެ ތެރޭގައި ބައެއް ސިޔާސީ މީހުން ވެސް އުޅުން ކަމަށެވެ.\nއިމްރާން ވިދާޅުވީ މި ވާހަކަތައް ހާމަ ކުރައްވަމުންދަނީ އަމިއްލަ ނަފްސު ނުރައްކަލަށް ހުށަހެޅި ހުރެގެން ކަމަށާއި ނަންތައް ހާމަނުކުރިޔަސް އެ މީހުން އެ މަސައްކަތް ތަކުން ދުރުވުމަށް ގޮވާލާ ކަމަށެވެ. މިނިސްޓަރު އިމްރާންވަނީ މިފަދަ މީހުންނާ މެދު ރައްޔިތުން ސަމާލުވާން ޖެހޭ ކަމަށް ވެސް ވިދާޅުވެފައެވެ.\nމަސްތުވާތަކެތި ނައްތާލުމުގެ ރަސްމިއްޔާތަށް ފަހު ނޫސްވެރިންގެ ސުވާލުތަކަށް ޖަވާބު ދެއްވުން އޮތެވެ. އިމްރާން ވިދާޅުވީ މަސްތުވާތަކެތީގެ ބޮޑެތި އަދަދުތަކާއެކު ހައްޔަރު ކުރެވުނު މީހުން، ޝަރީއަތަށް ދިއުމުގެ ކުރިން ދޫވުމުގެ ފަހަތުގައި ބަޔަކު ހަރަކާތްތެރި ވަމުން ދިޔަ ކަމަށެވެ. އަދި ވިދާޅުވީ އެމީހުންނާ ހަމައަށް ފޯރުމަށް ގިނަ ދަތިތަކެއް އެބަހުރި ކަމަށެވެ. އަދި ވިދާޅުވީ އެމީހުން މަސައްކަތް ކުރަނީ މަސްތުވާތަކެތީގެ މަސައްކަތުގައި ހަރަކާތްތެރިވާ މީހުންނާއެކުގައި ނުވަތަ އެމީހުންގެ ފަހަތުގައި ކަމަށެވެ.\nމިނިސްޓަރު އިމްރާން ވިދާޅުވީ ޝަރުއީ މަރުހަލާގެ ތެރެއިން ފުލުހުން ގެންދަންޖެހޭ ހިސާބަށް އެބޭފުޅުން ގެންދާނެ ކަމަށާއި، އެހެން ނަމަވެސް ބައެއް ވިޔަފާރި ވެރިންނާއި، ސިޔާސީ ބައެއް މީހުންގެ އެފަދަ މަސައްކަތްތައް ގައުމަށްޓަކައި ހުއްޓުވަން ޖެހޭ ކަމަށެވެ.\nއެހެން ނަމަވެސް މަސްތުވާތަކެތީގެ ވިޔަފާރިކުރާ މީހުންގެ ހިމާޔަތުގައި ތިބޭ ސިޔާސީ މީހުންގެ ނަންތައް ހާމަ ކުރުމަށް އިމްރާން ވަނީ ދެކޮޅު ހައްދަވާފައެވެ. މިނިސްޓަރު ވިދާޅުވީ އެއީ ފުލުހުންނަށް ވެސް އަދި ރައްޔިތުންނަށް ވެސް ފާހަގަވެފައިވާ ކަންކަން ކަމަށެވެ.\nނޫސްވެރިންނަށް އިޝާރާތް ކުރައްވަމުން އިމްރާން ވިދާޅުވީ އެވާހަކަ ދައްކަންވީ ނޫސްވެރިންކަމަށާއި، އެންމެ ފަހުން މަސްތުވާތަކެތީގެ މައްސަލަތަކުގައި ހައްޔަރު ކުރެވުނު މީހުންނަށް ވިސްނާލުމުން އެއީ ކޮންބައެއްކަން އެނގޭނެ ކަމަށެވެ.\nއެހިސާބުން މިނިސްޓަރުގެ ޒިންމާ ނިމުނީ ބާވައެވެ؟ މިސަރުކާރުގެ ވެރިކަމުގެ ތިން އަހަރު މިހާރު މިވަނީ ފާއިތުވެފައެވެ. ތިން އަހަރު ދުވަހަށް ފަހު މިނިސްޓަރު، ސިޔާސީ މީހުން މިމަސައްކަތުގައި އުޅޭ ވާހަކަ ވިދާޅުވެ، އެއީ ކޮންބައެއްކަން ހާމަ ނުކުރެއްވުމަކީ މައްސަލައެކެވެ. އަދި މިނިސްޓަރެއްގެ ހައިސިއްޔަތުން އަޅުއްވަންޖެހޭ ފިޔަވަޅު ވެސް އަޅުއްވަން ޖެހެ އެވެ. އެހެން ނަމަވެސް މިނިސްޓަރު ވިދާޅުވަނީ ނަފްސު ރިސްކު ކުރައްވާފައި އެމަސައްކަތް ކުރައްވާ ކަމަށެވެ. މިނިސްޓަރުގެ "ނަފްސު" ރިސްކުގައި އޮންނައިރު ދެންތިބި ރައްޔިތުންގެ ނަފްސަށް ވާނީ ކިހިނެއް ހެއްޔެވެ؟\nފާއިތުވި ތިން އަހަރެއްހާ ދުވަހުގެ ތެރޭގައި 1.8 ބިލިއަން ރުފިޔާގެ މަސްތުވާތަކެތި އަތުލައިގަނެފައިވާކަމަށް ރެކޯޑުތަކުން ދައްކަ އެވެ. އެހެންކަމުން މި ވިޔަފާރި ފުޅާވެފައި އޮތް މިންވަރު ހާމަވެއެވެ. އެހެން ނަމަވެސް ގާނޫނު ތަންފީޒު ކޮށް މިކަން ހުއްޓުވަން ތިބި މީހުންގެ "ނަފްސަށް" ގެއްލުންވާ ހިސާބަށް ހިންގައްޖެ ނަމަ ދެން ހައްލު ކުރެވޭނެ ގޮތެއް ނޯންނާނެއެވެ. ހަމައެހެންމެ އެކަން ހައްލު ކުރެވޭނެ ކަމުގެ އުންމީދެއް ނެތް ނަމަ، މަގާމުގައި ހުރުމުގެ ބޭނުމެއް ވެސް ނެތެވެ.\nބިލިއަނުން ކުރާ ވިޔަފާރީގައި ސިޔާސީ ބައެއް މީހުންނ ޖެހިގެން ކޮށި އަރާއިރު ގާނޫނުތައް ވެސް މަސްތުވާތަކެތީގެ ދުމުން ނުހިނގަނީތާ އެވެ. އެހެން ވާ ނަމަ މިނިސްޓަރު އިމްރާނަށް އެވަރުވުމަކުން އެއީ މައްސަލައެއްތޯ ނިންމާނީ ވެރިން ހޮވުމަށް ވޯޓް އަޅާ ރައްޔިތުންނެވެ.\nމަސްތުވާތަކެތި ޑްރަގް ކޯޓްޑްރަގް އެޖެންސީސިޔާސަތުޝެއިހް އިމްރާންމިނިސްޓަރު އިމްރާން އަބްދުﷲރައީސް އޮފީސްރައީސް ޞާލިޙް


އުރްވަޝީ: "ޕާގަލްޕަންތީ" ގެ ރޯލަކުން ފެނިގެން ދާނެ.\n14 ޖެނުއަރީ 2019 - 06:26\nފިލްމު ރިލީޒް ކުރާ ތާރީހު، މީގެ ޕްރޮޑްޝަނާ މިހާރު ހަވާލުވެފައިވާ ޕްރޮޑިއުސަރު ސާޖިދު ނަދިއަދްވާލާގެ ފިލްމު ކުންފުނި ނަދިއަދްވާލާ ގްރޭންޑްސަން އާއި ރިތިކް ވެސް ވަނީ ޓްވިޓާގައި އިއުލާންކޮށްފަ އެވެ.\n"ސުޕަ 30" އަކީ އިންޑިއާގެ ކުޅަދާނަ ހިސާބު އިލްމުވެރިޔާ އާނަންދު ކުމާރުގެ ރޯލް ރިތިކް ކުޅެފައިވާ ފިލްމެކެވެ. މި ފިލްމުގައި އޭނާއާ އެކު ބަތަލާގެ ރޯލުން ފެނިގެން ދާނީ މުރްނާލް ތާކޫރެވެ. "ސުޕަ 30" އަކީ "ކްއީން" އާއި "ޝާންދާރު" ފަދަ ފިލްމުތައް ގެނެސް ދިން ވިކާސް ބާލް ޑައިރެކްޓްކޮށްފައިވާ ފިލްމެކެވެ.\nނަމަވެސް އޭނާގެ ބޮލުގައި ޖިންސީ ގޯނާގެ ތުހުމަތުތަކެއް އެޅުމާ ގުޅިގެން ވަނީ ފިލްމުގެ މަސައްކަތްތަކުން އެކަހަރިކޮށްފައިވެ އެވެ. ރިޕޯޓްތައް ބުނާ ގޮތުން "ސުޕަ 30" ސިނަމާތަކަށް ގެންނަނީ ޑައިރެކްޓަރު ކަބީރު ހާންގެ ބެލުމުގެ ދަށުން މީގެ ޑަބިން އާއި އެޑިޓިން ފަދަ މަސައްކަތްތައް ކުރުމަށް ފަހު އެވެ.\nރަންވީރު "83" އަށް ތައްޔާރުވާން ފަށައިފި\nއިންޑިއާ އިން 1983 ގެ ކްރިކެޓް ވޯލްޑް ކަޕް ކާމިޔާބުކުރި ހާދިސާ އަށް ބިނާކޮށް ހަދާ ފިލްމު "83" ގެ އަށް ރަންވީރު ސިންގް ތައްޔާރު ވާން ފަށައިފި އެވެ.\n🏏 @therealkapildev @83thefilm #balwindersinghsandhu @kabirkhankk pic.twitter.com/ebn0Yjrk0s\nކަބީރު ހާން ޑައިރެކްޓް ކުރާ މި ފިލްމުގައި ރަންވީރު ފެނިގެން ދާނީ މުބާރާތް ކާމިޔާބުކުރި ޓީމްގެ ކެޕްޓަނަކަށް ހުރި ކަޕިލް ދޭވްގެ ރޯލެވެ. ފިލްމުގެ ޝޫޓިން ފެށުމުގެ ކުރިން ރަންވީރު ކްރިކެޓްގެ ތަމްރީނުތައް ހަދަން ފަށާފައިވާ އިރު، ކަޕިލްގެ އިރުޝާދުތައް ވެސް އޭނާ އަށް ލިބިގެން ދާނެ އެވެ.\nމީޑިއާތަކުން ކުރިން ރިޕޯޓްކޮށްފައިވާ ގޮތުގައި "83" ގައި ކަޕިލްގެ އަންހެނުންގެ ރޯލުން ފެނިގެން ދާނީ، ރަންވީރުގެ އަންހެނުން އަދި މަޝްހޫރު ބަތަލާ ދީޕިކާ ޕަދުކޯނެވެ. ނަމަވެސް މިހާރު ބައެއް މީޑިއާތަކުން ބުނަނީ ފިލްމުން ދީޕިކާ ފެނުމުގެ ފުރުސަތެއް ނެތް ކަމަށެވެ.\n"83" ސިނަމާތަކަށް އަންނާނެ ކަމަށް ބެލެވެނީ މި އަހަރުގެ އޮގަސްޓް މަހުގެ ފަހުކޮޅު އެވެ.\nޖޯންގެ "ރޯ" އެޕްރީލް 12 ގައި\nޖޯން އަބްރަހަމް ޖާސޫސީ އެޖެންޓެއްގެ ރޯލް ކުޅޭ ފިލްމު ރޯމިއޯ އަކްބަރު ވޯލްޓާ (ރޯ) އަންނަ އެޕްރީލް މަހުގެ 12 ވަނަ ދުވަހު ސިނަމާތަކަށް ގެންނަން ނިންމައިފި އެވެ.\nމިދިޔަ ޖޫން މަހުގެ ތެރޭގައި ޝޫޓިން ފެށި މި ފިލްމުގެ މަސައްކަތް މިހާރު އޮތީ ގާތްގަނޑަކަށް ނިމިފަ އެވެ. "ރޯ" ގެ ޑައިރެކްޓަރަކީ ރޮބީ ގަރެވާލް އެވެ. މީގައި ޖޯންއާ އެކު ބަތަލާގެ ރޯލުން ފެނިގެން ދާނީ މޯނީ ރޯއި އެވެ.\n"ރޯ" ގެ އިތުރު ކާސްޓުންގެ ތެރޭގައި ޖެކީ ޝްރޮފް، ސުޗިތުރާ ކްރިޝްނަމުރްތީ އަދި ސިކަންދަރު ކޭރް ހިމެނެ އެވެ. މި ފިލްމުގެ އިތުރުން ޖޯންގެ އިތުރު ދެ ފިލްމެއް ވެސް މި އަހަރު ސިނަމާތަކަށް އަންނާނެ އެވެ. އެއީ ނިކިލް އަދުވާނީގެ "ބަތުލާ ހައުސް" އާއި އަނީސް ބަޒްމީގެ "ޕާގަލްޕަންތީ" އެވެ.\nޖެކީގެ "ރާތު ބާކީ ބާތު ބާކީ" އަންނަ މަހު\nމި އަހަރު އަންނަން ހުރި ޖެކީ ޝްރޮފްގެ ފިލްމުތަކުގެ ތެރެއިން ފުރަތަމަ ފިލްމަކަށް ވާނީ އަންނަ މަހު ރިލީޒް ކުރާ "ރާތު ބާކީ ބާތު ބާކީ" އެވެ.\nComing Soon.... #RaatBaakiBaatBaaki #shortfilm directed by @DivyanshPandit9 pic.twitter.com/5eC1DbHZZh\n— Jackie Shroff (@bindasbhidu) January 12, 2019\nމި ފިލްމުގެ ފުރަތަމަ ޕޯސްޓަރު ވެސް މިހާރު ދައްކާލައިފައިވާ އިރު، ރަސްމީކޮށް އަދި ފިލްމު ރިލީޒް ކުރާނެ ތާރީހެއް އިއުލާނެއް ނުކުރެ އެވެ. "ރާތު ބާކީ ބާތު ބާކީ" އަކީ ދިވަންޝް ޕަންޑިތު ޑައިރެކްޓްކޮށްފައިވާ ފިލްމެކެވެ. މި ކުރު ފިލްމާ ބެހޭ މާ ބޮޑު ތަފުސީލެއް ވެސް އަދި ނުލިބެ އެވެ.\nއުމުރުން މިހާރު 61 އަހަރުގެ ޖެކީ މި އަހަރު ފެނިގެން ދާނެ ފިލްމުތަކުގެ ތެރޭގައި ދަރިފުޅު ޓައިގާ ޝްރޮފްގެ "ސްޓޫޑަންޓް އޮފް ދި އިޔާ 2"، ސަލްމާން ހާންގެ "ބާރަތު"، ޖޯންގެ "ރޯ"، ޕްރަބާސްގެ "ސާހޯ"، ސަންޖޭ ދަތުގެ "ޕްރަސްތާނަމް" ވަކިން ފާހަގަކޮށްލެވެ އެވެ.\n"ޕާގަލްޕަންތީ" އަށް އަނެއްކާ ވެސް އިތުރު ބަތަލާއެއް\nއަނީސް ބަޒްމީ ޑައިރެކްޓް ކުރާ ކޮމެޑީ ފިލްމު "ޕާގަލްޕަންތީ" އަށް އަނެއްކާ ވެސް އިތުރު ބަތަލާއަކު ސޮއިކޮށްފި އެވެ.\n— Anees Bazmee (@BazmeeAnees) January 9, 2019\nމީޑިއާތަކުން ރިޕޯޓްކޮށްފައިވާ ގޮތުގައި ކުރިން އިލިއާނާ ޑި ކްރޫޒާއި ކްރިތީ ކަރްބަންދާ ސޮއިކޮށްފައިވާ މި ފިލްމަށް މި ފަހަރު ސޮއިކޮށްފައި ވަނީ "ސަނަމް ރޭ" އާއި "ހޭޓް ސްޓޯރީ 4" ފަދަ ފިލްމުތައް ކުޅެފައިވާ 2015 ގެ މިސް ޑީވާ އުރްވަޝީ ރޮޓޭލާ އެވެ.\nއިނގިރޭސިވިލާތުގެ ލީޑްސްގައި އެއްކޮށްހެން ޝޫޓް ކުރާ "ޕާގަލްޕަންތީ" ގެ ކާސްޓުންގެ ތެރޭގައި ޖޯން އަބްރަހަމް، އަނިލް ކަޕޫރް، ޕުލްކިތު ސަމްރާޓް އަދި އަރުޝަދު ވަރްސީ ހިމެނެ އެވެ. މި މަހުގެ ތެރޭގައި ޝޫޓިން ފަށާ ފިލްމު މި އަހަރު ރިލީޒް ވެސް ކުރާނެ އެވެ.\nއިތުރު ލިޔުންތައް ބޮލީވުޑް ރިތިކް ރޯޝަން ޖޯން އެބްރަހަމް


Cavani ge transfer race ah Chelsea vadhejje\nކަވާނީގެ ޓްރާންސްފާގެ ރޭހަށް ޗެލްސީ ވަދެއްޖެ\nކަވާނީ، އޭނާ ވަނީ ޕިއެސްޖީ ދޫކޮށްލަން ބޭނުންވާ ކަމަށް ބުނެފައި\nޕީއެސްޖީގެ ފޯވަޑް އެޑިންސަން ކަވާނީ އަށް، ޗެލްސީގެ ކޯޗް ފްރޭންކް ލަމްޕާޑް ޝައުގުވެރި ކަން ފާޅު ކުރުމާއެކު އޭނާގެ ޓްރާންސްފާގެ ރޭހަށް ޗެލްސީން ވަން ކަން ހާމަ ވެއްޖެ އެވެ.\nއިނގިރޭސި ބައެއް މީޑިއާ ތަކުން ބުނެފައި ވަނީ ކަވާނީ ގެނައުމަށް ޗެލްސީން ޕީއެސްޖީއާއެކު ވާހަކަތައް ފެށުމަށް ތައްޔާރު ވެފައިވާ ކަމަށެވެ. މި ސީޒަންގެ ނިޔަލަށް ޕީއެސްޖީ އާއެކު އެއްބަސްވުން ހަދާފައިވާ އުރުގުއޭގެ ފޯވަޑްގެ ޓްރާންސްފާގައި ޗެލްސީއާ އެންމެ ބޮޑަށް ވާދަ ކުރާނީ އެތުލެޓިކޯ މެޑްރިޑެވެ.\nއެތުލެޓިކޯގެ ޖެނަރަލް ޑައިރެކްޓާ އެންހަލް ގިލް މާރިން ވަނީ މީގެ ކުރިން ޕެރިހަށް ދަތުރުކޮށް ޕިއެސްޖީގެ މެނޭޖްމެންޓާ ވާހަކަ ދައްކާފަ އެވެ. އެތުލެޓިކޯއިން ފުރަތަމަ ހުށަހެޅި 10 މިލިއަން ޔޫރޯގެ ބިޑް ޕިއެސްޖީން ވަނީ ގަބޫލު ނުކޮށް އަނބުރާ ފޮނުވާލާފަ އެވެ.\nޕީއެސްޖީން ވަނީ، ކަވާނީ ކޮންޓްރެކްޓް އާ ކުރުމަށް އޭނާ އާ ވާހަކަ ދައްކާފަ އެވެ. އެހެންނަމަވެސް މި ސީޒަންގައި އޭނާއަށް ފުރަތަމަ 11 އިން ފުރުސަތު ހޯދުމުގައި ވަނީ އުނދަގޫ ކުރިމަތި ވެފަ އެވެ. އޭނާގެ ބަދަލުގައި ޕީއެސްޖީގެ ސްޓައިކަރު ރޯލުން މި ސީޒަންގައި ޖާގަ ލިވެނީ އާޖެންޓީނާގެ ފޯވަޑް މައުރޯ އިކާޑީ އަށެވެ. އެހެންވެ ޕީއެސްޖީގައި މަޑު ކުރަން ކަވާނީ ބޭނުމެއް ނުވެ އެވެ.\n"އެޑިންސަން ކަވާނީ ވަނީ އޭނާ ކުލަބު ދޫކޮށްލަން ބޭނުންވާ ކަމަށް ބުނެފައި،" ޕީއެސްޖީގެ ސްޕޯޓިން ޑައިރެކްޓާ ލިއާނޮޑޯ ބުންޏެވެ. "އަހަރެމެންނަށް ހުށަހެޅުމެއް އައި އެތުލެޓިކޯ މެޑްރިޑްގެ ފަރާތުން، އެހެންނަމަވެސް އަހަރެމެން އެ ހުށަހެޅުން ބަލައެއް ނުގަންނަން."\nއެތުލެޓީކޯގެ ކޯޗް ޑިއޭގޯ ސިމިއޯނޭ ސްޓައިކަރަކަށް ބޭނުން ވަނީ ކަވާނީ އެވެ. ޓްރާންސްފާ ބިޑް އަލުން ރިވިއު ކުރުމަށް ފަހު ހުށަހެޅުމަށް ސިމިއޯނޭ ވަނީ އެތުލެޓިކޯ މެނޭޖެމުންޓްގައި އެދިފަ އެވެ.\nމިހާރު އެ ރޭހަށް ޗެލްސީވެސް ވަނުމުން ޓްރާންސްފާގެ އަގު އިތުރަށް މައްޗަށް ދިއުމަކީ އެކަށީގެންވާ ކަމެކެވެ. ލަމްޕާޑް ބުނީ ކަވާނީ އާ މެދު އޭނާ ޝައުގުވެރިވާ ކަމަށެވެ.\n"އަހަރެން އޭނާ އާ ދެކޮޅަށް ކުޅުނިން، އޭނާގެ މެންޓަލިޓީ އާއި އެޓިޓިޔުޑް ގެންގުޅޭ ގޮތުން އަހަރެން ވަރަށް ގަޔާވާ ކުޅުންތެރިޔެއް އެއީ،" ކަވާނީ އާ ބެހޭގޮތުން ލަމްޕާޑް ވާހަކަ ދެއްކި އެވެ. "ހަމަ ޔަގީނުންވެސް އޭނާގެ ގޯލް ސްކޯރިން ރޭޓަށް ބަލާއިރު ވެސް އެކަން ސާފްކޮށް ބުނެދޭ."\nޗެލްސީން ސްޓައިކަރެއް ގެނައުމަށް މަސައްކަތް ކުރަނީ އޮލިވާ ޖިރޫޑް ވެސް ދޫކޮށްލަން ތައްޔާރު ވާތީ އެވެ. އިންޓަ މިލާންއިން ވަނީ ޖިރޫޑް ގެންދަން މަސައްކަތް ކުރާ ކަމަށް ބުނެފަ އެވެ.\nޗެލްސީ ފްރޭންކް ލަމްޕާޑް ޓްރާންސްފާ މާކެޓް + އެޑިންސަން ކަވާނީ


ފެކަލްޓީ އޮފް ޝަރީޢާ އެންޑް ލޯ\nސަރުކާރުގެ އިނިސްޓިޓިއުޓެއްގެ ގޮތުގައި މިފެކަލްޓީ އުފެއްދެވީ 11 އޮގަސްޓް 1999 ގައި އެވެ. ފެކަލްޓީ އޮފް ޝަރިީޢާ އެންޑް ލޯގެ ނަމަށް ބަދަލުކުރެވިފައި ވަނީ 1 ފެބުރުއަރީ 2001 ގައި އެވެ. ފެކަލްޓީގެ މަޤުޞަދަކީ ދިވެހިރާއްޖޭގެ ޝަރުޢީ އަދި ޤާނޫނީ ދާއިރާ އިތުރަށް ހަރުދަނާކުރުމަށްޓަކައި ބޭނުންވާ މީހުން ތަމްރީނުކުރުމެވެ. އަދި ބޭނުންވާ ޝަރުޢީ އަދި ޤާނޫނީ ދާއިރާގައި މަސައްކަތް ކުރާމީހުންގެ ޤާބިލްކަން އިތުރުކުރުމެވެ.\nއެއަށްފަހު ފެކަލްޓީ އޮފް ޝަރީޢާ އެންޑް ލޯ އާއި ފެކަލްޓީ އޮފް އިސްލާމިކް ސްޓަޑީޒް އެއްކޮށްލުމަށްފަހު 1 ޖަނަވަރީ 2018 ވަނަ ދުވަހުން ފެށިގެން ކުރިއަށް ދިޔައީ ފެކަލްޓީ އޮފް ލޯ އެންޑް އިސްލާމިކް ސްޓަޑީޒް ގެ ނަމުގައެވެ. އެގޮތުގައި ދެ އަހަރު ދުވަހަށްވުރެއް ގިނަ ދުވަސް ހޭދަކުރުމަށްފަހު އަނެއްކާވެސް ފެކަލްޓީގެ ނަން ފެކަލްޓީ އޮފް ޝަރީޢާ އެންޑް ލޯ ގެ ނަމަށް7އޮކްޓޯބަރ 2020 ގައި ވަނީ ބަދަލު ކުރެވިފައެވެ.\nމިހާރު ފެކަލްޓީ އޮފް ޝަރިޢާ އެންޑް ލޯ އަކީ، ޝަރީޢާ އެންޑް ލޯގެ ކޯސްތަކާއި، އިސްލާމިކް ސްޓަޑީޒް ގެ އެކި ދާއިރާތަކުގެ ކޯސްތައް ހިންގުމަށް ދިވެހިރާއްޖޭގެ ޤައުމީ ޔުނިވަރސިޓީން ކަނޑައަޅުއްވާފައިވާ ފެކަލްޓީ އެވެ. މިފެކަލްޓީ އެކުލެވިގެންވަނީ ޖުމުލަ3ޑިޕާޓްމަންޓް ގެ މައްޗަށެވެ. މި ފެކަލްޓީގައި ކިޔަވައި ދެއްވަނީ މިފެކަލްޓީއަށް ޚާއްސަ ދާއިރާތަކުން ތަޖްރިބާ ލިބިވަޑައިގަންނަވާފައިވާ ޤާާބިލް ބޭފުޅުންނެވެ.\nފެކަލްޓީގެ ހިންގުން ބަހާލެވިފައިވަނީ މައިގަނޑު ދެ ބަޔަކަށެވެ. އެއީ އެކަޑަމިކް ހިންގުމާއި،އިދާރީ ހިންގުމެވެ. ފެކަލްޓީ ހިންގުމުގެ އެންމެ އިސްފަރާތެއްގެ ގޮތުގައި ކަނޑަ އަޅުއްވާފައިވަނީ ފެކަލްޓީގެ ޑީން އެސިސްޓެންޓް ޕްރޮފެސަރ ޑރ. ޢަބްދުއްސައްތާރު ޢަބްދުއްރަޙްމާން އެވެ.\nRahdhebai Higun, Machangolhi\nEmail: fsl@mnu.edu.mv Part Time Lecturers


Mi Aharu Masverin Ge Dhuvas Gaafaru Gai މި އަހަރު މަސްވެރިންގެ ދުވަސް ގާފަރުގައި – Huvadhoo News Mi Aharu Masverin Ge Dhuvas Gaafaru Gai Huvadhoo News\nމި އަހަރު މަސްވެރިންގެ ދުވަސް ގާފަރުގައި\nމި އަހަރުގެ މަސްވެރިންގެ ދުވަސް ކ.ގާފަރު ގައި ފާހަގަކުރަން ނިންމައިފިއެވެ.\nފިޝަރީޒް މިނިސްޓްރީންކުރި އިއުލާންގައި ބުނެފައިވަނީ ކ. ގާފަރުގައި މަސްވެރިންގެ ދުވަސް ފާހަގަ ކުރުމަށް ނިންމާފައިވަނީ ކޯވިޑް-19 ގެ ސަބަބުން ޚަރަދުކުޑަ ކުރުމުގެ ގޮތުން މާލެ އާއި ކައިރި ސަރަޙައްދެއްގައި ދުވަސް ފާހަގަ ކުރުމުގެ ގޮތުން ކަމަށެވެ.\nރާއްޖޭގައި މަސްވެރިންގެ ދުވަސް ފާހަގަކުރަނީ ކޮންމެ އަހަރެއްގެ ޑިސެމްބަރު މަހުގެ 10 ވަނަ ދުވަހުގައެވެ. މިދިޔަ އަހަރުގެ މަސްވެރިންގެ ދުވަހުގެ ޕްރޮގްރާމް ކުރިއަށް ގެންގޮސްފައިވަނީ ވާޗުއަލްކޮށެވެ.\nއެހެން އަހަރުތަކާ ހިލާފަށް މިއަހަރު މަސްވެރިންގެ ދުވަސް ފާހަގަކުރަން ބޭނުންވާ ރަށްތަކުން ޝައުގުވެރިކަން ފާޅުކުރަން ހުޅުވައެއްނުލަ އެވެ. އެހެންވެ މިއަހަރު މަސްވެރިންގެ ދުވަސް ފާހަގަ ކުރަން ގާފަރު ހަމަޖެއްސީ ގާފަރު ކައުންސިލާ މަޝްވަރާ ކުރުމަށްފަހު ސަރުކާރުން ބޭނުން ވެގެނެވެ.\nމަސްވެރިކަން ފުޅާ ކުރުމަށް ސަރުކާރުން ދަނީ ގިނަ މަސައްކަތްތަކެއް ކުރައްވަމުންނެވެ.


Mihafthaa burasfathegai file nugennaane!\nހިތާދޫ ޕްރީސްކޫލުން 2914 ވަނަ އަހަރު ބޭޢްވި ދިވެހި ހަފްތާ ނިމުން ފާހަކަ ކުރުމުގެ ޖަލްސާގެ ތެރެއިން ފައިލްފޮޓޯ- ހިތާދޫ އޮންލައިން\nމިހަފްތާ ބުރާސްފަތީގައި ފައިލު ނުގެންނާނެ!\nހިތާދޫ އޮންލައިން | 29 އޯގަސްޓު 2017\n"މިހަފްތާ ބުރާސްފަތީގައި ފައިލެް ނުގެންނާނެ!" މީގެ މަނައަކީ ކޮބައިހެއްޔެވެ؟ މިބުނަނީ ކޮން އެއްޗެއްކަން އެނގޭ ހެއްޔެވެ؟\nމިއީ މިއަދު ހެނދުނު ދަރިބަލާ ދިޔަތަނުން އިވުނު އަޑެކެވެ. ސްކޫލުން ބެލެނިވެރިންނަށް އެންގުމުގެ ގޮތުން ބެލެނިވެރިންނާއި މުޙާތަބް ކޮށް ބުނި ޖުމުލައެކެވެ. "މިހަފްތާ ބުރާސްފަތީގައި ފައިލު ނުގެންނާނެ!". މިހެން ބުނުމުން އެކަކަވެސް އެއްޗެކޭ ނުބުނެއެވެ. އެބުނި އެއްޗަކާއި މެދު ސަވާލެއްވެސް ނުކުރެއެވެ.\nއަހަރެންނަށް ނޭގުނު ނަމަވެސް އެހެން މީހުންނަށް އެނގުނީތާއެވެ. ރަށުން ބޭރުގައި އުޅޭތީ ދަރިން ސްކޫލަށް ލާންދިޔުމާއި ބަލައި ދިޔުމަކީ އަންހެނުންގެ ކަމެކެވެ. ޗުއްޓިއަށް އަންނަ މަދު ދުވަހަކު މެނުވީ މީގެ ފުރުޞަތެއް ނުލިބެއެވެ. އެހެންވެ އަހަރެންނަށް ބުނި އެއްޗެއް ފަހުމު ނުވިޔަސް އެބުނިބަސް އަކުރުން އަކުރަށް ކިޔައިދޭން އެނގޭތީ އެއްޗެކޭ ނުބުނެ ގެއަށް އައސް އަންހެނުން ގާތު ބުނީއެވެ.\n" މިހަފްތާ ބުރާސްފަތީގައި ފައިލު ނުގެންނާނެ" މިޖުމުލައިން އަޙަރެންނަށް ދޭހަވީ މާނަައަކީ ސްކޫލުން ފައިލެއް ގެނެސް ދަރިވަރުންނާއި ހަވާލު ކުރާނެ ކަމަށް ކުރިން ބެލެނިވަރިންނަށް އަންގާފައިވާތީ، ކޮންމެވެސް ސަބަބެއް މެދުވެރިވެގަން އެފައިލް މިހަފްތާގައި ބެލެނިވެރިންނާ ހަވާލު ކުރެވެން ނެތިގެން އެކަން ބަލެނިވަރިންނަށް އަންގަން ބުނި ބުނުމެއް ކަމަށެވެ. އެފައިލް ގެންނަން ހވާލު ކުރި ފަރާތުން މިހަފްތާގައިވެސް ނުގެންނާނެ ވާހަކަ ބުނީއެވެ.\nއެހެން ނަމަވެސް މިއަދު މިބުނި އެއްޗެއްގެ މާނަ ވަރަށް ތަފާތެވެ. އާދެ! ސަކޫލުން ބުނަން ބޭނުން ވި އެއްޗަކީ ބުރާސްފަތި ދުވަހު ފައިލް ގެންނާނެ ކަމެއް ނެތް ވާހަކަ އެކެވެ. ދިވެހި ބަހުގެ ހަމަތަކާއި އެއްގޮތް ނޫނަސް މިއީވެސް ތަޢްލީމުދޭ މުއައްސަސާ އެއްގައި ދިވެހި ބަހުން ބުނި ޖުމުލައެކެވެ.\nދިވެހި ބަހުގެ ރިވެތި ގޮތް މިއަދު މިވަނީ ހަޑިި ހުތުރު ގޮތަށް ބަދަލުވެފައެވެ. ބަހުގެ ރީތިވަންތަކަން މިދަނީ ގެއްލުވާ ލަމަުންނެވެ. ތަޢްލީމީ މުއައްސަސާ ތަކުގައިވެސް ދިވެހި ބަސް ބޭނުން ކުރަމުގައި ބަހުގެ ހަމަތަކާޢި މުޅިން ޚިލާފަށް ބޭނުން ކުރުން މިއަންނަނީ ގިނަ ވަމުންނެވެ.\nދިވެހި ބަހުގެ ރީތި ގޮތާއި އަދަބުތައް ކިޔަވައިދޭން ތިއްބަވާ މީހުންގެ ބަހުރަވަ މި މިސްރާބަށް ހުރެއްޖެ ނަމަ އަންނަން އޮތް ޖީލަށް ދިވެހި ބަހުގެ އަޞްލު ފޯރު ކޮށްދެވޭނީ ކިހިނަކުންތޯއެވެ؟\nމީގެ ރަނގަޅު ގޮތް: "މިހަފުތާ ބުރާސްފަތި ދުވަހު މަދަރުސާއަށް ފައިލު ނުގެންނަވާށެވެ!" ހިކުރަން ދިވެހި ބަހުގެ މުދައްރިސުންނަށާއި އަދި ޢާއްމު ފަރާތްތަކަށް ސާފުވާނެހެން!


Schoolthah Alun Hulhuvan Budget Libijje - Vaguthu\nސްކޫލްތައް އަލުން ހުޅުވަން ބަޖެޓް ލިބިއްޖެ\n8 މަސް ކުރިން ( ޖޫން 24, 2020 )\nއެޑިއުކޭޝަން މިނިސްޓަރު ޑރ. އައިޝަތު އަލީ. --- ފޮޓޯ: ރައީސް އޮފީސް\nކޮވިޑް-19 އާ ގުޅިގެން ސްކޫލްތައް ބަންދު ކޮށްފައި އޮންނަތާ އެއް ދުވަހެއް ފަހުން އަންނަ ޖުލައި މަހު އެއް ވަނަ ސްކޫލްތައް ހުޅުވާއިރު، އެކަމަށް ބޭނުންވާ ބަޖެޓް އެޑިއުކޭޝަން މިނިސްޓްރީއަށް ލިބިފައި ވާ ކަމަށް އެ މިނިސްޓްރީން ވިދާޅުވެއްޖެއެވެ.\nޔުނިސެފްގެ އެހީގައި އެޑިއުކޭޝަން މިނިސްޓްރީން ތައްޔާރު ކޮށްފައިވާ ތައުލީމީ ދާއިރާގެ އިމަޖެންސީ ރެސްޕޮންސް ޕްލޭންގައި ބުނެފައިވާ ގޮތުން، އެ ޕްލޭން ފުރިހަމައަށް ތަންފީޒުކުރަން 22.91 މިލިއަން ޑޮލަރު (352 މިލިއަން ރުފިޔާ) ހަރަދު ވެއެވެ.\nއެ ޕްލޭނަކީ ތިން ބަޔަކަށް ބަހާލައިގެން ތިން އަހަރު ދުވަހަށް ހަދާފައިވާ ޕްލޭނެކެވެ.\nއަދި އެކަމަށް ފައިސާ ހަމަޖައްސާފައިވަނީ ދިވެހި ސަރުކާރުގެ ބަޖެޓުންނާއި ޔުނިސެފް އާއި ޑަބްލިޔުއެޗްއޯގެ އެހީތެރިކަމާއެކުގައި ކަމަށް މިނިސްޓްރީން ވިދާޅުވިއެވެ.\nސްކޫލްތައް އަލުން ހުޅުވާއިރު، ވަމުންދާ ތައްޔާރީތަކާއި ގުޅޭގޮތުން މައުލޫމާތު ދެމުން އެ މިނިސްޓްރީން ވިދާޅުވީ، ސްކޫލްތައް ހުޅުވެން ވާއިރަށް ސްކޫލްތަކުގައި ކުރަން ޖެހޭ މަރާމާތުތައް ދަނީ ކުރެވެމުންކަމަށެވެ.\n"ސްކޫލް ހުޅުވޭއިރު ހުރިހައި ސްކޫލެއްގައި ކުރަންޖެހޭ މަރާމާތުތައް ކޮށް ނިންމޭނެ. މިމަސައްކަތްތަކުގައި ބައެއް ކޮންސްޓްރަކްޝަން ކުންފުނިތަކުން އަޅުގަނޑުމެނަށް ވެދެއްވާ ހިލޭއެހީތައް ފާހަނގަކުރަން". މިނިސްޓްރީން ވިދާޅުވިއެވެ.\nއެ މިނިސްޓްރީން ވިދާޅުވީ، ސްކޫލު މާހައުލަކީ ދަރިވަރުންނަށް ރައްކާތެރި މާހައުލަކަށް ހެދުމަށް ހޯދަން ޖެހޭ ތަކެތި (ސެނިޓައިޒަރ، ޑިސްއިންފެކްޓް ކުރުމަށް ބޭނުންވާ އިންފެކްޓް ކުރުމަށް ބޭނުންވާ ތަކެތި، އަތްދޮވުމަށް ސައިބޯނި) ހޯދައި ސްކޫލްތަކަށް ފޮނުވުމުގެ މަސައްކަތް ކުރަމުންދާ ކަމަށެވެ.\nއަދި މިތަކެތި ގިނަ ސްކޫލްތަކަށް މިހާރު ވާނީ ފޮނުވިފައިވާ ކަމަށްވެސް އެ މިނިސްޓްރީން ވިދާޅުވިއެވެ.\n"މީގެ ތެރެއިން އަތްދޮންނަ ސައިބޯނި ހޯދާފައިވަނީ ޔުނިސެފްގެ އެހީތެރިކަމާއި އެކު. އަދި އެހެން ހުރިހައި ތަކެތި ގަނެފައި ވަނީ މިމިނިސްޓްރީގެ ބަޖެޓުން". މިނިސްޓްރީން ވިދާޅުވިއެވެ.\nމީގެ އިތުރުން މިނިސްޓްރީން ވިދާޅުވީ، ސްކޫލްތަކުގައި ގާއިމްކުރަން ޖެހޭ ހޭންޑްވޮޝިން ސްޓޭޝަންތައް މިހާރު ހަދަމުންދާ ކަމަށެވެ. އަދި ސްކޫލް ހުޅުވޭއިރު ހުރިހައި ސްކޫލެއްގައި މި ސްޓޭޝަންތައް ގާއިމްކޮށް ނިންމޭނެ ކަމުގެ ޔަގީންކަން މިނިސްޓްރީން ވިދާޅުވިއެވެ.\nއެޑިއުކޭޝަން މިނިސްޓްރީން މިހާރު ދަނީ ހުރިހާ ސްކޫލަކަށް ހުންބަލަން ތަމޯމީޓަރ ފޯރުކޮށްދެމުންނެވެ.\nޖޫން 24, 2020 16:13\nތި ސައިބޯނި ފުޅިތަކާއި ސެނެޓައިޒާރ ތަކުގެ ނާޖާއިޒް ފައިދާ ނަގާނީ ސުކޫލު ގެ ހިންގުމާއި ހަވާލުވެގެން ތިބޭ އިސްމީހުން. ތީގެ ގިނަ އެެއްޗެހި ވައްދާނީ އެމީހުން ގެ ގެެއަށް. ނަންވާނީ ސުކޫލު ކުދިން.\nޖޫން 24, 2020 16:21\nމެޑަމް މޭކަޕް ފާޓާ\nޖޫން 24, 2020 18:30\nސްކޫލުތައް ހުޅުވާއިރު މާކުރަތު ސްކޫލު ހުޅުވާނެބާ. ކޮވިޑަށް ޝައްކުކުރެވޭ މީހަކު ފެނިގެން މިރަށުގެ3ގެއެއް މިވަނީ މިހާރވެސް ކަރަންޓީން ކޮށްފަ.\nޖޫން 24, 2020 21:54\nތިޔަ ބުނާ އެއްވެސް އެެއްޗެއް މިރަށު ސްކޫލަކަށް ނުލިބޭ. ތިޔަ އެއްޗެއް ލިބުނު ސްކޫލެއް ނޫސްވެރިން ސާފުކޮށްލަދީ


Himmafushin Ithuru7Meehaku Covidah Fassive, Adhadhu 92 Ah - Vaguthu\nހިންމަފުށިން އިތުރު ހަތް މީހަކު ކޮވިޑަށް ފައްސިވެ، އަދަދު 92 އަށް\nކ. ހިންމަފުށީގައި ކޮވިޑް-19 އަށް އިތުރު ހަތް މީހަކު ފައްސިވެ، އެ ރަށުން ފައްސިވި މީހުންގެ އަދަދު 92 އަށް އަރައިފިއެވެ.\nހިންމަފުށީގައި އެންމެ ފުރަތަމަ ކޮވިޑް-19 ފެތުރެން ފެށީ، އެ ރަށުގައި ހުންނަ އައްސޭރި ޖަލުގައެވެ. އޭގެ ފަހުގައި މުޅި ރަށަށް ބަލި ފެތުރިފައިވާ އިރު، ހިންމަފުއްޓަކީ ރާއްޖޭގެ ރަށްރަށުގެ ތެރެއިން އެންމެ ހަލުވިކަމާއެކު ބަލި ފެތުރޭ އެއް ރަށެވެ.\nއެ ރަށު ސިއްހީ މަރުކަޒުން ކުރިން ބުނީ ކޮވިޑަށް ފައްސިވި މީހުންނާއި ގާތުން އެއްތާންވި މީހުންނާއި ރޯގާ ޖެހިގެން ފްލޫ ކްލިނިކަށް ގޮސް ޑޮކްޓަރަށް ދައްކާ މީހުންގެ ތެރެއިން ގިނަ ބަޔަކު ކޮވިޑަށް ފައްސިވަމުން އަންނަ ކަމަށެވެ. އެހެންކަމުން ވީހާވެސް ގިނަ އިން ރަށުން ސުންކު ނެގުމުގެ މަސައްކަތް ކުރަމުން އަންނަ ކަމަށް ވެސް ސިއްހީ މަރުކަޒުން ވަނީ ބުނެފައެވެ.\nހިންމަފުށިން ކޮވިޑަށް ފައްސިވި މީހުންގެ ތެރޭގައި ހިންމަފުށީގައި ހުންނަ އައްސޭރި ޖަލުގައި މަސައްކަތް ކުރަމުން އަންނަ މޯލްޑިވްސް ކަރެކްޝަނަލް ސާވިސްގެ އޮފިސަރުންނާއި ޖަލުގައި ކޭޓަރިން ބައިގައި އުޅޭ ބައެއް މީހުންނާއި ރަށުގެ ބައެއް ފެކްޓަރީތަކުގައި މަސައްކަތް ކުރާ ބިދޭސީން ވެސް ހިމެނެއެވެ. ކޮވިޑަށް މީހުން ފައްސިވަމުންދާތީ މިހާރު އެ ރަށުގެ ގިނަ ގެތަކެއް ހުރީ ކަރަންޓީންކޮށްފައެވެ.\nރާއްޖެ އިން މިހާތަނަށް 30،000 އަށް ވުރެ ގިނަ މީހުން ކޮވިޑަށް ފައްސިވެ 74 މީހުން ވަނީ ނިޔާވެފައެވެ.


Covid Baleegai Meehun Maruvaathah Feni India Doctoraku Amilla Ah Maruvejje - Vaguthu\nކޮވިޑް ބަލީގައި މީހުން މަރުވާތަން ފެނި އިންޑިއާ ޑޮކްޓަރަކު އަމިއްލައަށް މަރުވެއްޖެ\nކޮވިޑް-19ގެ ސަބަބުން ކުރިމަތިވި ހިތްދަތި ހާދިސާތަކާއި މަސައްކަތްތަަކުގެ ސަބަބުން އިންޑިއާގެ ޑޮކްޓަރަކު އަމިއްލައަށް މަރުވެއްޖެއެވެ.\nމަރުވެފައިވަނީ އުއްތަރު ޕްރަދޭޝްގެ ޕްރައިވެޓް ހޮސްޕިޓަލެއްގައި މަސައްކަތް ކުރަމުން އަންނަ ކުޅަދާނަ ޑޮކްޓަރެކެވެ.\nއިންޑިއަން މެޑިކަލް އެސޯސިއޭޝަންގެ (އައިއެމްއޭ)ގެ ކުރީގެ ޗީފް ޑޮކްޓަރު ރަވީ ވަންކެޑަރ ކޮށްފައިވާ ޓުވިޓެއްގައި ބުނީ، ޑޮކްޓަރު ވިވެކް ރާއި އަކީ ހީވާގި ޑޮކްޓަރެއް ކަމަށާއި ހޮސްޕިޓަލަށް ޒިޔާރަތް ކުރާ ބަލި މީހުންނަށް ތަފާތު ކުރުމެއް ނެތި އޭނާ ފަރުވާ ދޭ ކަމަށެވެ.\nފަހަކަށް އައިސް އޭނާ އަކީ ކޮވިޑް-19 ޖެހޭ މީހުންނަށް ފަރުވާ ދެމުން އަންނަ ޑޮކްޓަރެއް ކަމަށް ބުނެފައި ވެއެވެ. އެގޮތުން ދުވާލެއްގެ މައްޗަށް ހާލުބޮޑު ނުވަތަ އައިސީޔޫގައި ފަރުވާ ދޭ ހަތެއް ނުވަތަ އަށް ބަލި މީހަކު އޭނާ ބަލައެވެ.\nއޭނާ މަރުވެފައިވަނީ ފަރުވާ ދޭ ގިނަ ބަޔަކު މަރުވަމުން އަންނާތީ އެކަމާއި ވިސްނައިގެންނެވެ.\n"މިފަދަ ދަނޑިވަޅެއްގައި ކެއްނުކުރެވިގެން އޭނާ އެފަދަ ނިންމުމެއް ނިންމީ" ރަވީ ބުންޏެވެ.\nވިވެކް މަރުވިއިރު، އޭނާގެ އަންހެނުން ބޮނޑުބޮޑު ކަމަށްވެސް ރަވީ ބުނެފައު ވެއެވެ.\nމި ހާދިސާއާއި ގުޅިގެން ފުލުހުން ބުނެފައިވަނީ އޭނާ މަރުވުމުގެ ކުރިން ލިޔުމެއް ބޭއްވި ކަމަށެވެ. އެހެން ނަމަވެސް ލިޔުމުގައި ބުނެފައިވާ އެއްޗެއް ފުލުހުން ހާމަ ކޮށްފައެއް ނުވެއެވެ.\nފުލުހުން ބުނީީ އޭނާގެ ހަށިގަނޑު ޕޯސްޓްމޯޓަމް ހެދުމަށް ފޮނުވާފައިވާ ކަމަށެވެ.\nއިންޑިއާއަށް ކޮވިޑް-19ގެ ދެވަނަ ރާޅެއް އަރައި އެގައުމުގެ ހާލަތު ވަނީ ވަރަށް ގޯސްވެފައެވެ. އެގޮތުން ބަލި ޖެހޭ މީހުންގެ އަދަދު އިތުރުވެ، މަރުވާ މީހުންގެ އަދަދުވެސް އަންނަނީ ދުވަހުން ދުވަހަށް އިތުރުވަމުންނެވެ.\nމެއި 2, 2021 16:47\nބުއްދި ސަލާމަތުން ހުރި ޑޮކްޓަރެއްނަމަ އަމިއްލައަކަށް މަރެއަ ނުބާނެ.\nމެއި 3, 2021 12:01\nކޮންފަދަ ގަމާރު މީހެއް..\nމެއި 3, 2021 17:50


Barcelona in furusathu nagaalaifi | Mihaaru\nބާސެލޯނާގެ މެސީ މާޔޫސްވެފައި. --ފޮޓޯ: އޭއެފްޕީ\nބާސެލޯނާ އިން ފުރުސަތު ނަގާލައިފި\n09 އެޕްރީލް 2017 - 10:136comments\nމަލާގާ (އޭޕްރިލް 9) – ސްޕެނިޝް ލީގުގައި ރޭ މަލާގާ އަތުން 2-0 އިން ބާސެލޯނާ ބަލިވެ އެއް ވަނައިގައި އޮތް ރެއާލް މެޑްރިޑާ ޕޮއިންޓުގެ ގޮތުން ހަމަހަމަކުރަން ލިބުނު ފުރުސަތު ގެއްލިއްޖެ އެވެ.\nލީގުގައި ރޭ ރެއާލް މެޑްރިޑް ވަނީ ވާދަވެރި އެތުލެޓިކޯ މެޑްރިޑާ 1-1 އިން އެއްވަރުވެފަ އެވެ. މި މެޗުން ލިބުނު ޕޮއިންޓާ އެކު މެޑްރިޑް އެއް ވަނައިގައި އޮތީ 72 ޕޮއިންޓާ އެކު އެވެ. އެއާ އެކު ރޭ މަލާގާ އަތުން ބާސެލޯނާ މޮޅުވި ނަމަ އެ ޓީމަށް ޕޮއިންޓުގެ ގޮތުން މެޑްރިޑާ އެއްވަރުވާނެ އެވެ. މިހާރު ބާސެލޯނާ ދެ ވަނައިގައި އޮތީ 69 ޕޮއިންޓާ އެކު އެވެ. ތިން ވަނައިގައި 62 ޕޮއިންޓާ އެކު، އޮތީ އެތުލެޓިކޯ މެޑްރިޑެވެ.\nރޭގެ މެޗުގެ 65 ވަނަ މިނެޓުގައި ބާސެލޯނާގެ ނޭމާ އަށް ވަނީ ދެ ވަނަ ރީނދޫ ކާޑާ އެކު ރަތްކާޑެއް ދައްކައިފަ އެވެ. ފުރަތަމަ ރީނދޫ ކާޑު ދެއްކީ މަލާގާގެ ހިލޭ ޖެހުމެއް ބްލޮކްކުރުމުންނެވެ. ދެ ވަނަ ރީނދޫ ކާޑާ އެކު ރަތެއް ދެއްކީ މަލާގާގެ ޑިއޭގޯ ލޮރެންޓޭ އަށް ފައުލްކުރުމުންނެވެ. އެކަމަކު އޭނާ ދަނޑުން ފައިބަމުން ހަތަރު ވަނަ އޮފިޝަލާ ދިމާލަށް ހިތްހަމަނުޖެހުން ފާޅުކުރުމުން އިތުރު އެއް މެޗުގެ ސަސްޕެންޝަނެއް އައުމުގެ ފުރުސަތު ބޮޑެވެ. އެހެންވެއްޖެ ނަމަ ލީގުގައި މެޑްރިޑާ ދެކޮޅަށް މި މަހުގެ 23 ގައި ނުކުޅެވޭނެ އެވެ.\nރޭގެ މެޗުގައި މަލާގާ އިން ފުރަތަމަ ގޯލް ޖެހީ 32 ވަނަ މިނެޓުގަ އެވެ. މި ލަނޑު ކާމިޔާބުކުރީ ސެންޑްރޯ ރަމިރޭޒެވެ. މަލާގާގެ ދެ ވަނަ ލަނޑު 90 ވަނަ މިނެޓުގައި ޖެހީ ޖޯނީ އެވެ.\nރެއާލް މެޑްރިޑުގެ ދަނޑުގައި ރޭ އެ ޓީމާއި އެތުލެޓިކޯ ކުޅުނު މެޗުގައި މެޑްރިޑަށް ލީޑު ނަގައިދިނީ މި ސީޒަނަށް ފަހު އެ ޓީމު ދޫކޮށްލާނެ ކަމަށް ބެލެވިފައިވާ ޕެޕޭ އެވެ. އެތުލެޓިކޯ އަށް 85 ވަނަ މިނެޓުގައި އެއްވަރުކޮށްދިނީ އެންޓޮއިން ގްރިޒްމަން އެވެ.


11 aharu dharifulhah aniyaakurumun joorimanaakohfi\n11 އަހަރު ދަރިފުޅަށް އަނިޔާކުރުމުން ޖޫރިމަނާކޮށްފި\nކުޑަ ކުއްޖަކަށް ބައްޕަ ނަސޭހަތް ދެނީ\nއެގާރަ އަހަރުގެ ފިރިހެން ދަރިއަކަށް އަނިޔާކުރިކަން ސާބިތުވެ، ޔުނައިޓެޑް އަރަބް އެމިރޭޓްސްގެ ފުޖައިރާ އެޕީލްސް ކޯޓުން އެ ގައުމުގެ މީހަކު 1200 ދިރުހަމުން ޖޫރިމަނާ ކޮށްފި އެވެ. މި މީހާ ދަރިފުޅަށް އަނިޔާކުރިކަން ސާބިތުވީ އެ ކުއްޖާގެ މަންމަ ކޯޓަށް ހުށަހެޅި ދެ ވީޑިއޯ ފުޓޭޖަކުން އަނިޔާކުރާ ތަން ފެންނާތީ އެވެ.\nމި ކުއްޖާގެ މަންމައަކީ ޔޫއޭއީ މިލިޓަރީ ފޯސްގައި މަސައްކަތް ކޮށްފައި ހުރި 30 ވަރަކަށް އަހަރުގެ މީހެކެވެ. އޭނާގެ ދަރިފުޅަށް އެ ކުއްޖާގެ ބައްޕަ އަނިޔާކުރި މައްސަލަ ހުށަހެޅީ މި އަންހެންމީހާ އެވެ. ކުއްޖާގެ ބައްޕަ އަކީ ވެސް ކުރިން ޕޮލިސް ފޯސްގައި މަސައްކަތްކުރި މީހެކެވެ.\nއަންހެންމީހާ ކޯޓުގައި ބުނީ ކުއްޖާގެ ބައްޕަ ކައިރިން އޭނާ ވަރިވެފައިވާ ކަމަށާއި ފިރިހެންމީހާ ދިރިއުޅެނީ އެހެން ގެއެއްގައި ކަމަށެވެ.\nކުއްޖާގެ މޫނާއި ގައިގެ އެތަން މިތަނުގައި ތަޅާ އަނިޔާކުރުމުގެ ސަބަބުން ލާފައިވާ ޒަޚަމްތައް ކޯޓަށް ހާޒިރުކުރި އިރުވެސް ފެންނަންހުރި ކަމަށް ވެއެވެ. އަދި ޑޮކްޓަރުގެ ރިޕޯޓުގައި ވެސް ކުއްޖާއަށް އަނިޔާ ލިބިފައިވާކަމަށް ބުނެފައި ވެއެވެ.\nއެގާރަ އަހަރުގެ ކުއްޖާ ކޯޓުގައި ބުނީ ބައްޕަ އޭނާއަށް އަނިޔާކުރީ އަންހެން ކޮއްކޮ އާ ދެބެންގެ މެދުގައި ޖެހުނު މައްސަލައެއްގައި ކަމަށެވެ.\nފިރިހެންމީހާ ކޯޓުގައި ބުނީ ދަރިންނަށް އަނިޔާކުރަން އޭނާވެސް ބޭނުން ނުވާ ކަމަށެވެ. އަދި ދަރިން ދެކެ އޭނާ ވަރަށް ލޯބިވާ ކަމަށާއި އެކުދިން ބަސް އަހާ ރަނގަޅު ކުދިންނަށް ވާން އެދޭ ކަމަށެވެ.\n"އަހަރެންގެ އަންހެންދަރިފުޅު ގުޅާފަ ރޮމުން ރޮމުން ބުނި ބޭބެ އަނިޔާ ކުރަނިއްޔޭ. އެހެންވެ އަހަރެން އެ ގެޔަށް ދިޔައީ. އަހަރެން ފިރިހެން ދަރިފުޅަށް ހަމަލައެއް ނުދެން،" ފިރިހެންމީހާ ކޯޓުގައި ބުންޏެވެ.\nއޭނާ ވާހަކަ ދެއްކި ގޮތުން ހީވަނީ މި ކަމަކީ ކުރީގެ އަނބިމީހާ އޭނާ ކުށްވެރިކުރަން ކޮށްގެން އުޅޭ ކަމެއް ކަމަށް އޭނާ ގަބޫލުކުރާ ހެންނެވެ.\nދަރިފުޅަށް އަނިޔާކުރި ކަމަށް ފިރިހެން މީހާ އިންކާރު ކުރި ނަމަވެސް އަންހެންމީހާ ހުށަހެޅި ދެ ވިޑީއޯ އިން އެ މީހާ އެ ކުއްޖާއަށް އަނިޔާކުރާތަން ފެންނާތީ އާއި ކުއްޖާގެ ގައިގައި ބޮޑެތި ޒަޚަމްތަކެއް ހުރުމުން އެ ފިރިހެންމީހާ އަނިޔާކުރި ކަން ސާބިތުވާ ކަމަށް ކޯޓުން ނިންމި އެވެ. އަދި 1200 ދިރުހަމުން ޖޫރިމަނާކޮށް އެއް މަހަށް ޖަލަށް ލާން ހުކުމް ކުރި އެވެ. ނަމަވެސް ފަހުން ވަނީ ޖަލު ހުކުމް ބާތިލްކޮށް ހަމައެކަނި ޖޫރިމަނާ ދައްކަން އަންގާފަ އެވެ.\nކުއްޖަކަށް ނޭނގި އޭނާގެ ފޮޓޯ ޓެކްސްޓް ބޭރުގަނޑަށް


Katrina ge kokko aa film akah thayyaaru vany\nކެޓްރީނާގެ ކޮއްކޮޮ އާ ފިލްމަކަަށް ތައްޔާރުވަނީ\nއިޒަބެލް އާއި އަޔޫޝް ޝަރުމާ --\nކެޓްރީނާ ކެއިފްގެ ކޮއްކޮ އިޒަބެލް ކެއިފް އާ ފިލްމަކަށް ތައްޔާރު ވާން ފަށައިފި އެވެ. މިއީ އޭނާގެ ފުރަތަމަ ބޮލީވުޑް ޑެބިއު ފިލްމަށް ވާނެ ކަމަށް ބެލެވޭ ކަމަށް ހަބަރުތަކުން ބުނެ އެވެ.\nމި ފިލްމުގައި އޭނާ އާއެކު ފެންނާނީ ސަލްމާން ހާންގެ ޅިޔަނު އާޔޫޝް ޝަރުމާ އެވެ. އާޔޫޝް ކުޅޭ ދެވަނަ ފިލްމު "ކްވާތާ" ގެ ބަތަލާގެ ރޯލަށް އިޒަބެލް ހަމަޖެއްސިކަމަށް މީގެ ކުރިންވެސް ވަނީ ހަބަރުތައް ފެތުރިފަ އެވެ. އެހެންނަމަވެސް، އެކަން ޔަގީންކޮށްދިނީ ފިލްމު ކްރިޓީކް ތަރަން އަދަރްޝް ކުރި ޓްވީޓުންނެވެ.\nތަރަން ކުރި ޓްވީޓު --\nކަރަން ލަލިތު ބުޓާނީ ޑައިރެކްޓު ކުރާ މި ފިލްމުގައި އަޔޫޝް ފެންނާނީ ޕޮލިސް އޮފިސަރެއްގެ ރޯލުންނެވެ. މި ފިލްމު ޕްރޮޑިއުސް ކުރަނީ، ސުނިލް ޖެއިން، އަދިތުޔާ ޖޯޝީ، ކަލްޓް އެންޓަޓެއިންމަންޓުންނެވެ. ފިލްމުގެ ޝޫޓިންގެ މަަސައްކަތް އަންނަ ސެޕްޓެމްބަރުގައިި ފެށުމަށް ހަމަޖެހިފައިވާއިރު ރިލީޒް ކުރާނެ ކަމަށް ދީފައިވާ ތާރީހަކީ 2020 އެވެ.\nމީގެ ކުރިންވެސް އިޒަބެލް ފިލްމެއްގެ މަސައްކަތް ކުރި ކަމަށް ހަބަރުތަކުން ބުނެ އެވެ. އެއީ ޑައިރެކްޓަރު/ކޮރިއޯގްރާފަރު ރެމޯ ޑި ސޫޒާ އެކު މަސައްކަތްކޮށްފައިވާ "ޓައިމް ޓު ޑާންސް"ގެ ނަން ދީފައިވާ ފިލްމެކެވެ. ފިލްމުގެ ޝޫޓިންވެސް ނިމިފައިވިޔަސް ފިލްމު ރިލީޒް ނުކޮށް ލަސް ވުމުން "ކްވާތާ" އަކީ އޭނާގެ ފުރަތަމަ ފިލްމަށް ވާނެ ކަމަށް ބޮލީވުޑް ހަބަރުތައް ގެނެސްދޭ ނޫސްތަކުގައި ލަފާކޮށް ބުނެފައި ވެ އެވެ.\nކެޓުރީނާއާ އިޝާންގެ "ފޯން ބޫތު" އިއުލާންކޮށްފި


އަނދިރިފަރާތް 40 | Esfiya - Dhivehi Vaahaka Site\nއެހެނިހެން March 30, 2020\n“ސާރ. ވީ ޝުޑް ކޯލް މައި ޑޭޑް.”\nއަހަރެން އާރިފްސާރ އާ ދިމާއަށް އެނބުރެމުން ބުނެލީމެވެ.\nއަހަރެންގެ ކުރިމަތީގައި ރޫޝިން އިނީ އިސްޖަހާލައިގެންނެވެ. އޭނާގެ ސިކުނޑިއަށް އަރައި ފައިބަމުންދާ ޚިޔާލުތައް އެނގެން އަހަރެން ކިތަންމެހާވެސް ބޭނުމެވެ.\n“ސޯ.. ޝުބީ.. މިއޮއް ހުރިހާ ދުވަހު.. ޝުބީ ވޯޒް.. އެލައިވް..”\nއިސްއުފުލައި އަހަންނާ ދިމާއަށް ބަލާލަމުން އޭނާ ވާހަކަދެއްކީ އުނދަގޫ ގޮތަކަށެވެ.\nއަހަރެން އޭނާއަށް ޝުބާގެ ހުރިހާ ވާހަކައެއް ކިޔަދީފިމެވެ. ނަމަވެސް އަދިވެސް އޭނާ އެއިންނަނީ ޤަބޫލުކުރަން ދަތިވެފައެވެ.\n“ހިޔެއް ނުކުރަން ޝުބާ އެހެން، އޭނާގެ މަންމަމެންނަށް ވެސް އޮޅުވާލައިގެން އުޅެފާނެކަމަކަށް.”\nދެން އޭނާ ބުނެލި ޖުމްލައިގައި ކުޑަވަރެއްގެ ރުޅިވެރިކަމެއް އެކުލެވިފައި ވިއެވެ.\n“އޭނަގެ މަންމަ ކުރި ހިތާމަ އެންމެ ގާތުން ދުތް މީހަކަށް ވާނެ އަހަރެން. އެކަމަކު ޝުބާ.. ޝީ ވޯޒް އެލައިވް… މިއޮއް ހުރިހާ ދުވަހު!”\nއަތްމުއްކަވައި މޭޒުމަތީގައި ބާރަކަށް ޖަހަމުން އޭނާ ވާހަކަދެއްކިއެވެ.\n“އަހަންނަށްވެސް އެނގެއޭ. އެކަމަކު ދެން މީގައި ކުރެވޭނެ އިތުރުކަމެއް އެބައޮތްތަ؟ ޕްލީޒް. ޝުބާ މި މިޝަން ފުރިހަމަކޮށްފަ ދާނެއޭ އޭނަގެ މަންމަމެންނާ ބައްދަލުކުރަން. އެހާ ހަމައަށް މިކަންތައް ސިއްރެއްގެ ގޮތުގަ ބާއްވަދީ..”\n“ޝުބާ ދުނިޔޭގަ ހުރިކަން އެނގޭއިރުވެސް އޭނާގެ އާއިލާއަށް އެކަން ސިއްރުކުރަންވީ؟؟”\nހިނދެއް ހިނދަކަށް އޭނާގެ އަޑު ދިއައީ ބާރުވަމުންނެވެ.\nއޭނާއަށް މިކަންތައް ހަޖަމުކުރަން އުނދަގޫވާނެކަން އަހަންނަށް އެނގެއެވެ. އެންމެ ފުރަތަމަ މިކަންތައް އެނގުނުހިނދު އަހަންނަށް ވީވަރު އެނގޭނީ ހަމަ އަހަންނަކަށް ނޫންހެއްޔެވެ؟\n“ޝިން. ޔޫ ހޭވް ޓު. އެޖެންސީއަށްޓަކާ..”\nއަހަރެން އޭނާއަށް ވިސްނައިދެވޭތޯ ބެލީމެވެ. ވިސްނާނުލާ އޭނާއަށް ގޯހެއް ހެދިއްޖެނަމަ އެކަމުގެ ސަބަބުން ހުރިހާ ކަމަކަށް ލޮޅުން އަރައިގެން ހިނގައިދާނެއެވެ.\n“އެޖެންސީ، އެޖެންސީ، އެޖެންސީ!! އެޖެންސީއަށްޓަކާ އޭނަ ހުރިހާ ކަމެއްވެސް އެކުރަނީ! އޭގެއިން އޭނައަށް އޮތީ ކޮން ފައިދާއެއްތަ އަޅެ ފަހެ!”\nރުޅިއައިސްފައި ރޫޝިން ހަޅޭއްލަވައިގަތެވެ. އެދެބުމަ ގޮށްޖެހިފައި ވީހިނދު އޭނާގެ ދެއަތްވަނީ ގަދައަށް މުއްކެވިފައެވެ.\n“ޝިން. ކާމް ޑައުން. ހަމަޖެހިބަލަ. ފުންކޮށް ނޭވައެއް ލާބަލަ.”\nއޭނާގެ ކޮނޑުގައި އަތްބާއްވާލަމުން އަހަރެން ވާހަކަދެއްކީމެވެ. ނަމަވެސް އޭނާ އަހަރެންގެ އަތް ފޮޅުވާލިއެވެ.\nމޭޒުމަތީގައި އޮތް ރޫޝިންގެ ފޯނު ވައިބްރޭޓް ވެގެން ދިއައީ އެވަގުތެވެ. އޭނާ ފޯނުގެ ސްކްރީނަށް ނަޒަރު ހިންގާލިއެވެ. އެއާއެކު ދެއަތަށް ބޯހޫރުވާލިއެވެ.\n“ކާކުކަން އެނގޭތަ އެ މެސެޖުކުރީ؟ ޝިބާން. ޝުބާގެ ދޮންބެ. އަހަރެން އޭނައަށް ކޮން މޫނެއްތަ ދައްކާނީ، އަރޫން؟”\nމިފަހަރު އޭނާގެ އަޑު ކުރިއަށްވުރެ މަޑެވެ. އެއަޑުގައި އެކުލެވިގެންވަނީ ރިހުމެވެ.\n“އަހަންނަށް ފެންނަނީ ޝިން އިހަށް ޝިބާންއާ ވާހަކަ ނުދައްކަން.”\nއަހަންނަށް ފެންނަގޮތް ހާމަކޮށްލީމެވެ. އެއާއެކު އޭނާ ދެލޯ މަރައި ފިއްތާލިއެވެ. އަދި އަހަރެން ބުނި އެއްޗަކާ އެއްބަސްވުމުގެ ގޮތުން މަޑުމަޑުން ބޯޖަހާލިއެވެ. ކިތަންމެ އުނދަގޫވީޔަސް އޭނާއަށް އޮތް އެންމެ ރަނގަޅު ގޮތަކީ އެއީއެވެ.\nއަހަރެމެން ތިބި ރޫމުގެ ދޮރު ކުއްލިއަކަށް ހުޅުވެގެން ދިއުމާއެކު އަހަރެމެން ދެމީހުންގެ ނަޒަރުވެސް އެދިމާއަށް ހުއްޓިގެން ދިއައެވެ. ފުޅާ ހިނިތުންވުމަކާއެކު އެތެރެއަށް ވަދެގެން އައީ ރާޔާއެވެ.\nރާޔާގެ މޫނު ފެނުމާއެކު އަހަރެންގެ ހިތަށް ކުޑަވަރެއްގެ ހިތްހަމަޖެހުމެއް ލިބިގެން ދިއައެވެ. އަހަރެމެންނާ ދާދި ކައިރިއަށް އައުމަށްފަހު އޭނާ ހަރަންބަނދެލިއެވެ. އަދި ދެތުންފަތް އޫކޮށްލީ ކުޑަކުއްޖެއް ގޮތަށެވެ.\n“ދެން މީ ހާދަހާވާ ފޮނި މީހެކޭ ދޯ!”\nއަހަރެންނާ މުޚާތަބުކޮށް އޭނާ ވާހަކަދެއްކިއެވެ.\n“އަނހާ، ޕިގްޓެއިލް. އަހަރެންތަ އަދިވެސް ފޮނީ؟ އަދިވެސް ތި ސްޓައިލް ދޫކޮށްލާކަށް ނޫޅެންތަ؟”\nތެދުވެ އޭނާގެ ދެފަރާތައް އައްސާފައިވާ އިސްތަށިގަނޑާ ބެހިލަމުން އަހަރެން ބުނެލީމެވެ.\n“އާނ، ރާއްޖެ އައިސްފައިވެސް އަހަރެން ދެކިލާކަށް ނާދެ. އަރޫން ރާއްޖެ އައި ވާހަކަވެސް އަހަރެން ގާތު ބުނީ ރިޒާމް. މިހިރަ ރޫޝިންގަނޑު ވެސް ނުބުނޭ.”\nރޫޝިންގެ ކޮނޑުގައި ޖަހާލަމުން ރާޔާ ވާހަކަދެއްކިއެވެ. ނަމަވެސް ރޫޝިންގެ ކިބައިން ފެނިގެން ދިއައީ ހިމޭންކަމެވެ. އަދިވެސް އެވިސްނުމުގައެވެ. ކުރިން އަބަދު ރާޔާއާ ބެހި، ސަމާސާކޮށް އުޅުނު މީހާއެކޭ މިހާރު ހިއެއްވެސް ނުވެއެވެ.\nކުއްލިއަކަށް އޭނާ ކޮޅަށް ތެދުވެއްޖެއެވެ. ރާޔާއާ ދިމާއަށް ބަލާވެސްނުލާ އޭނާ ހަރު ހިނގުމެއްގައި އެތަނުން ނިކުމެގެން ހިނގައްޖެއެވެ.\n“ހޭއި! ކޮބާތަ އޭނަގެ މައްސަލައަކީ؟”\nރޫޝިން ނިކުމެގެން ދިއުމާއެކު ރާޔާ ރުންކުރުވެފައި އަހާލިއެވެ. އަހަރެންނަށް އެވަގުތު ދޫކޮށްލެވުނީ ފުންނޭވާއެކެވެ. ރޫޝިން މިވަގުތު ބޭނުންވާނީ އެކަނިވެލަންކަން އަހަންނަށް އެނގެއެވެ.\n“ލެޓް ހިމް ބީ.”\nއަހަރެން މަޑުމަޑުން ރާޔާއާ ދިމާއަށް ބުނެލީމެވެ.\nއެވަގުތު އެތަނުގެ ތެރެއަށް ވަދެގެން އައި ރިޒާމް ފެނުމުން އަހަރެން އެދިމާއަށް ސަމާލުކަން ދިނީމެވެ.\n“ކޮން ވަރެއް އަރައިގެންތަ ރޫޝިން ނިކުމެގެން އެދިއައީ؟ އަހަރެން ގައިގަ ޖެހިގަނެފައޭ އަދި އެ ދިއައީ.”\nރިޒާމްވެސް ވާހަކަދެއްކީ ރުންކުރު ގޮތަކަށެވެ.\n“ނޭނގެ މަށަކަށްވެސް. އެއީ ޕާސަނަލަޓީ ޑިސްއޯޑާރ ހުންނަ މީހެއް.”\nރާޔާ ރިޒާމް އާ ދިމާއަށް ބުނެލިއެވެ.\n“ހޭ، ވެލްކަމް ބެކް.”\nރިޒާމް އައިސް އަހަރެންގެ ގައިގައި ކުޑަކޮށް ބައްދާލަމުން ވާހަކަދެއްކިއެވެ.\n“ކޮބާ، ނިއު އިންވެންޝަންއެއް ނެތް؟”\nހިނިތުންވެލަމުން އަހަރެން އަހާލީ އެހެންނެވެ.\n“އެބަހުރި އެބަހުރި، އެކަމަކު މިހާރު މުޅި އެޖެންސީ މިވަނީ އެލާޓުގަ ދޯ؟”\nގޮނޑިއެއްގައި އިށީންނަމުން އޭނާ ވާހަކަދެއްކިއެވެ. އަހަންނާ ރާޔާ ވެސް އޭނާގެ ކުރިމައްޗަށް ވާގޮތަށް ހުރި ގޮނޑިތަކުގައި ޖައްސާލީމެވެ.\n“ޔެސް، އާރިފް ސާރ ވެސް ހުރީ ހާސްވެގެން ދޮންބޮޑުވެފަ. އަޅެ، މިސްޓާރ ޒެޑް ހަމަ އަސްލުވެސް އުޅެނީ އެޖެންސީއަށް އެޓޭކް ކުރަންތަ؟”\nރާޔާ އަހަންނާ ދިމާއަށް ބަލާލަމުން އަހާލިއެވެ.\n“އަހަރެމެންނަށް ލިބުނު މައުލޫމާތައް ބަލާފައި، ޔެސް..”\n“އަހަރެން އަޑުއެހިން ޑެލްޓާވެސް އައި ވާހަކަ އަރޫންއާއެކީ.. އެއީ ތެދެއް؟”\nއަހަރެން މަޑުމަޑުން ބޯޖަހާލީމެވެ.\n“އަޅެ، އައި ވޮނަ ސީ ޑެލްޓާ.”\nދަތްދޮޅީގައި އަތްވިއްދާލަމުން ރާޔާ ހުވަފެނީ ގޮތަކަށް ބުނެލިއެވެ.\nހުރިހާ އެންމެންވެސް ޑެލްޓާ ދެކެން ބޭނުންވާނެކަން އަހަންނަށް އެނގެއެވެ. ނަމަވެސް ޑެލްޓާއަކީ ކާކުކަން އެނގޭ ދުވަހު ހުރިހާ އެންމެންނަށް ވެސް ލިބިގެންދާނީ ކުއްލި ޝޮކެއްކަން ޔަޤީނެވެ.\nމައުޟޫ ބަދަލޮކޮށްލަމުން އަހަރެން އަހާލީމެވެ.\n“ޓެކް ރޫމްގަ. ވަރަށް މީހުންނާ ވާހަކަނުދައްކަ މިހާރު. ދެން.. އިނގެއެއްނު؟”\nރިޒާމް މަޑުމަޑުން ބުނެލިއެވެ.\nއަހަންނަށް ދެއަތުން މޫނުގައި ފިރުމާލެވުނެވެ. ކުޑަކުޑަ ރައިނާ މަތިން ހަނދާންވުމާއެކު އަހަރެންގެ ސިކުނޑިއަށް އުނދަގޫވާންފެށިއެވެ. އަހަރެން މާޒްއާ ވާހަކަދައްކަން އެބަ ޖެހެއެވެ. މިސްޓާރ ޒެޑްގެ މީހުން ކުރިންވެސް އޭނާއަށް އިންޒާރު ދިނެއް ނޫން ހެއްޔެވެ؟ އޭގެފަހުންވެސް އޭނާއަށް އެމީހުންގެ އިންޒާރެއް ނާންނަކަމެއް ނޭނގެއެވެ.\nއާރިފް ސާރ އަހަރެންގެ ބައްޕައަށް ގުޅައިގެން ރޫޝިންގެ ބައްޕަ، ލާމިއު އާ ބެހޭ މަޢުލޫމާތުތަކެއް ހޯދައިފިއެވެ. ނަމަވެސް އެތަނުންވެސް ޝައްކުކުރެވޭ އިތުރު މަޢުލޫމާތެއް ނުލިބުނެވެ. ލާމިއު އާ ޒަފަރާ ވެސް ގުޅުން އޮތީ ވިޔަފާރީގެ ކަމެއްގައެވެ.\nއަހަރެމެންނަށް މިކަންތައް ކޮޅެއްގައި ނުޖެއްސިގެން މިއުޅެނީ ކީއްވެގެން ހެއްޔެވެ؟ އެ މިސްޓާރ ޒެޑެއްވެސް މިހާރު މޫނު ދައްކަން ވެއްޖެއެއް ނޫން ހެއްޔެވެ؟ ހަމަ ހުވައެވެ. އޭނާ އަތުޖެހުނު ދުވަހަކުން އަހަރެން އޭނާއަށް ކުޅި ދައްކާލާނަމެވެ.\nޓެކް ރޫމް ތެރެއަށް ވަނުމަށްފަހު އަހަރެން އެކި ކޮޅުކޮޅަށް ނަޒަރު ހިންގާލީމެވެ. ކޮންޕިއުޓަރެއް ކައިރީގައި އިން މާޒް ފެނުމުން އަހަރެން އެދިމާއަށް ހިނގައިގަތީމެވެ. އަތުގައިވާ ކޮފީ މަގުން އޭނާ އިރުއިރުކޮޅާ އެތިފޮދެއް ބޮމުން ގެންދިއައިރުވެސް އެދެލޯ ސްކްރީނަކާ ވަތްކެއް ނުވެއެވެ.\nއަހަރެންގެ އަޑު ޖެހުމުން އޭނާގެ ހަރަކާތްތަކަށް މަޑުޖެހުމެއް އައިސްގެން ދިއައެވެ. އަހަންނާ ދިމާއަށް ބަލާލަމުން އޭނާ ހިނިތުންވެލަން މަސައްކަތްކުރި ނަމަވެސް އެ ހިނިތުންވުމުގައިވާ ރިހުން އަހަންނަކަށް ސިއްރެއް ނުވިއެވެ. އަމިއްލަ ދަރި ‘ކިޑްނެޕް’ ކޮށްގެން އުޅޭއިރު ވެސް އޭނާ މި އިންނަނީ މިތަނުގައި، މަސައްކަތުގައި ހެއްޔެވެ؟\nއަނެއްކާވެސް ކޮންޕިއުޓަރުގެ ސްކްރީނަށް ނަޒަރު ހުއްޓާލަމުން އޭނާ ވާހަކަދެއްކިއެވެ. އޭރުވެސް އޭނާގެ އެއްއަތް ދިއައީ ކީބޯޑުގެ ފިއްތަކަށް ހަލުވިކަމާއެކު ފިތަމުންނެވެ.\n“އަހަރެންގެ ހާލު ރަނގަޅު. މާޒްއޯ؟ އަހަރެން ބުނިން ދޯ އޮފް ނަގައިގެން ގެއަށް ދާށޭ. އާރިފް ސާރ ކައިރީގަ ބުނީމަ ހަމަ ގައިމުވެސް އޭނަ މާޒްއަށް ޗުއްޓީ ހަމަޖައްސަދޭނެ. ޔޫ ނީޑް ރެސްޓް.”\nއޭނާގެ ހާލާމެދު ކަންބޮޑުވެހުރެ އަހަރެން ވާހަކަދެއްކީމެވެ.\nރައްދެއްގެ ގޮތުގައި އޭނާ ބުނެލީ ހަމައެކަނި އެހެންނެވެ.\nއަހަރެން އަނެއްކާވެސް އޭނާގެ ނަމުން ގޮވާލީމެވެ.\n“ކާންޓް ޔޫ ސީ އައި އޭމް ބިޒީ..”\nއަހަންނާ ދިމާ ބަލާވެސް ނުލާ އޭނާ ބުނެލިއެވެ. އޭނާ އުޅޭގޮތުން ހީވަނީ އަހަރެންމީ ބޮޑު އުނދަގުލެއް ހެންނެވެ. އެހެންވިޔަސް ހެވެވެ. އަހަރެން އޭނާއާ ވާހަކަދައްކަން އެބަ ޖެހެއެވެ.\n“މާޒް! ޕްލީޒް! ވީ ނީޑް ޓު ޓޯކް.”\nއާދޭހުގެ ރާގެއްގައި އަހަރެން ބުނެލީމެވެ. އެއާއެކު އޭނާގެ ހަރަކާތްތަކަށް ހުއްޓުމެއް އައެވެ. ފުންނޭވައެއް ދޫކޮށްލުމަށްފަހު އޭނާ އަހަރެންގެ މޫނަށް ބަލާލިއެވެ.\n“މިސްޓާރ ޒެޑް.. ދުނިޔޭގެ މި ސަރަހައްދުގައި އުޅޭ އެންމެ ނުލަފާ އެކަކު.. ޑްރަގް ޑީލިންގް.. ހިއުމަން ޓްރެފިކިންގް.. މީހުން މެރުން.. އަދިވެސް، އިތުރު ބައިވަރު ކަންތައްތައް ކުރުމުގެ މާހިރެއް.. ދިވެހިރާއްޖެއަށް އުފަން ޖަނަވާރެއް..”\n“އަހަރެމެން އެންމެ ފުރަތަމަ އަތުލައިގަތީ ބަޝަރު.. އެއީ ތުރުކީގެ ބާރ އެއް ހިންގާ މީހެއް.. މިސްޓާރ ޒެޑާ ގުޅުން ހުރި ކަމަށް ޝައްކު ކުރެވުނު މީހެއް.. އޭނާ އަހަރެމެން އަތުލައިގަތީ އޭނާގެ ބާރގެ ތެރެއިން.. އޭނާއަކަށްވެސް ސީދާ މިސްޓާރ ޒެޑާ ބެހޭ މަޢުލޫމާތެއް ނޭނގުނު.. އޭނާގެ ފަރާތުން އަހަރެމެންނަށް އެނގުނީ ޒަފަރު.. އޭނަ ބުނިގޮތުން ޒަފަރަށް މިސްޓާރ ޒެޑާ ބެހޭ މަޢުލޫމާތު އެނގޭނެ..”\n“ޒަފަރު.. ގްރޭ ވުޑް ހައި ސްކޫލުގެ ޕްރިންސިޕަލް.. އޭނަ އަހަރެމެންނަށް އަތުލައިގަނެވުނީ ވަރަށް އުނދަގުލުން.. އޭނަގެ މީހުންގެ ކިބައިން އަހަރެމެންނަށް ސަލާމަތްވެވުނީ ހަމަ ކިރިޔާ.. ބަޓް، ހީ ހޭޑް އަ ވީކްނެސް.. އޭނާގެ ދަރި، އުޒޭލް.. އަހަރެމެން އުޒޭލް ކިޑްނެޕްކުރީ.. އޭނަ އަހަރެމެން ކައިރިއަށް އަމިއްލައަށް އައީ އުޒޭލް ސަލާމަތްކުރަން ވެގެން.. އޭނަގެ ފަރާތުން އެނގުނީ އޭޑީޓީޕީ7 ގެ މާނަ.. އޭޑީ އަކީ މިޒްޓާރ ޒެޑް.. ޑީޕީ އަކީ އޭނާގެ ޕާޓްނަރު..7އަކީ އެމީހުން މިކަންތައް ފެށި އަހަރު، 2007… އަދި އޭނާގެ ފަރާތުން އެނގުނީ، މިހާރު މިސްޓާރ ޒެޑް މަސައްކަތްކުރަނީ އަހަރެމެންގެ އެޖެންސީ އޭނާގެ ބާރުގެ ދަށަށް ގެނައުމަށްކަން..”\nމިހާތަނަށް އެނގިފައިވާ އެއްޗެއްސާމެދު ވިސްނަމުން އަހަރެން ގެންދިއައީމެވެ.\nއަހަރެން ހުއްޓިގެން ހުރީ އެޖެންސީގައި ހުންނަ މާޒްގެ ކޮޓަރީގައެވެ. އެތަނުގައިވާ ސޯފާގޮނޑީގައި މާޒް އިނީ އިސްޖަހާލައިގެންނެވެ. އަހަރެން އޭނާއާ ކައިރިއަށް ދެތިން ފިޔަވަޅު އަޅާލީމެވެ.\n“މާޒް. އޭގެ ފަހުން މިސްޓާރ ޒެޑްގެ މީހުން ކޮންޓެކްޓްއެއް ނުކުރޭތަ ހަމަ؟”\nއަހަރެން އަނެއްކާވެސް އޭނާ ގާތު އަހާލީމެވެ.\n“އެމީހުން ކީއްކުރަންތަ އަހަންނާ ކޮންޓެކްޓް ކުރަންވީ؟ އައި ބިޓްރޭޑް ދެމް..”\nއޭނާ އަހަންނާ ދިމާއަށް ބަލާލަމުން ބުނެލިއެވެ.\nއަހަރެން ފެށި ޖުމްލަ ހުއްޓުމަކަށް އައީ މާޒް އޭނާގެ އަތް މައްޗަށް އުފުލައި އިޝާރާތް ކޮށްލުމުންނެވެ.\n“ރައިނާ ގެ ވާހަކަ އަހަރެން ގާތު ނުދެއްކިއްޔާ ރަނގަޅީ..”\nހަރުކަށި ގޮތަކަށް އޭނާ ބުނެލިއެވެ. އޭރު އޭނާގެ ކަޅުކަން ގަދަ ދެބުމަ ވަނީ ގޮށްޖެހިފައެވެ. އަހަރެން އިތުރު އެއްޗެއް ނުބުނަމެވެ. ދެން އަހަރެމެން ދެމީހުންގެ ދެމެދަށް ވެރިވެގެން ދިޔައީ ހަމަހިމޭންކަމެވެ.\nއިރުކޮޅެއްފަހުން މާޒް އަހަރެންގެ ނަމުން ގޮވާލިއެވެ. އަހަރެން އޭނާގެ މޫނަށް ނަޒަރު ހިންގާލީމެވެ. މިހާރު އެ މޫނުމަތިން ފެންނަމުން ދިޔައީ މާޔޫސްކަމުގެ އަސަރުތަކެވެ. އޭނާގެ ދެލޮލަށް ޖަމާވެފައިވާ ކަރުނަތައް ފެނުމުން އަހަރެން ދެރަވިއެވެ. މަޑުމަޑުން ގޮސް އަހަރެން އޭނާގެ ކައިރީގައި އިށީނީމެވެ. އަދި ހިތްވަރުދިނުމުގެ ގޮތުން އޭނާ ކޮނޑުގައި އަތް އަޅާލީމެވެ.\n“އަހަންނަކަށް ނޭނގެ އަހަރެންގެ ރައިނާ މިހާރު ދުނިޔޭގަ ހުރިކަމެއްވެސް. އެމީހުން ބުނީ ރައިނާ ސަލާމަތްކުރަން ބޭނުންވާނަމަ އެމީހުންގެ ސައިޑަށް އަރާށޯ. އެކަމަކު.. އެކަމަކު އަހަރެން ފަހު ވަގުތު އެމީހުންނަށް ދޯކާ ދިނީ.. އެކަން އެމީހުންނަށް އެނގޭނެ.. އެހެންވީމަ.. އެހެންވީމަ އެމީހުން މިހާރު އަހަރެންގެ ދަރިފުޅު މަރާލާފާނެ ދޯ؟”\nތުރުތުރު އަޅާ އަޑަކުން އޭނާ ވާހަކަދައްކަން ފެށި ހިނދު ހޯސްލާފައި އެ ދެލޮލުން ކަރުނަތައް ފައިބަން ފަށައިފިއެވެ. ބޭއިޚްތިޔާރުގައި އޭނާއަށް ގިސްލެވެން ފަށައިފިއެވެ.\nއެޖެންސީގައި ހުންނަ އަހަރެންގެ ކޮޓަރީގެ ތެރެއަށް ވަދެގެން އައިއިރު އަހަރެންގެ ހަށިގަނޑަށް އިހުސާސްވަމުން ދިއައީ ވަރުބަލިކަމެވެ. ކޮޓަރި ތަޅުލުމަށްފަހު އަހަރެން ކޮނޑުގައިވާ ދަބަސް ބިންމައްޗަށް ވައްޓާލީމެވެ. އަރައިގެން ހުރި ބޫޓު ބާލައި ތަޅުންގަނޑު މައްޗަށް ހޫރާލުމަށްފަހު އަހަރެން މިސްރާބުޖެހީ ފާހާނާއާ ދިމާއަށެވެ.\nއެތެރެއަށް ވަނުމަށްފަހު އަހަރެން މޫނުދޮންތަ ތަށީގެ ކުރިމަތީގައި ހުއްޓުނީމެވެ. ލޯގަނޑުން އަމިއްލަ ސޫރައަށް ބަލަން އަހަންނަށް އިރުކޮޅަކު ހުރެވުނެވެ.\n“އިޒް ދިސް ވޯތް އިޓް..؟”\nއަހަންނަށް އަމިއްލަ ނަފުސަށް ކޮށްލެވުނު ސުވާލަކީ އެއީއެވެ.\n“އިޒް އެވްރީތިންގް އައި ސެކްރިފައިޒްޑް… ވޯތް އިޓް…”\nއަހަރެން އިސްކުރުދޫކޮށްލީމެވެ. ދެއަތުން ފެންފޮދެއް ނެދުމަށްފަހު މޫނުގައި އުނގުޅާލީމެވެ.\nއަހަންނަށް މިހާރު އަހަރެންމީ ބޭނުންތެރި މީހެއް ކަމުގެ އިހުސާސެއް ނުކުރެވެއެވެ. އާއިލާއަށް އަހަރެން ވަނީ މަރުވެފައެވެ. ރައްޓެހިންނަށް އަހަރެން ވަނީ މަރުވެފައެވެ. މިޝަންވެސް އަހަންނަށް ކާމިޔާބެއް ނުވިއެވެ. އަހަރެންމީ ކީއްކުރާ އިންސާނެއް ހެއްޔެވެ؟\nފުންނޭވާއެއް ދޫކޮށްލުމަށްފަހު އެނބުރުނު ވަގުތު އަހަރެންގެ ލޮލުގައި އަޅައިގަތީ ފާހާނާގެ އެއްފަރާތެއްގައި ހުރި ބިލިގާއެވެ. އެއާއެކު އަހަރެންގެ ތުންފަތުގައި ލުއި ހިނިތުންވުމެއް ދުވެލިއެވެ. އަހަރެންގެ ސިކުނޑި މިވަނީ ހާސްވެފައެވެ. ‘ބަބްލް ބާތް’ އަކުން އަހަރެންގެ ބޯ ހަމަޖެހިދާނެއެވެ.\nބިލިގާއަށް ފެންއަޅަން ޖެއްސުމަށްފަހު އަހަރެން ލައިގެން ހުރި އަންނައުނު ބޭލީމެވެ. ފޮނު އަރާފައިވާ ބިލިގާގެ ފެންގަނޑު ތެރެއަށް ފައި ލުމާއެކުވެސް އަހަރެންގެ ހަށިގަނޑަށް ކުޑަވަރެއްގެ ލުޔެއް ލިބުނުހެން ހީވިއެވެ. އެތެރޭގައި އިށީންދެ ހަމަޖެހިލުމަށްފަހު އަހަރެން ދެލޯ މަރާލީމެވެ. އެވަގުތު އަހަރެން ބޭނުންވީ އެހެން ހުރިހާ ޚިޔާލުތަކަކާ ދުރުވާށެވެ. ސިކުނޑި ހަމަޖައްސާލާށެވެ.\nއަހަންނަށް އެހެން އިނދެވުނީ ކުޑަ އިރުކޮޅެއް ވަންދެނެވެ. އަހަރެން ކުރިން ލައިގެން ހުރި ޖެކެޓު ޖީބުގައިވާ ފޯނު ރިންގުވާން ފަށައިފިއެވެ. އަހަންނަށް ޗުސް ތަޅާލެވުނެވެ. ނަމަވެސް އަހަރެން އެ ކޯލް ނަގަން އެބަޖެހެއެވެ. އެއީ އެޖެންސީގެ ފޯނުވިއްޔާއެވެ.\nތެދުވެ ފޯނު ހިފައިގެން އައިސް އަހަރެން އަނެއްކާވެސް ބިލިގާ ތެރޭގައި ޖައްސާލީމެވެ. މާބޮޑު ވިސްނުމަކަށް ނުގޮސް އަހަރެން ފޯނު ނަގައި ކަންފަތުގައި ޖައްސާލީމެވެ. ނަމަވެސް ހަމަ އެވަގުތު ފޯނު ކެނޑިއެއްޖެއެވެ. ދެން އިވުނީ މެސެޖެއް އައި އަޑެވެ. އަހަރެން އަވަސް އަވަހަށް އެ މެސެޖު ހުޅުވާލީމެވެ.\n“ހެލޯ ޑެލްޓާ.. ކުރިމަތީގައި ހުރި ޓީވީއަށް ބަލާލާ..”\nނުދަންނަ ނަންބަރަކުން އައިސްފައިވާ އެ މެސެޖު ފެނުމާއެކު އަހަންނަށް ދެލޯ ހަނިކޮށްލެވުނެވެ. އަވަސް ނަޒަރަކާއެކު އަހަންނަށް ބަލާލެވުނީ ބިލިގާއާ ދިމާ ކުރިމަތީގައި ހަރުކޮށްފައިވާ ޓީވީގެ ސްކްރީނަށެވެ. ހަމަ އެވަގުތު އެ ސްކްރީން ދިއްލިގެން ހިނގައްޖެއެވެ.\nކުއްލިއަކަށް ތެދުވެ ކައިރީގައިވާ ތުވާލިން ހަށިގަނޑު ނިވާކޮށްލިހިނދު އަހަރެންގެ ދުލުން ނިކުތީ އެބަސްތަކެވެ.\nސްކްރީންއިން މިހާރު ފެންނަމުން ދިޔައީ ކުޑަ އަންހެންކުއްޖެކެވެ. ކުޅޭ އެއްޗެހިތަކެއް ތެރޭގައި، އެކަމަށް ގޮސް ހުސްވެފައި އިން އެކުއްޖާ އަކީ… ރައިނާ ހެއްޔެވެ؟ މާޒްގެ ދަރިފުޅު ހެއްޔެވެ؟ އަހަންނަށް ލިބިގެން ދިޔައީ ބޮޑު ޝޮކެކެވެ.\nބަރު އަޑަކުން ވާހަކަދައްކަމުން ސްކްރީންއަށް މިހާރު އެއެރީ މޫނު ނިވާކޮށްގެން ހުރި މީހެކެވެ. އެއީ މިސްޓާރ ޒެޑްގެ މީހެއްކަން ޔަޤީނެވެ. ނަމަވެސް އެމީހުން އަހަރެންނާ ކޮންޓެކް ކުރީ އެ ކިހިނެއް ހެއްޔެވެ؟ އެޖެންސީގެ އެއްވެސް މީހަކަށް ނޭނގި އެމީހުންނަށް މިހެން ހެދިދާނެ ހެއްޔެވެ؟\n“ހާސްވެފަ ދޯ ތި ހުރީ؟ އިތުރު މީހަކަށް ނާންގައްޗޭ.. އެހެންނޫނީ މިކުއްޖާގެ ދުވަސް ދުއްވާލާނަން..”\nނުރައްކާތެރި ގޮތަކަށް އޭނާ ވާހަކަދެއްކިއެވެ. އަހަރެންގެ ދެއަތް މުއްކެވިގެން ދިއައެވެ.\n“އޭނަ ސަލާމަތްކުރަން ބޭނުމިއްޔާ، އަހަރެން މި ފޮނުވާ އެޑްރެހަކަށް، އެކަނި އާދޭ.. ހަނދާންކުރާތި! އެ.ކަ.ނި.”\nއެހެން އެމީހާ ބުނުމާއެކީ ސްކްރީން ނިވިގެން ހިނގައްޖެއެވެ. އޭރު އަހަރެންގެ ލޭ ދިއައީ ކެކެމުންނެވެ. ކިހާދެރަކަމެއް ހެއްޔެވެ؟\nނަމަވެސް ރައިނާ ސަލާމަތުން ހުރިކަން އެނގުމާއެކު އަހަރެންގެ ހިތަށް ކުޑަވަރެއްގެ ހަމަޖެހުމެއް ލިބިގެން ދިއައެވެ. އަހަރެން އޭނާ ސަލާމަތްކުރަން ބޭނުމެވެ. އަހަރެން ރައިނާއަށް ދެރަގޮތެއް ވިޔަކަ ނުދޭނަމެވެ. އެކަނި ނަމަވެސް އަހަރެން އޭނާ ސަލާމަތްކުރަން ދާނަމެވެ.\nބާރުބާރަށް ފާހާނާއިން ނިކުތުމަށްފަހު އަހަރެން އެޖެންސީގެ ސޫޓް ލާންފެށީމެވެ. އަތުގައި ހުރިއްޔާ ހުރިހާ ހަތިޔާރެއް އެއްކުރަން ފެށީމެވެ.\nHello guys, sorry for taking so long to update 🙁\nPlz follow my fb page for updates.\nLiaa Ge Vaahaka\nHope you enjoy this episode <3\nLove you guys who still support me.\nWow vaahaka vvv reethi\nStill waiting for the next ep …. ly … v reethi mi baives ❤❤❤❤\nDon’t tell me I have to wait for another2years\nތި ސޫރަ ނޫން 6\nހިތާމަ އެހެނިހެން ލޯބި August 11, 2021\nއެހެނިހެން ދީނީ November 16, 2017\nއެ ނަފްސުގެ ބަދަލު 4\nހިތާމަ އެހެނިހެން March 2, 2022